ജാഗ്രത: ആർഎസ‌്എസ് നിലപാട‌് ഇരട്ടത്താപ്പ‌്: രാം പുനിയാനി\nപാലക്കാട‌്: മുസ്ലിംസ‌്ത്രീകൾ ഭരണഘടന അനുസരിക്കണമെന്ന‌് വാദിക്കുന്ന ആർഎസ‌്എസ് ഹിന്ദുസ‌്ത്രീകൾ ഭരണഘടനയ‌്ക്കു പകരം ആചാരം പാലിക്കണമെന്ന‌് ശഠിക്കുന്നത‌് ഇരട്ടത്താപ്പാണെന്ന് പ്രശസ്ത ചിന്തകൻ ഡോ. രാം പുനിയാനി പറഞ്ഞു.\nപട്ടികജാതി ക്ഷേമസമിതി സംസ്ഥാന സമ്മേളനം പാലക്കാട്ട‌് ഉദ‌്ഘാടനം ചെയ്യുകയായിരുന്നു അദ്ദേഹം. മഹാരാഷ്ട്രയിൽ ഹാജി അലി ദർഗയിൽ കയറണമെന്ന‌് ആവശ്യപ്പെട്ട‌് മുസ്ലിംസ‌്ത്രീ കോടതിയിൽ പോയി അനുകൂലവിധി സമ്പാദിച്ചപ്പോൾ പ്രധാനമന്ത്രി ഉൾപ്പെടെ പിന്തുണച്ചു. എന്നാൽ ശബരിമലയിൽ മനുസ‌്മൃതി അനുസരിക്കാനാണ‌് ആർഎസ‌്എസ് പറയുന്നത‌്.\nസ്വാതന്ത്ര്യം, സമത്വം, സാഹോദര്യം എന്നിവയാണ് ഭരണഘടന അനുശാസിക്കുന്നത‌്. എന്നാൽ ഭരണഘടനതന്നെ മാറ്റിയെഴുതണമെന്നാണ‌് ആർഎസ‌്എസ്സിന്റെ ആവശ്യം. ജനാധിപത്യവും ഭരണഘടനയും പാശ‌്ചാത്യരീതിയെന്ന‌് ആരോപിച്ച‌് മനുസ‌്മൃതി തിരികെ കൊണ്ടുവരാനാണ‌് ആർഎസ‌്‌എസ് ശ്രമം. ഇത‌് നാടിനെ അസമത്വത്തിലേക്ക‌് തിരികെ കൊണ്ടുപോകും. ശൂദ്രർക്കും സ‌്ത്രീകൾക്കും അടിമത്തം അടിച്ചേൽപ്പിച്ചതിന്റെ പേരിലാണ‌് ഡോ. അംബേദ‌്കർ മനുസ‌്മൃതി കത്തിക്കാൻ ആഹ്വാനം നൽകിയത്.\nഹിന്ദു അപകടത്തിലാണെന്ന‌് ബ്രാഹ്മണ്യവാദികളും ഇസ്ലാം അപകടത്തിലാണെന്ന‌് നവാബുമാരും പറയുന്നു. ജാതിവ്യവസ്ഥ ഇല്ലാതായാൽ വരേണ്യവിഭാഗത്തിന‌്കോട്ടം തട്ടുമെന്ന ഭീതിയാണ‌് ഇതിന‌് പിന്നിൽ. നാല‌് വർഷമായി രാജ്യത്ത‌് ദളിത‌് വിഭാഗത്തിന‌് നേരെ അക്രമം കൂടുതൽ തീവ്രമായി. മതത്തിന്റെ പേരിലുള്ള രാഷ‌്ട്രീയമാണ് രാജ്യത്തെ ജാതിവ്യവസ്ഥയെ ഇല്ലാതാക്കാൻ തടസ്സമായി നിൽക്കുന്നത‌്. ജനാധിപത്യമൂല്യങ്ങൾക്ക‌് ഒരു വിലയുമില്ലാത്ത സ്ഥിതിയായി– രാം പുനിയാനി പറഞ്ഞു.\nഭരണഘടനയെ മറികടന്ന‌് ഹിന്ദുരാഷ‌്ട്രം സ്ഥാപിക്കാനുള്ള ശ്രമം: രാജൻ ഗുരുക്കൾ\nആലപ്പുഴ: ശബരിമലയുടെ മറവിൽ കലാപവും വൈകാരികതയും സൃഷ‌്ടിച്ച‌് രാഷ‌്ട്രീയ നേട്ടമുണ്ടാക്കാനാണ‌് സംഘപരിവാർ ശ്രമമെന്ന‌് ഉന്നത വിദ്യാഭ്യാസ കൗൺസിൽ വൈസ‌് ചെയർമാൻ ഡോ. രാജൻ ഗുരുക്കൾ പറഞ്ഞു. ഭരണഘടനയെ മറികടന്ന‌് ഹിന്ദുരാ‌ഷ‌്ട്രം സ്ഥാപിക്കാനുള്ള ശ്രമത്തിന്റെ ഭാഗമാണിതെന്നും അദ്ദേഹം പറഞ്ഞു. സംസ‌്കൃതസംഘം, പുരോഗമനകലാസാഹിത്യസംഘം, ഗ്രന്ഥശാലാസംഘം എന്നിവ സംയുക്തമായി എൻജിഒ ഹാളിൽ സംഘടിപ്പിച്ച ‘കോടതിവിധി, ആചാരം, വിശ്വാസം സെമിനാർ’ ഉദ‌്ഘാടനം ചെയ്യുകയായിരുന്നു അദ്ദേഹം.\nഅധികാരം പിടിച്ചെടുക്കാനുള്ള സമരമാണിപ്പോൾ നടക്കുന്നത‌്. 2006ൽ സംഘപരിവാറുമായി ബന്ധമുള്ളവർ തന്നെ കോടതിയിൽ യുവതീപ്രവേശനം ആവശ്യപ്പെട്ട‌് കേസ‌് കൊടുത്തത‌്. എന്നാൽ കേരളത്തിൽ സംഘപരിവാറിന്റെ ലക്ഷ്യം നടക്കില്ല. ചെറിയൊരു വിഭാഗം മാത്രമാണ‌് സംഘപരിവാറിന്റെ നുണപ്രചരണങ്ങൾ വിശ്വസിച്ചിരിക്കുന്നത‌്. വൈകാരികമായി കാര്യങ്ങളെ കാണുന്നവരെ യുക്തി പറഞ്ഞ‌് ബോധിപ്പിക്കുക പ്രയാസമാണ‌്. ഇവരെ ബോധവത‌്കരിക്കാൻ വീടുകൾ കയറി സംസാരിക്കണമെന്നും രാജൻ ഗുരുക്കൾ പറഞ്ഞു.\nശബരിമലയിലെ ചരിത്രവും ആചാരങ്ങളും വിശ്വാസങ്ങളും അറിയാത്തവരാണ‌് സമരം ചെയ്യുന്നത‌്. ശബരിമല കോലാഹലങ്ങൾക്കുള്ള ഇടമല്ല. കാടിന്റെ നിശബ്ദമായ മര്യാദയാണ‌് അവിടെയുള്ളത‌്. മൃഗങ്ങളെയും പരിഗണിച്ചാണ‌് കറുപ്പുടുത്ത‌് വിശ്വാസികൾ പോകുന്നത‌്. എന്നാൽ ഇപ്പോൾ അങ്ങനെയല്ല, വ്യത്യസ‌്ത നിറങ്ങളും ബഹളവുമായി. മന്ത്രവും തന്ത്രവും അറിയാത്തവരാണ‌് അയ്യപ്പന‌് പൂജ ചെയ്യുന്നത‌്. ആചാരങ്ങൾ മനുഷ്യൻ സൃഷ‌്ടിക്കുന്നതാണെന്നും അതിന‌് അതത‌് കാലത്തെ സാമൂഹിക വ്യവസ്ഥകൾക്കനുസരിച്ച‌് മാറ്റമുണ്ടാകുമെന്നും അദ്ദേഹം പറഞ്ഞു. കലാപമുണ്ടാക്കാനുള്ള സംഘപരിവാർ നീക്കത്തിലും സംസ്ഥാന സർക്കാർ പക്വമായാണ‌് പെരുമാറുന്നതും ഇത്രയും ഉറച്ച നിലപാട‌് ഉയർത്തിപ്പിടിക്കുന്ന സർക്കാർ മുമ്പുണ്ടായിട്ടില്ലെന്നും രാജൻ ഗുരുക്കൾ പറഞ്ഞു.\nയോഗത്തിൽ ഡോ. ബിച്ചു എക‌്സ‌് മലയിൽ അധ്യക്ഷയായി. കണ്ണൂർ സർവകലാശാല മുൻ രജിസ‌്ട്രാർ കെ എച്ച‌് സുബ്രഹ്മണ്യൻ മുഖ്യപ്രഭാഷണം നടത്തി. മുൻ ദേവസ്വം ബോർഡംഗം കെ രാഘവൻ, സംസ‌്കൃതസംഘം സംസ്ഥാന കൺവീനർ ടി തിലകരാജ‌്, എൻജിഒ യൂണിയൻ ജില്ലാ സെക്രട്ടറി എ എ ബഷീർ, കെഎസ‌്ടിഎ ജില്ലാ സെക്രട്ടറി ഡി സുധീഷ‌്, പുരോഗമനകലാസാഹിത്യസംഘം ജില്ലാ സെക്രട്ടറി ടി എ സുധാകരക്കുറുപ്പ‌്, ലൈബ്രറി കൗൺസിൽ സെക്രട്ടറി മാലൂർ ശ്രീധരൻ, കെ സോമനാഥപിള്ള എന്നിവർ സംസാരിച്ചു. സംസ‌്കൃതസംഘം ജില്ലാ കൺവീനർ എ യു കിരൺ സ്വാഗതവും ജോ. കൺവീനർ ജി ആനന്ദൻപിള്ള നന്ദിയും പറഞ്ഞു.\nഭരണഘടന ഉയർത്തിപ്പിടിക്കുക: കെ എസ‌് ഭഗവാന്\nതൃശൂർ: ശബരിമലയിലേക്ക് പ്രായഭേദമെന്യേ സ്ത്രീകൾക്ക് പ്രവേശനം അനുവദിച്ചുള്ള സുപ്രീംകോടതിവിധി എന്തുവിലകൊടുത്തും പ്രബുദ്ധകേരളീയർ സംരക്ഷിക്കണമെന്ന് കന്നട സാഹിത്യകാരൻ കെ എസ് ഭഗവാൻ. ഇന്ത്യൻ ജനാധിപത്യത്തിന്റെ നെടുംതൂണായ ഭരണഘടനയെ ഉയർത്തിപ്പിടിക്കണം. സംസ്ഥാന ലൈബ്രറി കൗൺസിൽ സംഘടിപ്പിക്കുന്ന ‘ജാഗ്രത' സാംസ്കാരിക ജാഥകൾ ഉദ്ഘാടനം ചെയ്യുകയായിരുന്നു അദ്ദേഹം.\nനൂറ്റാണ്ടുകൾക്കു മുന്നേ ഭ്രാന്താലയമായിരുന്ന രാജ്യത്ത് നവോത്ഥാനത്തിന്റെ വെളിച്ചം പകർന്നത് മഹാത്മാ ജ്യോതി റാവു ഫൂലെ (മഹാരാഷ്ട്ര), ശ്രീനാരായണ ഗുരു (കേരള), പെരിയാർ രാമസ്വാമി (തമിഴ്നാട്), ബി ആർ അംബേദ്കർ എന്നിവരുടെ നേതൃത്വത്തിലാണ്. ജാതിയും മതവും സംസ്കാരശൂന്യതയുമായി ഇഴഞ്ഞുനീങ്ങിയിരുന്ന രാജ്യത്തെ സംസ്കാരസമ്പന്നതയിലേക്ക് ഉയർത്തിയത് ഈ മഹാന്മാരാണ്. ഇത് ഇല്ലാതാക്കാനാണ് ഹിന്ദുവർഗീയവാദികൾ കൊണ്ടുപിടിച്ച ശ്രമം നടത്തുന്നത്. ആചാരാനുഷ്ഠാനങ്ങളെ ആദ്യമായി വിമർശിച്ചത് ബുദ്ധനാണെന്ന് ഓർക്കണം. ഹിന്ദു ദൈവങ്ങൾ എക്കാലത്തും സവർണർക്കൊപ്പമാണ് നിലകൊണ്ടിട്ടുള്ളത്. ക്ഷത്രിയർ, വൈശ്യർ, ശൂദ്രർ എന്നിവരിൽ 85 ശതമാനംപേരും ശൂദ്രവിഭാഗത്തിൽപ്പെട്ടവരാണ്. എന്നാൽ, ശൂദ്രർ അടിമകൾക്ക് തുല്യരും പിതൃശൂന്യരുമാണെന്നാണ‌് ഒരു മറയുമില്ലാതെ മനുസ്മൃതി പറയുന്നത്.\nജനാധിപത്യ ബോധമുള്ള ആർക്കും ഇതംഗീകരിക്കാൻ കഴിയില്ല. ഇതിനെതിരെ എന്തുവിലകൊടുത്തും പോരാടി വിജയം നേടിയേപറ്റൂ. ആചാരങ്ങളിലും വിശ്വാസങ്ങളിലും ശാസ്ത്രീയ മാറ്റം വരുത്തി, എല്ലാവർക്കും തുല്യ പ്രാധാന്യംനൽകിയുള്ള സംസ്കാരമാണ് നാം ഉയർത്തിപ്പിടിക്കേണ്ടത്. ശൂദ്രവിഭാഗത്തിൽപ്പെട്ട സാധാരണക്കാരന്റെ മോചനത്തിന് കേരളത്തിലും ഇന്ത്യയിലാകെയും പുതിയ മനുഷ്യത്വ–- ജനാധിപത്യ–- സമത്വ സംസ്കാരം ഉയർന്നുവരണം. ഭരണഘടന ഉറപ്പുനൽകുന്ന സമത്വത്തെ തിരസ്കരിക്കാൻ ആർക്കും കഴിയില്ലെന്നും ഭഗവാൻ പറഞ്ഞു.\nശബരിമലയിൽ നടക്കുന്നത‌് വ്യാജപ്പയറ്റ‌്: പ്രൊഫ. എം എം നാരായണൻ\nസ‌്ത്രീ പ്രവേശത്തിന്റെ പേരിൽ ശബരിമലയിൽ നടക്കുന്നത‌് വ്യാജപ്പയറ്റാണെന്ന‌് പുരോഗമന കലാസാഹിത്യ സംഘം നേതാവ‌് പ്രൊഫ. എം എം നാരായണൻ. ഇന്ത്യൻ ഭരണഘടനയ‌്ക്കു പകരം മനുസ‌്മൃതിയെ ഉയർത്താനാണ‌് അവിടെ ശ്രമം നടക്കുന്നത‌്. ഇന്ത്യൻ പാരമ്പര്യത്തിനു പറ്റിയതല്ല ഭരണഘടനയെന്നാണ‌് തീവ്ര വലതുപക്ഷം പറയുന്നത‌്. ഭരണഘടന പിച്ചിച്ചീന്താതെ സംഘപരിവാറിന‌് അധീശത്വം നടത്താൻ കഴിയില്ലെന്ന‌് അദ്ദേഹം പറഞ്ഞു. ‘ക്ഷേത്രപ്രവേശന വിളംബരത്തിന്റെ 82ാം വാർഷികം ’എന്ന വിഷയത്തിൽ പ്രഭാഷണം നടത്തുകയായിരുന്നു അദ്ദേഹം. എറണാകുളം പബ്ലിക‌് ലൈബ്രറിയും ഓൾ ഇന്ത്യ ലോയേഴ‌്സ‌് യൂണിയനും ചേർന്നാണ‌് പരിപാടി സംഘടിപ്പിച്ചത‌്.\nഇന്ത്യയിലെ മറ്റുപ്രദേശങ്ങളെ അപേക്ഷിച്ച‌് കേരളത്തിൽ കുറച്ചു വൈകിയാണ‌് നവോഥാനം സംഭവിച്ചത‌്. സമുദായ സംഘടനകൾ നവോഥാനത്തിന്റെ പ്രവാചകരായി. പലതലങ്ങളുള്ള സാമൂഹ്യ പ്രക്രിയയായിരുന്നു കേരള നവോഥാനം. 1937 ൽ കേരളത്തിൽ കമ്യൂണിസ‌്റ്റ‌് പാർടിയുടെ ആദ്യഘടകം രൂപീകരിച്ചു. രണ്ടു പതിറ്റാണ്ടു കഴിഞ്ഞപ്പോൾ അധികാരം പിടിക്കാൻ കഴിയുന്ന അവസ്ഥയിലേക്ക‌് കമ്യൂണിസ‌്റ്റ‌് പാർടി വളർന്നു. ജനകീയ നവോഥാനത്തിന്റെ ഉൽപ്പന്നമാണ‌് കേരളം. കേരളത്തിലെ ആദ്യ സർക്കാർ ഇതിനെ നിയമപരമായി ഊട്ടിയുറപ്പിച്ചു. ഈ രാഷ‌്ട്രീയത്തെ തിരുത്തി ജാതിയെ പുനഃസ്ഥാപിക്കാനുള്ള ശ്രമമായിരുന്നു വിമോചന സമരം. രണ്ടാം വിമോചന സമരത്തിനുള്ള ശ്രമം ഇപ്പോൾ നടക്കുന്നതും ഇതേ പശ‌്ചാത്തലത്തിലാണ‌്.\nഇതുവരെയുള്ളതിൽ നിന്ന‌് വ്യത്യസ‌്തമായ ജീവിതം സാധ്യമാണെന്ന‌് മലയാളികളെ പഠിപ്പിച്ചത‌് ഭൂപരിഷ‌്കരണമാണ‌്. ഇതേ തുടർന്നാണ‌് ഇവിടെ ജനങ്ങളുടെ ജീവിതം മെച്ചപ്പെട്ടത‌്. പുതിയ കാലത്തെ ചൂഷണങ്ങൾക്കെതിരെ ഇരകളെ സംഘടിപ്പിച്ച‌് സമരം നടത്തിയാൽ മാത്രമേ പ്രതിരോധം തീർക്കാനാവൂ എന്ന‌് പ്രൊഫ. എം എം നാരായണൻ പറഞ്ഞു. പബ്ലിക‌് ലൈബ്രറി വൈസ‌് പ്രസിഡന്റ‌് അശോക‌് എം ചെറിയാൻ അധ്യക്ഷനായി. കെ പി അജിത‌്കുമാർ, അഡ്വ. എസ‌് കൃഷ‌്ണമൂർത്തി, അഡ്വ. നാസർ തുടങ്ങിയവർ സംസാരിച്ചു


ലാസ്റ്റ് ബെഞ്ച് - Last Bench | M3DB.COM\nമുകുന്ദപുരം മഹാത്മാ ഹൈസ്ക്കൂളിൽ പത്താംക്ലാസ്സിലെ ലാസ്റ്റ് ബെഞ്ചിൽ ഇരുന്ന് ഒരുമിച്ച് പഠിച്ച നാലു സുഹൃത്തുക്കളുടെ സൌഹൃദത്തിന്റേയും വർഷങ്ങൾക്ക് ശേഷമുള്ള പുനസമാഗമത്തിന്റേയും കഥ.\nടി ബി രഘുനാഥൻ\nഇരിങ്ങാലക്കുട നടവരമ്പ് ഗവ. ഹയർ സെക്കണ്ടറി സ്ക്കൂൾ, ഇരിങ്ങാലക്കുട പരിസര പ്രദേശങ്ങൾ.\nVideo of nk3kD1Um2Ds\nവിജയൻ വി നായർ\nജിജു അശോകൻ എന്ന സംവിധായകന്റെ ആദ്യ സിനിമ.\nസ്ക്കൂൾ പശ്ചാത്തലത്തിൽ മലയാളത്തിലെ നാലു യുവ നടന്മാരും ഒരു പുതുമുഖനായികയും പ്രധാന കഥാപാത്രങ്ങളാകുന്നു.\nജോഷി (വിജീഷ്) റഷീദ് (ബിയോൺ) സാംകുട്ടി(മുസ്തഫ) എന്നിവർ ഒരു യാത്രയിലാണ്. അവരുടെ സുഹൃത്തായ റെജി (മഹേഷ്)യുടേ വിവാഹത്തിനു പങ്കു കൊള്ളാൻ. യാത്രക്കിടയിൽ മൂവരും ഫോൺ വിളിച്ച് യാത്രയെക്കുറിച്ച് തിരക്കുന്നുണ്ട്. ആ യാത്രയിലാണ് അവരുടെ മനസ്സിലേക്ക് അവർ നാലുപേരും സൌഹൃദത്തിലായിരുന്ന പഴയ സ്ക്കൂൾ കാലഘട്ടം ഓർമ്മ വരുന്നത്.\nമുകുന്ദപുരം മഹാത്മാ ഹൈസ്ക്കൂളിലെ പത്താംക്ലാസ് വിദ്യാർത്ഥികളായിരുന്നു നാലുപേരും. ഉഴപ്പന്മാരായിരുന്നതുകൊണ്ട് ലാസ്റ്റ് ബെഞ്ചിലായിരുന്നു അവരുടെ സ്ഥാനം. അധ്യാപകരും വീട്ടുകാരും കയ്യൊഴിഞ്ഞ നാലുപേരും സ്ക്കൂളിൽ കുസൃതികൾ ഒപ്പിക്കുന്നതിനും വികൃതികൾ കാണിക്കുന്നതിനും മുൻപന്തിയിലായിരുന്നു. അതിനിടയിലാണ് അവരുടെ ക്ലാസ്സിലേക്ക് റോസിലി ടീച്ചർ (സുകന്യ) എന്നൊരു അദ്ധ്യാപിക വരുന്നത്. തുടക്കം മുതലേ റോസിലി ടീച്ചർ ഇവരെ ശ്രദ്ധിക്കാനും ശകാരിക്കാനും തുടങ്ങി. ഒരു ഓണക്കാല സമയത്ത് സ്ക്കൂളിൽ പൂക്കള മത്സരം നടക്കുമ്പോൾ ഈ നാലുപേരും നന്നായി മദ്യപിച്ച് വന്ന് ആഘോഷം അലങ്കോലമാക്കുന്നു. റോസിലി ടീച്ചറും ഹെഡ്മാസ്റ്ററും ഇവരെ ശിക്ഷിക്കുന്നു. അതിന്റെ പേരിൽ ഇവർക്ക് വീട്ടിൽ നിന്നും മർദ്ദനമേൽക്കുന്നു. അതിൽ ദ്വേഷ്യപ്പെട്ട് റോസിലി ടീച്ചറോട് പ്രതികാരം ചെയ്യാൻ അവർ തീരുമാനിക്കുന്നു. ക്ലാസ്സ് കഴിഞ്ഞ് ഒന്നാം നിലയിൽ നിന്നും വരുന്ന റോസിലി ടീച്ചറെ ജോഷി കോണിപ്പടിയിൽ വെച്ച് അറിയാത്ത മട്ടിൽ തള്ളിയിടുന്നു. ഗുരുതരമായി പരിക്കേറ്റ ടീച്ചർ ആശുപത്രിയിലാകുന്നു. ഈ സംഭവത്തോടെ നാടുവിടാം എന്ന് നിശ്ചയിച്ച നാലുപേരും ഞെട്ടീക്കുന്ന ഒരു വാർത്തയറിയുന്നു. താൻ കാലിടറി വീണതാണെന്നും അല്ലാതെ തന്നെ ആരും തള്ളിയിട്ടതല്ല എന്നും ടീച്ചർ ആശൂപത്രിയിൽ വെച്ച് എല്ലാവരോടും പറഞ്ഞുവത്രേ. ഇത് കേട്ട് മനസ്സ് മാറിയ നാലുപേരും ആശുപത്രിയിൽ ചെന്ന് ടീച്ചറോട് മാപ്പ് പറയുന്നു. എന്നാൽ ഇനി മുതൽ എല്ലാ ദുശ്ശീലങ്ങളും കളഞ്ഞ് നല്ലതുപോലെ പഠിക്കാൻ തീരുമാനിച്ചാൽ താൻ പൊറുക്കാം എന്ന് ടീച്ചർ ആവശ്യപ്പെടുന്നു. അതു പ്രകാരം നാലുപേരും ടീച്ചർക്ക് വാക്കു കൊടുക്കുന്നു.\nതുടർന്ന് എല്ലാവരേയും സ്തംബ്ദരാക്കിക്കൊണ്ട് നാലുപേരും പഠനത്തിൽ മുന്നേറുന്നു. റോസിലി ടീച്ചറുമായി നാലുപേരും നല്ല ആത്മബന്ധത്തിലാകുന്നു. ഇതിനിടയിൽ ക്ലാസ്സിലെ സ്നേഹ നായർ (ജ്യോതികൃഷ്ണ) എന്ന പെൺകുട്ടിയോട് റെജിക്ക് ഇഷ്ടം തോന്നുന്നു. സ്നേഹക്കും ഇഷ്ടം തോന്നുന്നുണ്ടെങ്കിലും മനു ജോസഫ് എന്നൊരു വിദ്യാർത്ഥിയുടെ ചില ഇടപെടലുകൾ മൂലം സ്നേഹ റെജിയെ തെറ്റിദ്ധരിച്ച് പിണങ്ങുന്നു. സ്ക്കൂൾ ഫൈനൽ പരീക്ഷയിൽ നാലുപേരും നല്ല നിലയിൽ മാർക്ക് വാങ്ങി വിജയിച്ച് സ്ക്കുൾ വിടുന്നു. പിന്നീട് പല തുരുത്തുകളിലായിരുന്ന അവർ റെജിയുടെ വിവാഹത്തലേന്ന് റെജിയുടെ വീട്ടിൽ ഒത്തുകൂടുകയാണ്.\nതലേ ദിവസം നല്ലവണ്ണം മദ്യപിച്ച് ആഘോഷിച്ച അവർക്ക് പഴയ സ്ക്കൂളിലെ പത്താംക്ലാസ്സിൽ പോകണമെന്ന് ആഗ്രഹം തോന്നുന്നു. മദ്യലഹരിയിലായ നാലുപേരും രാത്രി മതിൽ ചാടി സ്ക്കൂളിൽ കടക്കുന്നു. അവിടെ വെച്ച് അവർ പഴയ ഓർമ്മകളെ ചികഞ്ഞെടുക്കുന്നു. പലരേയും കാണണമെന്ന് കരുതുന്നു. മദ്യലഹരിയിലായ അവർ പരസ്പരമറിയാതെ വഴി പിരിയുന്നു.\nതുടർന്ന് ചില നാടകീയ സംഭവങ്ങൾ അരങ്ങേറുന്നു.\nറഫീക്ക് അഹമ്മദ് മോഹൻ സിത്താര, വിഷ്ണു മോഹൻ സിത്താര , വിഷ്ണു ശരത്\nഏങ്ങണ്ടിയൂർ ചന്ദ്രശേഖരൻ മോഹൻ സിത്താര, വിഷ്ണു ശരത് , വിഷ്ണു മോഹൻ സിത്താര ലഭ്യമായിട്ടില്ല\nറഫീക്ക് അഹമ്മദ് മോഹൻ സിത്താര, വിഷ്ണു മോഹൻ സിത്താര , വിഷ്ണു ശരത് സിആർ ജയരാജ്\nറഫീക്ക് അഹമ്മദ് മോഹൻ സിത്താര, വിഷ്ണു മോഹൻ സിത്താര , വിഷ്ണു ശരത് ജ്യോത്സ്ന രാധാകൃഷ്ണൻ\nSubmitted9years 10 months ago by nanz.\nകഥാസാരവും മറ്റു പ്രധാന വിവരങ്ങളും ചേർത്തു.


കഴിഞ്ഞ 24 മണിക്കൂറിനിടെ 68,668 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ പത്തിന് മുകളിലുള്ള 158 തദ്ദേശ സ്വയംഭരണ പ്രദേശങ്ങളിലായി 211 വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.\nഇന്ന് രോഗം സ്ഥിരീകരിച്ചവരില് 34 പേര് സംസ്ഥാനത്തിന് പുറത്ത് നിന്നും വന്നവരാണ്. 6331 പേര്‍ക്ക് സമ്ബര്‍ക്കത്തിലൂടെയാണ് രോഗം ബാധിച്ചത്. 267 പേരുടെ സമ്പര്‍ക്ക ഉറവിടം വ്യക്തമല്ല. 44 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 11,023 പേര് രോഗമുക്തി നേടി. തിരുവനന്തപുരം 1174, കൊല്ലം 1010, പത്തനംതിട്ട 603, ആലപ്പുഴ 404, കോട്ടയം 1079, ഇടുക്കി 430, എറണാകുളം 1015, തൃശൂര് 1602, പാലക്കാട് 781, മലപ്പുറം 790, കോഴിക്കോട് 1011, വയനാട് 367, കണ്ണൂര് 611, കാസര്‍ഗോഡ് 146 എന്നിങ്ങനെയാണ് രോഗമുക്തിയായത്. ഇതോടെ 83,184 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 47,50,293 പേര് ഇതുവരെ കൊവിഡില് നിന്നും മുക്തി നേടി.\nകൊല്ലത്ത് പശുവിനെ പ്രകൃതിവിരുദ്ധ പീഡനത്തിന് ഇരയാക്കി കൊന്ന സംഭവം; പ്രതിയെ തിരിച്ചറിഞ്ഞെന്ന് പൊലീസ്


4malayalees - ന്യൂസിലാന്‍ഡില് 100 ദിവസങ്ങള്‍ക്കിടെ വീണ്ടും കൊറോണ; നാല് കേസുകള് സ്ഥിരീകരിച്ചത് ഒരു കുടുംബത്തിലെ നാല് പേര്‍ക്ക്; മുന്‍കരുതലായി ഓക്ക്‌ലാന്‍ഡില് ലോക്ക്ഡൗണ് പ്രഖ്യാപിച്ച് പ്രധാനമന്ത്രി ജസീന്ദ ആര്‍ഡേണ്; രാജ്യമെങ്ങും കടുത്ത ജാഗ്രത\nന്യൂസിലാന്‍ഡില് 100 ദിവസങ്ങള്‍ക്കിടെ വീണ്ടും കൊറോണ; നാല് കേസുകള് സ്ഥിരീകരിച്ചത് ഒരു കുടുംബത്തിലെ നാല് പേര്‍ക്ക്; മുന്‍കരുതലായി ഓക്ക്‌ലാന്‍ഡില് ലോക്ക്ഡൗണ് പ്രഖ്യാപിച്ച് പ്രധാനമന്ത്രി ജസീന്ദ ആര്‍ഡേണ്; രാജ്യമെങ്ങും കടുത്ത ജാഗ്രത\n2020-08-11/ 4m reporter\nന്യൂസിലാന്‍ഡില് 100 ദിവസങ്ങള്‍ക്കിടെ ഇതാദ്യമായി നാല് കോവിഡ് കേസുകള് സ്ഥിരീകരിച്ചുവെന്ന ഞെട്ടിപ്പിക്കുന്ന റിപ്പോര്‍ട്ട് പുറത്ത് വന്നു. ഇതേ തുടര്‍ന്ന് കഴിഞ്ഞ രാത്രി പ്രധാനമന്ത്രി ജസീന്ദ ആര്‍ഡേണ് അടിയന്തിര പ്രസ് കോണ്‍ഫറന്‍സ് വിളിച്ച് കൂട്ടി ഇത് സ്ഥിരീകരിച്ചിട്ടുണ്ട്. നാല് കേസുകളും ഒരു കുടുംബത്തിലുള്ളവരാണ്. ഇവരുടെ വീട് നിലകൊള്ളുന്ന ഓക്ക്‌ലാന്‍ഡില് മൂന്ന് ദിവസത്തെ ലോക്ക്ഡൗണ് പ്രഖ്യാപിക്കുകയും ചെയ്തിട്ടുണ്ട്.\nഇവര്‍ക്ക് എവിടെ നിന്നാണ് രോഗം പകര്‍ന്നതെന്ന ഉറവിടം ഇനിയും തിരിച്ചറിയാന് സാധിക്കാത്തത് കടുത്ത ആശങ്കക്ക് വഴിയൊരുക്കിയിട്ടുണ്ട്. ഈ കേസുകളെക്കുറിച്ച് അന്വേഷണം നടക്കുന്നതിനിടെ ഓക്ക്‌ലാന്‍ഡില് ലെവല്3നിയന്ത്രണങ്ങളാണ് ഏര്‍പ്പെടുത്തിയിരിക്കുന്നതെന്നും ജസീന്ദ പറയുന്നു. 50 വയസുള്ള ആള്‍ക്കായിരുന്നു ഇന്നലെ കോവിഡ് ആദ്യം സ്ഥിരീകരിച്ചിരുന്നത്. ജിപിയെ കാണാനെത്തിയ ഇയാളെ സംശയത്തെ തുടര്‍ന്നായിരുന്നു സ്വാബ് ടെസ്റ്റിന് വിധേയമാക്കിയിരുന്നത്.\nഈ ടെസ്റ്റ് രണ്ട് പ്രാവശ്യം നടത്തുകയും രണ്ടിലും പോസിറ്റീവാണെന്ന് തെളിയുകയുമായിരുന്നു. ഇയാള് വിദേശയാത്രയൊന്നും നടത്തിയ ആളല്ല. ഇതിനെ തുടര്‍ന്ന ഇയാളുടെ മറ്റ് ആറ് കുടുംബാംഗങ്ങളെയും ടെസ്റ്റിന് വിധേയമാക്കുകയും ഇതില് മൂന്ന് പേര്‍ക്ക് പോസിറ്റീവ് സ്ഥിരീകരിക്കുകയുമായിരുന്നു. കുടുംബത്തിലെ എല്ലാവരും 14 ദിവസത്തെ ഐസൊലേഷനിലാണ്. ഇവരുമായി അടുത്ത സമ്പര്‍ക്കത്തിലായവരെയെല്ലാം ടെസ്റ്റിന് വിധേയമാക്കുകയും നെഗറ്റീവായവരെ പോലും ഐസൊലേഷനിലാക്കുകയും ചെയ്തിട്ടുണ്ട്.നൂറ് ദിവസത്തിന് ശേഷം വീണ്ടും കേസുകളുണ്ടായിരിക്കുന്നതിനാല് രാജ്യമാകമാനം കടുത്ത ജാഗ്രതയാണ് പ്രഖ്യാപിച്ചിരിക്കുന്നത്.


ഈ പള്ളിയുടെ ഉള്ളിൽ വെച്ച് അച്ചനെന്താല്ലാം കാണിക്കും, ഞങ്ങളിതൊക്കെ കാണണ്ടേ?:കാരയ്ക്കാമല വികാരിക്കെതിരെ ഇടവകക്കാർ - 24 News Live\nHome Trending ഈ പള്ളിയുടെ ഉള്ളിൽ വെച്ച് അച്ചനെന്താല്ലാം കാണിക്കും, ഞങ്ങളിതൊക്കെ കാണണ്ടേ?:കാരയ്ക്കാമല വികാരിക്കെതിരെ ഇടവകക്കാർ\nകാരക്കാമല സെന്റ്. മേരീസ് പള്ളി വികാരി ഫാ. സ്റ്റീഫൻ കോട്ടക്കലും എഫ്.സി.സി മഠത്തിന്റെ സുപ്പീരിയർ ആയ സിസ്റ്റർ ലിജി മരിയയും പള്ളിമുറിയിൽ വെച്ച് ലൈംഗീകബന്ധത്തിലേർപ്പെട്ട സംഭവത്തിൽ പ്രതിഷേധവുമായി ഇടവകക്കാർ രംഗത്ത്. സംഭവം അന്വേഷിക്കാനെത്തിയ പൊലീസിന്റെ സാന്നിധ്യത്തിൽ അച്ചനെ ചോദ്യം ചെയ്യുകയും അച്ചനോട് ദേഷ്യപ്പെടുകയും ചെയ്യുന്നതിന്റെ ദൃശ്യങ്ങൾ സമൂഹമാധ്യമങ്ങളിൽ പ്രചരിക്കുകയാണ്.\nഇടവകക്കാരും അച്ചനും തമ്മിലുള്ള സംഭാഷണം\nഇടവകക്കാർ; അച്ചെനെതിരെയാണ് ഇവിടെയിപ്പോൾ എല്ലാവർക്കും പരാതിയുള്ളത്.\nഅച്ചൻ: അത് ഇങ്ങേരല്ല പറയുന്നത്\nഇടവകക്കാർ; ഈ പള്ളിയുടെ ഉള്ളിൽ വെച്ച് അച്ചനെന്താല്ലാം കാണിക്കും കാണിക്കും, ഞങ്ങളിതൊക്കെ കാണണ്ടേ? ഇനി എന്തെങ്കിലും സംഭവിച്ചാൽ ആര് ഉത്തരവാദിത്തം ഏറ്റെടുക്കും?അച്ചാ നിങ്ങൾ അടുക്കള വഴി ഇറങ്ങി പോയതൊക്കെ ഞങ്ങൾക്കറിയാം\nഅച്ചൻ:എന്നെ ഡിഫന്റ് ചെയ്യാനുള്ള ചുമതല എനിക്കാണ്\nഇടവകക്കാർ; ഞങ്ങൾക്ക് വേണ്ടി സേവനം ചെയ്യാൻ നിൽക്കുന്ന ആളുകൾ ഇത്തരം തോന്ന്യാസം കാണിക്കുമ്പോൾ, എങ്ങനെ ചോദിക്കാതിരിക്കും\nഅച്ചൻ: എന്താ ഞാൻ കാണിച്ച തോന്ന്യാസം, പറ\nഇടവകക്കാർ; സി.സി.ടി.വി രൂപതയിൽ നിന്ന് കൊണ്ടുവന്ന സാധനമല്ലല്ലോ, ഇടവകക്കാർ പിരിവിട്ട് വാങ്ങിയ സാധനമല്ലേ, എല്ലാവരും സി.സി.ടി.വി വാങ്ങാൻ വീട്ടിൽ നിന്ന് പിരിവ് തന്നിട്ടുണ്ട്. അല്ലാതെ അച്ചൻ അച്ചന്റെ വീട്ടിൽ നിന്ന് കൊണ്ടുവന്ന പൈസയ്ക്കല്ല സി.സി.ടി.വി വെച്ചത് എന്നിങ്ങനെ പോകുന്നു കാരയ്ക്കാമല വികാരിയുമായുളള ഇടവകക്കാരുടെ സംഭാഷണം.\nPrevious articleകാരയ്ക്കാമല അനാശാസ്യം: കണ്ടില്ല കേട്ടില്ല എന്ന് വയ്ക്കണം എന്ന് പറഞ്ഞു, ഫ്രാങ്കോ സിസ്റ്ററിനെ തേടി മഠത്തിലേക്ക്, സിസ്റ്റര് അച്ചന്റെ മുറിയിലേക്ക്:സി.ലിസി വടക്കേല്\nNext articleപാമ്പുകളുടെ രാജ്ഞി; തിരുനാൾദിനം പരിശുദ്ധ അമ്മയെ കാണാൻ നൂറ്റാണ്ടുകളായി പാമ്പുകളെത്തുന്ന അത്ഭുതം; പാമ്പുകളെത്തിയില്ലെങ്കിൽ വൻ ദുരന്തം


കുഞ്ഞിനെ മാറോടണയ്ക്കുന്ന, ഒപ്പം കൂട്ടുന്ന കാട്ടിലെ അമ്മമാര്.. ഇത് മൃഗങ്ങള്‍ക്കിടയിലെ കൗതുകക്കാഴ്ച | Mother and Kids in Forest| Muthumala Forest| Wildlife Photography| Mathrubhumi Yathra\nNov 30, 2019, 09:43 AM IST\nകുഞ്ഞിനെ മാറോടണയ്ക്കുന്ന, ഒപ്പം കൂട്ടുന്ന അമ്മമാര് വന്യമൃഗങ്ങള്‍ക്കിടയിലെ കൗതുകക്കാഴ്ചയാണ്. കാട് തന്നെ അമ്മ മനസ്സോടെയാണോ ജീവിക്കുന്നതെന്ന് തോന്നാം\nഫോട്ടോയെടുത്തോളൂ... ഹനുമാന് കുരങ്ങ് അമ്മയും കുഞ്ഞും\nഓരോ വനയാത്രികനെയും കാടോളം സ്‌നേഹം പകര്‍ന്ന് തരുശാഖകളാല് ആലിംഗനം ചെയ്ത് തണലും തണുപ്പും തെളിനീരും സ്വാസ്ഥ്യവും പകര്‍ന്നേകി പരിരക്ഷിക്കുന്ന അമ്മത്തണലാണ് കാടകം.\nഹരിതമൃദുകഞ്ചുകത്തിനകത്ത് സ്വന്തം അരുമകളെ മാതൃസന്നിഭം നെഞ്ചോടു ചേര്‍ക്കുന്നു. വനപ്രകൃതിയില്, മാതൃ വാത്സല്യത്തിന്റെ കടലാഴമുള്ള കരുതലും കരുത്തുമാണ് കാടിന്റെ മക്കളും കാത്തുവെക്കുന്നത്.\nവേഗം കുടിച്ചോ... പാലൂട്ടുന്ന കാട്ടുപന്നി\n'യാ ദേവീ സര്‍വ ഭൂതേഷു\nപ്രേമരൂപേണ സംസ്ഥിതാ...' എന്ന ധ്യാനശ്ലോകപദം ഓരോ അണുവിലും മാതൃസ്‌നേഹം കിനിയുന്ന കാടകത്തമ്മയുടെ കാതിലാണ് നാം മന്ത്രിക്കേണ്ടത്. ഇവിടെ കാണുന്ന അമ്മത്തനിമ മറ്റേത് അഭയത്തിലാണ് പ്രാപ്യമാവുക? കര്‍ണാടകയിലെ നാഗര്‍ഹോള വനത്തിന്റെ ഭാഗമായ കബനി, ബന്ദിപ്പൂര് തമിഴകത്തെ മുതുമല വന്യജീവി സങ്കേതങ്ങളില്‍നിന്നും പല യാത്രകളിലായി പകര്‍ത്തിയ വനമാതൃത്വവും വന്യജീവികളിലെ മാതൃഭാവവും സ്ഫുരിക്കുന്ന ചിത്രങ്ങളാണ് ഇവിടെ പങ്കുവെക്കുന്നത്.\nരാജീവ് ഗാന്ധി നാഷണല് പാര്‍ക്കില് ഉള്‍പ്പെട്ട കബനി, വനയാത്രികര്‍ക്ക് പ്രിയപ്പെട്ട കാടിടമാണ്. ദക്ഷിണേന്ത്യയില് പുള്ളിപ്പുലികളുടെ ദര്‍ശനം ഏറ്റവും കൂടുതല് സാധ്യമാകുന്ന വനമേഖല. കാടിനെ ചുറ്റി ഒഴുകുന്ന കബനീനദിയുടെ സാന്നിധ്യം ഈ വനമേഖലയെ മിക്കവാറും എല്ലാ കാലാവസ്ഥാവ്യതിയാനങ്ങളിലും ഹരിതാഭമായി നിലനിര്‍ത്തുന്നു. തെളിവെയിലിലെ ഒരു സായന്തനത്തിലാണ് കബനിയിലെത്തിയത്. പോക്കുവെയില് ഇലച്ചാര്‍ത്തുകളില് വീണുലയുമ്പോള് കാടിനൊരു അലൗകിക പരിവേഷമാണ്. വന്യജീവി ഫോട്ടോഗ്രാഫര്‍ക്ക് ഈ പശ്ചാത്തലഭംഗി ഏറെ പ്രിയപ്പെട്ടതും. യാത്ര ആരംഭിച്ച് ഏതാനും നിമിഷങ്ങള് പിന്നിടുമ്പോഴേക്കും സഫാരി വാഹനത്തിന് തൊട്ടടുത്തായി ഒരു ആനക്കുടുംബം. സ്വന്തം കുഞ്ഞിനെ കാലുകള്‍ക്കിടയില് സംരക്ഷിച്ചുനിര്‍ത്തി അതിസൂക്ഷ്മതയോടെ നീങ്ങുന്ന അമ്മയച്ഛന്മാര്, സായന്തനവെയിലില്.\nശ്രദ്ധിച്ച് കടക്കണം... കുട്ടികളെ ശ്രദ്ധയോടെ കൂടെക്കൂട്ടി ആന കുടുംബം\nവൈകുന്നേരങ്ങളില് മൃഗങ്ങള് കൂട്ടമായി ജലംതേടി കബനീതീരത്തെത്തുന്നതുകൊണ്ട് ആദ്യ ലക്ഷ്യം കബനീ തീരമായിരുന്നു. അവിടം ദൃശ്യസമ്പന്നമാണ്. ജലപാനം ചെയ്തു മടങ്ങുന്ന സാമാന്യം വലിയൊരു ആനക്കൂട്ടം. കൂട്ടത്തിലുള്ള കഞ്ഞിനെ പരിരക്ഷിക്കുന്നതില് ശ്രദ്ധാലുക്കളാണ് എല്ലാവരും. കൂട്ടംതെറ്റി മേയുന്നവനെ ശാസിച്ചും വരുതിയിലൊതുക്കിയും കണ്‍മുന്‍പില് നിറയുന്ന മാതൃവാത്സല്യം. കുറച്ചകലെയായി മറ്റൊരു ചെറുകൂട്ടം അലസമായിനീങ്ങുന്നു. അവിടെയും ഒരു കുഞ്ഞുസാന്നിധ്യമുണ്ട്.\nകബനീതീരം സജീവമാണ്. എവിടെ തിരിഞ്ഞാലും സഞ്ചാരിയുടെ മനസ്സും ക്യാമറക്കണ്ണുകളും നിറയുന്ന കാടിന്റെ മക്കളുടെ ഘോഷയാത്ര! യാത്ര അനുഗ്രഹിക്കപ്പെട്ട അനര്‍ഘ നിമിഷങ്ങളാല് ധന്യം. അസ്തമയമാകുമ്പോള് ഒരിക്കല്‍ക്കൂടി കബനീതീരത്ത് തിരിച്ചെത്താമെന്ന വ്യവസ്ഥയോടെ സഫാരിവണ്ടി നീങ്ങിത്തുടങ്ങി. വന്യജീവികളുടെ മാതൃഭാവം പ്രകടിത രൂപത്തില് കാണാം. എന്നാല് കാടമ്മയുടെ മാതൃഭാവത്തിന് പലപ്പോഴും ഒരു ഒളിച്ചുകളിയുടെ കൗതുകമുണ്ട്. ഏതോ നിഗൂഢതയുടെ നീക്കിയിരിപ്പിനെ കാടെപ്പോഴും കൊതിക്കുന്നതുപോലെ. ഹരിതകമ്പളം വിരിച്ചതുപോലുള്ള വനപ്രകൃതി. ആളൊപ്പം വളര്‍ന്നു നില്‍ക്കുന്ന ചെടികള്‍ക്കിടയിലൊരു വാലനക്കം.\nസഹസഞ്ചാരികളിലാരോ പതുക്കെ മൊഴിഞ്ഞു- 'കടുവ!'. നിബിഡമായ പുല്‍പ്പരപ്പില് തൂവെള്ളയും കറുപ്പും വര്‍ണങ്ങള്‍ക്കിടയില് തിളങ്ങുന്ന സ്വര്‍ണനിറം. ഊര്‍ജസ്വലയായ ഒരു പെണ്‍കടുവ ഞങ്ങള്‍ക്ക് ദൃശ്യപ്പെടാതെ ഒളിച്ചുകളിക്കുകയാണ്. ഇടയ്ക്ക് വാലുയര്‍ത്തിയും പാദങ്ങള് മേലോട്ടുയര്‍ത്തി പുല്‍പ്പരപ്പില് ഉരുണ്ടും അഭിരമിക്കുന്ന കാനനപുത്രിയെ, മടിയിലൊളിപ്പിച്ച് കൊതിപ്പിക്കുകയാണ് വനമാതാവ്. ഒരുപാടുനേരത്തെ വിഫലമായ കാത്തിരിപ്പ്. ആ പച്ചപ്പരവതാനിയില് ക്യാമറയ്ക്കഭിമുഖം നില്‍ക്കുന്ന കടുവയുടെ ദൃശ്യഭംഗിയുടെ ചിത്രം സ്വപ്‌നംപോലെ അപ്രാപ്യമായി. കടുവയുടെ മുഖഭാഗചിത്രം മാത്രം പകര്‍ത്തി വിരമിക്കുമ്പോള് മനസ്സുമന്ത്രിച്ചു- ഇനിയും കാണാക്കാഴ്ചകളുമായി കാടകം കാത്തിരിക്കുന്നു.\nഅല്‍പം വിശ്രമം... കബനിയിലെ പാര്‍ത്തീനിയം ചെടികള്‍ക്കിടയില് കടുവ\nസമയം അസ്തമയത്തോടടുക്കുന്നു. നദീതീരത്തേക്ക് വീണ്ടും. അവിടെ ചിരകാലമായി മനസ്സുകൊതിച്ച കാഴ്ചയൊരുക്കി കാടമ്മ കാത്തിരിക്കുകയായിരുന്നു. അസ്തമയസൂര്യന്റെ പൊന്‍പ്രഭയില് കബനിക്ക് കുറുകെ നീന്തുന്ന ഒരു ആനക്കുടുംബം. ദൃശ്യം സമ്മോഹനം.\nവിനമ്രമായ പ്രാര്‍ഥനകളോടെയാണ് ഒരു ഫോട്ടോഗ്രാഫറുടെ കാടുകയറ്റം. ഈ പ്രാര്‍ഥനകളെ മനസ്സിന്റെ മാപിനികള്‍കൊണ്ട് തൊട്ടറിയുന്ന കാടമ്മ സഞ്ചാരിയെ അനുഗ്രഹിക്കുന്നു. വീണ്ടും കബനിയിലേക്ക് വരുമ്പോള് കാട് ഇലപൊഴിച്ചു തുടങ്ങിയിരുന്നു. കാടാകെ ചുവപ്പും മഞ്ഞയും ഇടയ്ക്ക് പച്ചയും വര്‍ണങ്ങളാല് അലംകൃതമാണ്. ഈ യാത്രയിലും വനദേവത ഒരു സൗഭാഗ്യ ദര്‍ശനം ഒരുക്കിവെച്ചിരുന്നു. അമ്മയുടെ മടിത്തടത്തിലെന്നോണം ചാഞ്ഞ വൃക്ഷച്ചില്ലകളിലൊന്നില് സുഖനിദ്രകൊള്ളുന്ന പുള്ളിപ്പുലി. മനസ്സുമന്ത്രിച്ചു- Wait for the right moment. കാത്തിരിപ്പിനൊടുവില് പുലിച്ചങ്ങാതി മെല്ലെ തലയുയര്‍ത്തി. ഞങ്ങള്‍ക്ക് ദര്‍ശനം നല്‍കാനെന്നോണം വൃക്ഷച്ചില്ലകളില് നിവര്‍ന്നുനിന്നു, ശരീരം വില്ലുപോലെ വളച്ച് കോട്ടുവായിട്ട് കുറച്ചുനേരം വൃക്ഷശിഖരത്തില് അലസമായി വിശ്രമിച്ചശേഷം വീണ്ടും ചാഞ്ഞുറക്കമായി. ആഹ്ലാദകരമായ ഒരു പുലിദര്‍ശനം.\nഎന്തൊരു ക്ഷീണം... കബനിയില് കണ്ട പുള്ളിപ്പുലി\nകാട് ഇരുളാന് തുടങ്ങുന്നു. മടക്കയാത്രയില് 'കാട്ടിലെ കുടുംബം' വീണ്ടും കാഴ്ചകളില് നിറഞ്ഞു. അമ്മയുടെ വരുതിവിട്ടുസഞ്ചരിക്കുന്ന കിടാങ്ങളെ തലചെരിച്ച് ശാസനാരൂപേണ രൂക്ഷമായി നോക്കുന്ന കാട്ടുപോത്ത് (Indian Gaur). ഇതേ ഭാവങ്ങളോടെ കുറച്ചകലെയായി ഒരു കാട്ടാനുക്കുടുംബവും. അമ്മയുടെ വരുതിയില്‍നിന്നും കുതറിമാറി നില്‍ക്കുന്ന കുറുമ്പനെ അകലെ മാറിനിന്ന് ശാസിക്കുന്ന അച്ഛന്, അനുസരണയോടെ വന്നണയുന്ന കുഞ്ഞിനെ ചേര്‍ത്തുപിടിച്ച് തുമ്പിക്കെകൊണ്ട് തലോടുന്ന അമ്മ!\nവികൃതി കാട്ടരുതേ... കബനിയിലെ അമ്മ കാട്ടുപോത്തും കുഞ്ഞും\nആത്മനിര്‍വൃതിയോടെ കുഞ്ഞുങ്ങളെ പാലൂട്ടുന്ന കാട്ടുപന്നിയും അച്ഛനെകാവലാളാക്കി കുഞ്ഞിനെമുലയൂട്ടുന്ന പുള്ളിമാനും തൊട്ടടുത്ത ജലാശയത്തില് അമ്മയുടെ മുതുകില് കയറിമറിയുന്ന ആമയും കാട്ടിലെ മാതൃസാന്നിധ്യത്തിന്റെ ചിത്രങ്ങള്‍തന്നെ, 'മാതൃദേവോ ഭവഃ'. വനവൃക്ഷത്തില് തലചായ്ച്ച് വിശ്രമിക്കുന്ന വൃദ്ധനായൊരു കൊമ്പന്, തുറസ്സില്‍നിന്ന് ഗംഭീര ഭാവത്തില് കാടുകയറുന്ന മറ്റൊരു കൊമ്പന്. കാഴ്ചകളാല് മനം നിറഞ്ഞില്ലേയെന്ന് യാത്രികന്റെ കാതില് പതുക്കെ മന്ത്രിക്കുന്ന കാടമ്മ.\nആമകളി... കബനി നദിക്കരയില് അമ്മ ആമയുടെ മുതുകില് കയറുന്ന കുഞ്ഞാമ\nകബനിയില്‍നിന്ന് ഗുണ്ടല്‍പേട്ട് വഴി ബന്ദിപ്പൂരിലെത്താം. ബന്ദിപ്പൂര് കടുവാസങ്കേതം വന്യമൃഗങ്ങളാല് സമ്പന്നമാണ്. ബന്ദിപ്പൂര് സഫാരിയുടെ തുടക്കത്തില്‍തന്നെ ഞങ്ങളെ വരവേറ്റത് അമ്മയോട് ചേര്‍ന്നുനില്‍ക്കുന്ന ശൈശവത്തിന്റെ ചുവപ്പ് മാറാത്ത അരുമയായ ഒരു കുഞ്ഞാനയുടെ തുമ്പിക്കെ ഉയര്‍ത്തി നമസ്‌കാരരൂപേണയുള്ള സ്വാഗതമാണ്. കൂടെകുഞ്ഞാനയുടെ കുസൃതിത്തരങ്ങളെ പ്രോത്സാഹിപ്പിച്ചുകൊണ്ട് അമ്മയും. ബന്ദിപ്പൂര് കാട് ഉഷ്ണത്തിന്റെ വരവോടെ വരളാന് തുടങ്ങുകയാണ്. ചെറുജലാശയം തേടിയെത്തിയ ആനയും കുഞ്ഞും പച്ചപ്പായലുകള് നിറഞ്ഞ ജലാശയത്തില്‍നിന്നും ചെളിവാരി മുതുകിലെറിഞ്ഞും കുഞ്ഞുശരീരത്തില് ചെളി പുതപ്പിച്ചും കുട്ടിക്കുറുമ്പനെ ഗാഢമായി ശരീരത്തോട് ചേര്‍ത്തുപിടിച്ച് വെള്ളം കുടിച്ച് ചൂടകന്നതിന്റെ ആഹ്ലാദം പങ്കുവെക്കുന്ന കാഴ്ച അതീവ ഹൃദ്യമായിരുന്നു. കാട്ടിലെ മാതൃത്വം അതിന്റെ പരിപൂര്‍ണതയോടെ ദൃശ്യമായ സമ്മോഹനനിമിഷങ്ങളാണ് ഈ ആനക്കുടുംബം സമ്മാനിച്ചത്.\nബന്ദിപ്പൂരില്‍നിന്ന് മുതുമലയിലേക്ക് പ്രവേശിക്കും മുന്‍പ്, ഗൂഡല്ലൂര് റോഡിലൂടെയുള്ള യാത്രയില് വാനരവൈവിധ്യം കാണാം. ഹനുമാന് കുരങ്ങിന്റെയും (Hanuman langur) കരിങ്കുരങ്ങിന്റെയും (Nilgiri langur) മാതൃചേഷ്ടകള് കാണക്കാണെ വിസ്മയിപ്പിക്കുന്നതാണ്. ഒരു സഞ്ചിമൃഗത്തെപ്പോലെ ശരീരത്തിന്റെ ഒരുഭാഗമായാണ് ഇവ കുഞ്ഞുങ്ങളെ സംരക്ഷിക്കുന്നത്. ഹനുമാന് കുരങ്ങുകള് സഞ്ചാരികളെ കാണുമ്പോള് അലസഭാവത്തില് ഒഴിഞ്ഞുപോകുമെങ്കില്, കരിങ്കുരങ്ങുകള് കാഴ്ചയ്ക്ക്പോലും പിടി തരാതെ കാടിളക്കി വൃക്ഷങ്ങളില്‍നിന്നും വൃക്ഷങ്ങളിലേക്ക് ചാടി ഏറ്റവും സുരക്ഷിതമായ സ്ഥാനത്തെത്തി നമ്മെ സാകൂതം വീക്ഷിക്കും. അപ്പോഴും വയറില് അള്ളിപ്പിടിച്ച ഒരു അരുമക്കുഞ്ഞുണ്ടാവും. ഒരുപക്ഷേ, ഇവരുടെ പൂര്‍വികരെ കെണിവെച്ചുപിടിച്ച് 'കരിങ്കുരങ്ങ് രസായനം' വിപണനം ചെയ്ത മനുഷ്യനോടുള്ള ഭയംതലമുറകളായി പകര്‍ന്നുകിട്ടിയതാകാം.\nമുതുമലയിലെയും മസനഗുഡിയിലെയും ആനകള് പൊതുവേ ചെമ്മണ് നിറവും ആരോഗ്യവും ഉള്ളവയാണ്കാനനപാത മുറിച്ചുകടക്കുമ്പോള് കൂടെയുള്ള കുഞ്ഞിനെ ശ്രദ്ധാപൂര്‍വം വഴികടത്തുന്ന ആനക്കൂട്ടങ്ങളില് മാതൃത്വത്തിന്റെ കരുതലും സ്‌നേഹവും പ്രകടമായികാണാം. ചെറുകുടുംബങ്ങളായി കഴിയുന്ന മ്ലാവുകള് പൊതുവേ ലജ്ജാലുക്കളാണ്. അപരിചിതരെ കണ്ടപ്പോള് ഒരു പ്രത്യേക താളത്തില് ഓടിയകന്ന് സുരക്ഷിത അകലത്തില് നിന്ന് നമ്മെ വീക്ഷിക്കുന്ന മ്ലാവും കുഞ്ഞും ഒരു മുതുമലക്കാഴ്ചയാണ്.\nകണ്ണ് വേണം ഇരുപുറമെപ്പോഴും... മ്ലാവും കുഞ്ഞും\nഊട്ടിവഴി മുതുമലയിലേക്കുള്ള യാത്രയില് പകര്‍ത്തിയ മുലയൂട്ടുന്ന വരയാടിന്റെ പാതിയടഞ്ഞ കണ്ണുകളിലെമാതൃത്വത്തിന്റെ നിര്‍വൃതികൂടി ഇവിടെ പങ്കുവെക്കട്ടെ. ഓരോ വനയാത്രയിലും നാം കാണുന്നത് കാടിന്റെ മോഹിപ്പിക്കുന്ന മുഖഭാഗ ചിത്രങ്ങളാണ്. അതുകൊണ്ടുതന്നെ ഒരിക്കല് കാടിന്റെ വശ്യത തൊട്ടറിഞ്ഞ സഞ്ചാരി വീണ്ടുംവീണ്ടും വനവന്യതയുടെ അഭയത്തിലേക്ക് നയിക്കപ്പെടുന്നു.'The Woods are lovely dark and deep/and I have promises to keep/and miles to go before I sleep;/and miles to go before I sleep'എന്ന റോബര്‍ട്ട് ഫ്രോസ്റ്റിന്റെ വരികള് വാച്യാര്‍ഥത്തില് ഇവിടെ ഓര്‍മിക്കാം.\nContent Highlights: Mother and Kids in Forest, Muthumala Forest, Wildlife Photography, Mathrubhumi Yathra


കാൻസർ, പ്രമേഹ മരുന്നുകളുടെ വിലകുറയും | Cancer | Medicine\nകാൻസർ, പ്രമേഹ മരുന്നുകളുടെ വിലകുറയും\nസ്വന്തം ലേഖകൻ November 26, 2017 10:49 AM IST\nകാൻസറിനും പ്രമേഹത്തിനു‍ം ഉൾപ്പെടെയുള്ള അവശ്യമരുന്നുകളുടെ വില കുറയും. ദേശീയ മരുന്നുവില നിയന്ത്രണ അതോറിററിയാണ് അമ്പത്തിയൊന്ന് മരുന്നുകളുടെ വില പുനർ നിർണയിച്ച് ഉത്തരവിറക്കിയത്.\nകുടലിൽ അർബുദം ബാധിച്ച രോഗികൾക്കു നൽകുന്ന ഒാക്സാലിപ്ളാറ്റിൻ 100 എംജി ഇൻജക്ഷന് മരുന്നുവില നിയന്ത്രണ അതോറിററിയുടെ പുതിയ ഉത്തരവ് അനുസരിച്ച് വില കുറയും. കാൻസർ മരുന്നിനൊപ്പം പ്രമേഹം, ഹൃദയ സംബന്ധമായ അസുഖങ്ങൾ, വേദനസംഹാരികൾ എന്നിവയ്ക്കും വില കുറയും. ജപ്പാൻ ജ്വരത്തിത്തിനെതിരായ വാക്സിനും ബിസിജി കുത്തിവയ്പും വില കുറയ്ക്കുന്നവയുടെ പട്ടികയിലുണ്ട്.\nഅ‍ഞ്ചാം പനിക്കും റുബെല്ലയ്ക്കുമെതിരായ പ്രതിരോധ വാക്സിനും വിലക്കുറവുണ്ടാകും. ആറു ശതമാനം മുതൽ 53 ശതമാനം വരെയാണ് വിലക്കുറവ്. 51 മരുന്നുകളുടെ വിലയാണ് പുനർ നിർണയിച്ചിരുന്നത്. ചില മരുന്നുകൾക്ക് ചെറിയ തോതിൽ വില വർധിക്കും. അടുത്തിടെ എണ്ണൂറിലേറെ മരുന്നുകളുടെ വില എൻ പി പി എ പുതുക്കി നിശ്ചയിച്ചിരുന്നു.


പത്തടി താഴ്ചയിൽ കല്ലറയൊരുക്കി; അസീസിൻ്റെ സംസ്കാരം കല്ലൂർ ജുമാ മസ്ജിദിൽ | cremation of azeez will be carried by WHO Guide lines\nPothanikkad, First Published 31, Mar 2020, 9:49 AM\nകൊവിഡ് രോഗികളുടെ മൃതദേഹം മൂന്ന് വട്ടം പാക്ക് ചെയ്ത ശേഷമാണ് സംസ്കാരത്തിനായി വിട്ടു നൽകുക. പാക്കിംഗിന് മുൻപായി അടുത്ത ബന്ധുക്കൾക്ക് മൃതദേഹം വീഡിയോ കോളിലൂടെ കാണാൻ അവസരമൊരുക്കിയേക്കും.\nതിരുവനന്തപുരം: കൊവിഡ് ബാധിച്ച് മരിച്ച പോത്തൻകോട് സ്വദേശിയായ അബ്ദുൾ അസീസിന്‍റെ മൃതദേഹവും ലോകാരോഗ്യ സംഘടന പുറത്തുവിട്ട പ്രോട്ടോക്കോൾ പ്രകാരം കനത്ത സുരക്ഷാ മാനദണ്ഡങ്ങൾ പാലിച്ച് മാത്രമേ സംസ്കരിക്കൂ എന്ന് ആരോഗ്യവകുപ്പ് അറിയിച്ചു. ഇത് സംബന്ധിച്ച് ജില്ലാ ഭരണകൂടത്തിന്‍റെയും ജില്ലാ മെഡിക്കല് ഓഫീസറുടേയും തിരുവനന്തപുരം മെഡിക്കല് കോളേജിന്‍റെയും നേതൃത്വത്തിലുള്ള നടപടികള് പുരോഗമിക്കുകയാണ്.\nലോകാരോഗ്യസംഘടന നിഷ്കർഷിക്കുന്ന നടപടികളാകും സംസ്കാരച്ചടങ്ങിലുണ്ടാവുക. മൃതദേഹം തൊടാനോ, കുളിപ്പിക്കാനോ, അടുത്ത് നിന്ന് കാണാനോ കർശനമായും അനുവാദം നൽകില്ല. തിരുവനന്തപുരം പോത്തൻകോട് സ്വദേശിയായ അസീസിൻ്റെ മൃതദേഹം അദ്ദേഹത്തിൻ്റെ വീടിനടത്തുള്ള കല്ലൂർ ജുമാ മസ്ജിദിലാണ് സംസ്കരിക്കുക. ലോകാരോഗ്യ സംഘടനയുടെ നിർദേശമനുസരിച്ച് മൃതദേഹം മറവു ചെയ്യുമ്പോൾ പത്തടി ആഴത്തിൽ കുഴിയെടുക്കണം.\nഈ രീതിയിൽ ഖബറടക്കത്തിനുള്ള കുഴി കല്ലൂർ മസ്ജിദിൽ തയ്യാറാക്കിയിട്ടുണ്ട്.ആദ്യം എട്ടടി താഴ്ചയിലാണ് കുഴിയെടുത്തതെങ്കിലും ആഴം കൂട്ടണമെന്ന് ആരോഗ്യവകുപ്പ് അധികൃതർ നിർദേശിച്ചതിൻ്റെ അടിസ്ഥാനത്തിൽ ആഴം വീണ്ടും കൂട്ടി. നേരത്തേ മട്ടാഞ്ചേരി സ്വദേശി ഇബ്രാഹിം സുലൈമാൻ സേട്ടിന്‍റെ മൃതദേഹവും സമാനമായ രീതിയിൽ കർശനസുരക്ഷാമാനദണ്ഡങ്ങളോടെയാണ് സംസ്കരിച്ചത്.\nവളരെക്കുറച്ച് പേരെ, അടുത്ത ബന്ധുക്കളെ മാത്രമേ സംസ്കാരച്ചടങ്ങിൽ പങ്കെടുക്കാൻ അനുവദിക്കൂ. ഇവരെല്ലാവരും പിന്നീട് ആരോഗ്യവകുപ്പിന്‍റെ നിരീക്ഷണത്തിലായിരിക്കും. മൃതദേഹം തൊടാനോ, കുളിപ്പിക്കാനോ, അടുത്ത് നിന്ന് കാണാനോ കർശനമായും അനുവാദം നൽകില്ല. നിലവിൽ തിരുവനന്തപുരം മെഡിക്കൽ കോളേജിലുള്ള അസീസിൻ്റെ മൃതദേഹം അൽപസമയത്തിനകം ലോകാരോഗ്യസംഘടനയുടെ നിർദേശപ്രകാരം മൂന്ന് തവണ പാക്ക് ചെയ്യും. ഇതിനു മുൻപായി അടുത്ത ബന്ധുക്കൾക്ക് പരേതൻ്റെ മൃതദേഹം വീഡിയോ കോളിലൂടെ കാണാൻ അവസരം നൽകും.\n# വിരലിലെണ്ണാവുന്നവർ മാത്രമേ സംസ്കാരച്ചടങ്ങുകളിൽ പങ്കെടുക്കാൻ പാടുള്ളൂ\n# പത്തടി താഴ്ചയിലോ അതിലും താഴ്ത്തിയോ മാത്രമേ മൃതദേഹം സംസ്കരിക്കാൻ പാടുള്ളൂ\n# ആചാരം അനുസരിച്ച് സംസ്കാരകർമ്മങ്ങൾ ചെയ്യാം. പക്ഷേ, മൃതദേഹത്തിൽ തൊടാൻ പാടില്ല.\n# മൃതദേഹം കൃത്യമായി കവർ ചെയ്ത് ട്രിപ്പിൾ ലെയർ ഉപയോഗിച്ച് പൊതിഞ്ഞു കെട്ടി അണുവിമുക്തമായി സൂക്ഷിക്കും\n# ഇങ്ങനെ മൃതദേഹം പായ്ക്ക് ചെയ്യുകയും അണുവിമുക്തമാക്കുകയും ചെയ്യുന്നത് പ്രത്യേകപരിശീലനം നേടിയ വിദഗ്ധ ജീവനക്കാരാകണം.\n# മൃതദേഹം കൈകാര്യം ചെയ്യുന്നവർ വ്യക്തിഗത സുരക്ഷാ ഉപകരണങ്ങളായ പിപിഇ കിറ്റ് ഉപയോഗിക്കും\n# മൃതദേഹം കൊണ്ടുവന്ന ആംബുലൻസും സ്ട്രച്ചറും മറ്റ് ഉപകരണങ്ങളും അണുവിമുക്തമാക്കും\nകൊവിഡ് പ്രതിരോധത്തിവിടെ മറ്റ് ആരോഗ്യ രക്ഷാപ്രവർത്തനങ്ങൾ നിർത്തിവയ്ക്കരുതെന്ന് ലോകാരോഗ്യ സംഘടന.കുട്ടികൾക്കുള്ള പ്രതിരോധ കുത്തിവയ്പ്പുകൾ, അടിയന്തര കിചിത്സ വേണ്ടമറ്റ് രോഗങ്ങൾ എന്നിവ കണ്ടില്ലെന്ന് നടിക്കാൻ കഴിയില്ല. പ്രതിരോധ പ്രവർത്തനങ്ങൾക്കൊപ്പം ആരോഗ്യ പ്രവർത്തകർ ഇത്തരം കാര്യങ്ങളും ശ്രദ്ധിക്കണം. മറ്റ കാര്യങ്ങൾ ശ്രദ്ധിച്ചുകൊണ്ട് കൊവിഡ് പ്രതിരോധം ശക്തമാക്കുന്നതിനായി പ്രത്യേകം കൊവിഡ്സെന്ററുകൾ തുടങ്ങുന്നതിനുള്ള മാർഗനിർദ്ദേശംലോകാരോഗ്യ സംഘടന പുറത്തിറക്കി. നിലവിൽ ലോകത്തിനെതിരെ പോരാടുന്ന രാജ്യങ്ങൾക്ക് സഹായകമാകും വിധമാണ് മാന്വൽ ഒ\nകൊവിഡ് കാലത്ത് അമേരിക്കയിലെ കാർഷിക മേഖലയും കടുത്ത പ്രതിസന്ധിയിൽ. പഴങ്ങളും പച്ചക്കറികളും ഉടൻ വിളവെടുത്തില്ലെങ്കിൽ രാജ്യത്ത് ഇവയുടെക്ഷാമം രൂക്ഷമാകുമെന്നാണ് വിലയിരുത്തൽ. ഇതിനായി തൊഴിലാളികൾ എത്താത്തതാണ് ഇപ്പോഴത്തെപ്രതിസന്ധി.\nഫ്ലോറിഡിലെ പാടങ്ങളിൽതണ്ണിമത്തൻ പാകമായി കിടക്കുന്നു. എന്നാൽ മുൻവർഷത്തെ പോലെ സമയത്തിന് ഇവ വിളവെടുക്കാൻ കഴിഞ്ഞേക്കില്ല. പ്രശ്നം തൊഴിലാളികളാണ്. പതിറ്റാണ്ടുകളായി രാജ്യത്തെ പാടങ്ങളിൽ വിളവെടുക്കുന്നത് അതിർത്തി കടന്ന് എത്തുന്നവരാണ്. മെക്സിക്കൻ സ്വദേശികൾ. കൊറോണ മൂലം വിസകൾക്ക് കടുത്ത നിയന്ത്രണം ഏർപ്പെടുത്തിയതിനാൽ തൊഴിലാളികൾ അതിർത്തിക്കപ്പുറം പെട്ടുപോയി. മെക്സിക്കോയിൽനിന്ന് അമേരിക്കയിക്ക് വരാനുള്ള നടപടിക്രമങ്ങൾ പൂർത്തിയാക്കാൻ ആയിരങ്ങളാണ് അതിർത്തിയിൽ തടിച്ചുകൂടിയിരിക്കുന്നത്.\nനിയന്ത്രണങ്ങളുടെപശ്ചാത്തലത്തിൽ ഇവരെ വേഗം കടത്തി വിടാനും കഴിയില്ല. കൊവിഡ് പ്രതിരോധത്തിന്റെ ഭാഗമായി ഓഫീസിൽജീവനക്കാരും കുറവ്. വിളയെല്ലാം ചീഞ്ഞുപോകും മുന്പ് തൊഴിലാളികൾക്ക് അതി‍ർത്തി കടക്കാൻ പറ്റുമോ എന്ന ആശങ്ക. സമയത്ത് ഇത് നടന്നില്ലെങ്കിൽ ആരോഗ്യ സാന്പത്തിക രംഗങ്ങളിലെ പ്രതിസന്ധിക്കൊപ്പം കാർഷിക ഭക്ഷ്യ രംഗത്തും രാജ്യം കടുത്ത പ്രതിസന്ധിയിലാകും.രുക്കിയിരിക്കുന്നത്\nLast Updated 31, Mar 2020, 10:19 AM


ഗോവധത്തിന് ദേശീയ സുരക്ഷാ നിയമപ്രകാരം ഇനി കേസെടുക്കില്ല; പൊതു സ്ഥലത്തെ ആര്.എസ്.എസ് ശാഖകള് നിരോധിക്കും: കമല് നാഥ് - glbnews.com\nഗോവധത്തിന് ദേശീയ സുരക്ഷാ നിയമപ്രകാരം ഇനി കേസെടുക്കില്ല; പൊതു സ്ഥലത്തെ ആര്.എസ്.എസ് ശാഖകള് നിരോധിക്കും: കമല് നാഥ് Dool News\nപൊതുഇടങ്ങളിൽ ആർഎസ്എസ് ശാഖകൾ നിരോധിക്കും, ഗോവധത്തിനു യുഎപിഎ ചുമത്തില്ല: കമൽനാഥ് Asianet News\nആർ.എസ്.എസ് ശാഖകൾ നിരോധിക്കും, ബി.ജെ.പിക്ക് താക്കീതുമായി മദ്ധ്യപ്രദേശ് മുഖ്യമന്ത്രി കേരള കൌമുദി\nമധ്യപ്രദേശില് കോണ്‍ഗ്രസ് 29 ല് 22 സീറ്റും നേടും! ആര്‍എസ്എസ് ശാഖകള് നിരോധിക്കും:കമല്‍നാഥ് Oneindia Malayalam\nപൊതുസ്ഥലത്തെ ആര്‍എസ്എസ് ശാഖകള്‍ക്ക് കൂച്ചുവിലങ്ങുമായി മധ്യപ്രദേശ്; ഗോവധത്തിന് യുഎപിഎ ചുമത്തില്ല Thejas News\nD' Election 2019 India ഭോപാല്: മധ്യപ്രദേശില് ഗോവധത്തിന് ഇനി മുതല് ദേശീയ സുരക്ഷാ നിയമപ്രകാരം കേസെടുക്കില്ലെന്ന് മുഖ്യമന്ത്രി കമല് നാഥ്. പൊതു സ്ഥലങ്ങളിലെ ആര്.എസ്.ശാഖകളD' Election 2019 India ഭോപാല്: മധ്യപ്രദേശില് ഗോവധത്തിന് ഇനി മുതല് ദേശീയ സുരക്ഷാ നിയമപ്രകാരം കേസെടുക്കില്ലെന്ന് മുഖ്യമന്ത്രി കമല് നാഥ്. പൊതു സ്ഥലങ്ങളിലെ ആര്.എസ്.ശാഖകള\nCongress to get three times more seats than last election says Madhya Pradesh chief minister Kamal Nathകഴിഞ്ഞ തെരഞ്ഞെടുപ്പിനേക്കാള് സീറ്റുകള് മൂന്നിരട്ടിയാവുമെന്നാണ് കമല്‍നാഥ് ഏഷ്യാനെറ്റ് ന്യൂസിനോട് വിശദമാക്കിയത്. മധ്യപ്രദേശില് കോണ്‍ഗ്രസ് 29ല് 22 സീറ്റും നേടുമെന്ന് കമല് നാഥ്\nകോണ്‍ഗ്രസിന് 130 സീറ്റ് ലഭിക്കുമെന്ന് മധ്യപ്രദേശ് മുഖ്യമന്ത്രി കമൽനാഥ്\nwil bag 22 seats in madhyaprades says cm kamal nathമധ്യപ്രദേശില് കോണ്‍ഗ്രസ് 29 ല് 22 സീറ്റും നേടും! ആര്‍എസ്എസ് ശാഖകള് നിരോധിക്കും:കമല്‍നാഥ്wil bag 22 seats in madhyaprades says cm kamal nathമധ്യപ്രദേശില് കോണ്‍ഗ്രസ് 29 ല് 22 സീറ്റും നേടും! ആര്‍എസ്എസ് ശാഖകള് നിരോധിക്കും:കമല്‍നാഥ്\nമധ്യപ്രദേശില് കോണ്‍ഗ്രസ് 29 ല് 22 സീറ്റും നേടും! ആര്‍എസ്എസ് ശാഖകള് നിരോധിക്കും:കമല്‍നാഥ് | wil bag 22 seats in madhyaprades says cm kamal nath - Malayalam Oneindia\nപൊതുസ്ഥലത്തെ ആര്‍എസ്എസ് ശാഖകള്‍ക്ക് കൂച്ചുവിലങ്ങുമായി മധ്യപ്രദേശിലെ കോണ്‍ഗ്രസ് സര്‍ക്കാര്. പൊതുയിടങ്ങളിലെ ആര്‍എസ്എസ് ശാഖകള് നിരോധിക്കുമെന്ന്പൊതുസ്ഥലത്തെ ആര്‍എസ്എസ് ശാഖകള്‍ക്ക് കൂച്ചുവിലങ്ങുമായി മധ്യപ്രദേശിലെ കോണ്‍ഗ്രസ് സര്‍ക്കാര്. പൊതുയിടങ്ങളിലെ ആര്‍എസ്എസ് ശാഖകള് നിരോധിക്കുമെന്ന്\n'പൊതുസ്ഥലത്തെ ആര്‍എസ്എസ് ശാഖകള്‍ക്ക് പൂട്ട്': അമ്പരന്ന് ബിജെപി • ഇ വാർത്ത | evartha\nഗോവധത്തിനു ദേശീയ സുരക്ഷാ നിയമപ്രകാരം മുതല് കേസെടുക്കില്ലെന്നും കമല്‍നാഥ് വ്യക്തമാക്കി. നേരത്തെ ഇത്തരത്തില് കേസ് എടുത്തത് ഏറെ വിവാദമായിരുന്നു. ഇനി ഇക്കാര്യം ആവര്‍ത്തിക്കില്ലെന്നും കമല് നാഥ്...ഗോവധത്തിനു ദേശീയ സുരക്ഷാ നിയമപ്രകാരം മുതല് കേസെടുക്കില്ലെന്നും കമല്‍നാഥ് വ്യക്തമാക്കി. നേരത്തെ ഇത്തരത്തില് കേസ് എടുത്തത് ഏറെ വിവാദമായിരുന്നു. ഇനി ഇക്കാര്യം ആവര്‍ത്തിക്കില്ലെന്നും കമല് നാഥ്...\nപൊതുസ്ഥലത്തെ ആര്‍എസ്എസ് ശാഖകള്‍ക്ക് കൂച്ചുവിലങ്ങുമായി മധ്യപ്രദേശ്; ഗോവധത്തിന് യുഎപിഎ ചുമത്തില്ല


പെൽവിക് അവയവങ്ങളുടെ അൾട്രാസോണിക് ഡയഗ്നോസിസ് ആവശ്യകത വിവിധ സാഹചര്യങ്ങളിൽ ഉണ്ടാകാം. ഈ നടപടിക്രമങ്ങൾ ഇനിയും പരിചിതമല്ലാത്ത പല സ്ത്രീകളും വളരെ വേവലാതിപ്പെടുകയാണ്, അത് വേദനയുടേയും അസുഖകരമായ സംവേദനത്തിന് കാരണമാകുമെന്നും വിശ്വസിക്കുന്നു. ഈ ലേഖനത്തിൽ, പെൽവിക് ഓർഗൻസിന്റെ അൾട്രാസൗണ്ട് എങ്ങനെ സംഭവിച്ചു, രോഗശാന്തിക്ക് ഈ പ്രക്രിയയിൽ എന്തെല്ലാം അനുഭവപ്പെടുന്നുവെന്ന് നാം മനസിലാക്കാം.\nസ്ത്രീകളിൽ നടക്കുന്ന രക്തപ്രവാഹത്തിൻറെ അൾട്രാസൗണ്ട് എങ്ങനെ?\nസ്ത്രീകളുടെ രക്തസ്രാവത്തിന്റെ അൾട്രാസൗണ്ട് ട്രാൻസ്വാജിനൽ ആൻഡ് ട്രാൻസ്ബോഡിനനൽ പോലുള്ള വിധത്തിലാണ് ചെയ്യുന്നത്. ആദ്യകവിതയിൽ, രോഗി പൂർണമായും അടിവയറിലായിരിക്കണം, അരക്കെട്ട് മുതൽ താഴോട്ട് താഴേക്ക് കിടക്കുക, കഴുത്തിൽ കിടക്കുക, കാൽമുട്ടുകൾക്ക് ഇരുവശത്തേയും ചലിപ്പിക്കുക. ഇതിനു ശേഷം, ഒരു ഡോക്ടർ സ്ത്രീയുടെ യോനിയിൽ ഒരു പ്രത്യേക ട്രാൻഡ്യൂഡർ ആയി പരിചയപ്പെടുത്തുന്നു. ആരുടെ വീതി3സെന്റിമീറ്ററാണ്.\nഉപയോഗിക്കുന്നതിനു മുമ്പ്, ഉപകരണം എല്ലായ്പ്പോഴും ആരോഗ്യകരമായ അളവുകൾ നിരീക്ഷിക്കാനായി ട്രാൻസ്വാഗിനൽ അൾട്രാസൗണ്ട് വേണ്ടി ഡിസ്പോസിബിൾ കോണ്ടം ധരിക്കേണ്ടതാണ്, തുടർന്ന് ശബ്ദതരംഗത്തിന്റെ പ്രവർത്തനം മെച്ചപ്പെടുത്തുന്നതിനായി രൂപകൽപ്പന ചെയ്തിരിക്കുന്ന ഒരു പ്രത്യേക ജെൽ ഒരു ചെറിയ തുക പ്രയോഗിക്കണം.\nഅടിവയറ്റിലെ പുറം ഉപരിതലത്തിലൂടെയാണ് അൾട്രാസൗണ്ട് രോഗനിർണയം നടത്തുന്നത്. അതിനാൽ രോഗി പൂർണമായും വൃത്തിയാക്കേണ്ടതില്ല. കിടക്കയിൽ ഇരിക്കുമ്പോഴും അടിവയറ്റിലെ താഴത്തെ ഭാഗം തുറന്നുകൊടുക്കാൻ മതിയായ സൗകര്യമുണ്ട്. അതിനുശേഷം രോഗനിർണ്ണയം ശരീരത്തിൽ ഈ മേഖലയിൽ പ്രയോഗിക്കുന്ന ജെൽ ഉപയോഗിച്ച് പ്രത്യേക സെൻസറിലേക്ക് പ്രയോഗിക്കും.\nഈ രണ്ടു സന്ദർഭങ്ങളിലും, ഡോക്ടർ ശ്രദ്ധാപൂർവ്വം നിർദ്ദിഷ്ട ദിശയിലേക്ക് കൈമാറ്റം ചെയ്യുന്നയാളെ അല്ലെങ്കിൽ സെൻസറിനെ നീക്കി, യോനിയിലെ വയറിന്റെ അല്ലെങ്കിൽ ആന്തരിക ഉപരിതലത്തിൽ നിന്നും അല്പം അമർത്തിപ്പിടിക്കുന്നു. ഈ സാഹചര്യത്തിൽ, ഡോക്ടറിൽ സ്ക്രീനിൽ ലഭിക്കുന്ന എല്ലാ ഡാറ്റയും കാണും, ഈ ഇമേജിന്റെ അടിസ്ഥാനത്തിൽ മതിയായ മൂല്യനിർണ്ണയവും ആവശ്യമായ നിഗമനങ്ങളും ഒരു രോഗനിർണ്ണയവും ഉറപ്പാക്കും.\nട്രാൻസ്ബൊഡൊമൈനൽ സെൻസർ നടത്തിയ ചെറിയ പല്ല്, അൾട്രാസൗണ്ട്, വളരെ വേദനയുള്ളതാണ്. രോഗബാധിതമായ രോഗങ്ങളിൽ ഒരു നിശിത ഫോസിൽ മാത്രമേ മന്ദഗതിയിലുള്ള അസ്വസ്ഥത ഉണ്ടാകൂ. ഒരു ട്രാൻസ്പോയിന്റർ യോനിയിലേക്ക് ചേർക്കുമ്പോൾ, മിക്ക പെൺകുട്ടികളും കഠിനമായ വേദനയോ അസ്വസ്ഥതയോ അനുഭവിക്കുന്നില്ല, എന്നാൽ ചില രോഗികൾ അത് സ്വയം അനുഭവിച്ചറിയുന്നത് വളരെ അരോചകമാണെന്ന് അവർ പറയുന്നു.\nഗൈനക്കോളജിയിൽ ഒരു പെൽവിക് അൾട്രാസൗണ്ട് തയ്യാറാക്കുന്നതെങ്ങനെ?\nഒരു ചെറിയ രക്തക്കുഴലിൻറെ അൾട്രാസൗണ്ട് ഉണ്ടാക്കുവാൻ പോകുന്ന സ്ത്രീകൾക്കു് ഈ പ്രക്രിയ എങ്ങനെ നടപ്പാക്കാമെന്നു മാത്രമല്ല, അതു് എങ്ങനെ തയ്യാറാക്കണമെന്നും ചോദ്യങ്ങളുണ്ട്. കൂടുതൽ കൃത്യവും സത്യസന്ധവുമായ ഫലങ്ങൾ ലഭിക്കുന്നതിന് പ്രത്യേകിച്ച് ചില ശുപാർശകൾ പാലിക്കേണ്ടത് ആവശ്യമാണ്:\nഅൾട്രാസൗണ്ട് പരിശോധനയ്ക്ക് 3-4 ദിവസം മുമ്പ്, ബാരിയം ഉപയോഗിച്ചുള്ള എക്സ്-റേ ഡയഗ്നോസ്റ്റിക്സുകൾ സ്വീകരിക്കരുത്. അല്ലാത്തപക്ഷം, അൾട്രാസൗണ്ട് നീട്ടിവെക്കണം, കാരണം ബാരിയം ഫലം വളച്ചൊടിക്കുന്നതാണ്;\nനടപടിക്രമത്തിന് 2-3 ദിവസം മുമ്പ്, നിങ്ങൾ ഭക്ഷണത്തിൽ മാറ്റങ്ങൾ വരുത്തണം - മദ്യപാനവും പുളിച്ചവീഞ്ഞും പാനീയങ്ങളും, അവരുടെ രചനയിൽ നാടൻ നാടൻ , പയർവർഗങ്ങൾ, യീസ്റ്റ് ബ്രെഡ് എന്നിവയിൽ അടങ്ങിയിരിക്കുന്ന പച്ചക്കറികൾ ഒഴിവാക്കുക;\nഅൾട്രാസൗണ്ട് ദിവസം നേരിട്ട്, എല്ലായിടത്തും ശൂന്യമാക്കണം;\nഒടുവിൽ, ട്രാൻസ്വാഗിനൽ ഫാഷൻ നടത്തിയ പഠനമാണ് എങ്കിൽ, മൂത്രശങ്കയും ശൂന്യമാക്കേണ്ടതുണ്ട്. ഡോക്ടർ ട്രാൻബോബ്ഡാം സെന്സറാണ് ഉപയോഗിക്കുന്നതെങ്കിൽ, നിങ്ങൾ ഇതിന് രണ്ട് മണിക്കൂർ ഗ്ലാസ്സ് വെള്ളം കുടിക്കണം.\nവൃക്ക കല്ലു - സ്ത്രീകളിൽ ലക്ഷണങ്ങൾ\nസ്കിറുകളുടെ മാതൃകകൾ - ക്ലാസിക് 2013\nഅക്വേറിയം വൃത്തിയാക്കണം എങ്ങനെ?


Emalayalee.com - ആയുർവേദാചാര്യൻ ഡോ. പി കെ വാരിയർക്ക് 99-–ാം പിറന്നാൾ\nആയുർവേദാചാര്യൻ ഡോ. പി കെ വാരിയർക്ക് 99-–ാം പിറന്നാൾ\nമലപ്പുറം:ആയുർവേദാചാര്യൻ ഡോ. പി കെ വാരിയർക്ക് വെള്ളിയാഴ്ച 99-–ാം പിറന്നാൾ. കോട്ടക്കൽ ആര്യവൈദ്യശാലാ മാനേജിങ് ട്രസ്റ്റിയായി ആറ് പതിറ്റാണ്ട് പിന്നിട്ട വാരിയർക്ക് ജന്മദിനത്തിൽ ആഘോഷമൊന്നുമില്ല. മക്കൾക്കും മരുമക്കൾക്കും പേരക്കുട്ടികൾക്കുമൊപ്പം ‘കൈലാസ മന്ദിര’ത്തിൽ സാധാരണദിനം പോലെ. ഇടവമാസത്തിലെ കാർത്തിക നാളിലാണ് (കൊല്ലവർഷം 1096) ജനനം. ഇംഗ്ലീഷ് കലണ്ടർ പ്രകാരം ജനനം 1921 ജൂൺ അഞ്ചിന്.\nആയുർവേദത്തിന്റെ വളർച്ചക്കും വികസനത്തിനും നവീകരണത്തിനും മുഖ്യപങ്കുവഹിച്ച വാരിയർ ആര്യവൈദ്യശാലാ മെഡിക്കൽ ഡയറക്ടർകൂടിയാണ്. 1953–-ലാണ് ആര്യവൈദ്യശാലാ മാനേജിങ് ട്രസ്റ്റി പദം ഏറ്റെടുത്തത്. ആസൂത്രണത്തിലെ മികവും വ്യക്തിജീവിതത്തിലെ തെളിമയും ആർജവവുമാണ് അദ്ദേഹത്തിന്റെ വിജയത്തിനാധാരം. ആരോഗ്യരംഗത്ത് മാത്രമല്ല, സാമൂഹ്യ- സാംസ്കാരിക രംഗങ്ങളിലും നിറസാന്നിധ്യമാണ്.\nആര്യവൈദ്യശാലാ സ്ഥാപകൻ വൈദ്യരത്നം പി എസ് വാരിയരുടെ മരുമകനാണ് പി കെ വാരിയർ. പരേതരായ കെ ടി ശ്രീധരൻ നമ്പൂതിരിയും കുഞ്ചി വാരസ്യാരും മാതാപിതാക്കൾ. കവയിത്രികൂടിയായിരുന്ന പരേതയായ മാധവിക്കുട്ടി വാരസ്യാരാണ് ഭാര്യ. മക്കൾ: ഡോ. കെ ബാലചന്ദ്രൻ (കോട്ടക്കൽ ആര്യവൈദ്യശാല, തൃക്കാക്കര, കൊച്ചി), സുഭദ്ര രാമചന്ദ്രൻ, പരേതനായ വിജയൻ


ബീഹാര് സ്വദേശിയില് സിക്കാ വൈറസ് ബാധ സ്ഥിരീകരിച്ചു, രാജസ്ഥാനില് ഏഴു ഗര്‍ഭിണികള് നിരീക്ഷണത്തില്; - Samakalika Malayalam\nബീഹാര് സ്വദേശിയില് സിക്കാ വൈറസ് ബാധ സ്ഥിരീകരിച്ചു, രാജസ്ഥാനില് ഏഴു ഗര്‍ഭിണികള് നിരീക്ഷണത്തില്; ജാഗ്രതാ നിര്‍ദേശവുമായി കേന്ദ്രം\nBy സമകാലികമലയാളം ഡെസ്‌ക് | Published: 08th October 2018 01:04 PM |\nLast Updated: 08th October 2018 01:04 PM | A+A A- |\nന്യൂഡല്‍ഹി: ബീഹാര് സ്വദേശിയില് സിക്കാ വൈറസ് ബാധ സ്ഥിരീകരിച്ച സാഹചര്യത്തില് ജാഗ്രതാ നിര്‍ദേശം പുറപ്പെടുവിച്ച് കേന്ദ്ര ആരോഗ്യമന്ത്രാലയം. രാജസ്ഥാന് ജയ്പൂരില് കംമ്പ്യൂട്ടര് സയന്‍സ് പഠിക്കുന്ന ബീഹാര് സ്വദേശിയായ പങ്കജ് ചൗരാസ്യയ്ക്കാണ് സിക്കാ വൈറസ് ബാധയുളളതായി സ്ഥിരീകരിച്ചത്. ഓഗസ്റ്റ് 28 മുതല് സെപ്റ്റംബര് 12 വരെയുളള കാലയളവില് പങ്കജ് ചൗരാസ്യ സ്വദേശമായ ബീഹാറിലെ സിവാന് ജില്ലയില് പോയിരുന്നു. ഇവിടെ നിന്ന് വൈറസ് ബാധ ഉണ്ടായതാകാമെന്ന് ആരോഗ്യവിഭാഗം സംശയിക്കുന്നു.\nഈഡിസ് വിഭാഗത്തില്‍പ്പെട്ട കൊതുകുകളാണ് മുഖ്യമായി ഈ വൈറസ് പരത്തുന്നത്. സിക്കാ വൈറസ് ബാധിതരില് ഒട്ടുമിക്കപ്പേരും മറ്റു അസുഖങ്ങളെ പോലെ ലക്ഷണങ്ങള് പ്രകടിപ്പിക്കാറില്ല. ചുരുക്കം ചിലര് ചെറിയ പനി, സന്ധിവേദന എന്നി ലക്ഷണങ്ങള് പ്രകടിപ്പിച്ചേക്കാമെന്ന് ആരോഗ്യവിദഗ്ധര് ചൂണ്ടിക്കാണിക്കുന്നു.\nസിക്ക വൈറസിനെതിരെ കേന്ദ്രം ജാഗ്രതാനിര്‍ദേശം നല്‍കിയതിന്റെ അടിസ്ഥാനത്തില് ബീഹാര് ആരോഗ്യവിഭാഗം സിവാനിലേക്ക് മെഡിക്കല് ടീമിനെ അയച്ചു. ചൗരാസ്യയുടെ കുടുംബാംഗങ്ങളെ നിരീക്ഷിക്കുന്നതിന്റെ ഭാഗമായാണ് നടപടി. നിലവില് ചൗരാസ്യയുടെ കുടുംബത്തിലെ ആരും തന്നെ സിക്ക വൈറസ് ബാധയുടെ ലക്ഷണങ്ങള് പ്രകടിപ്പിച്ചു തുടങ്ങിയിട്ടില്ല. ഇതില് ഒരു അംഗം ഗര്‍ഭിണിയാണ്. 26 ദിവസം ഇവരെ നിരീക്ഷിക്കാനാണ് മെഡിക്കല് സംഘത്തിന് നല്‍കിയിരിക്കുന്ന നിര്‍ദേശം. സംസ്ഥാനത്തിന്റെ മറ്റു ജില്ലകളില് പനി ഉള്‍പ്പെടെ സംശയം തോന്നുന്ന കേസുകള് റിപ്പോര്‍ട്ട് ചെയ്യാന് അതത് ജില്ലാ അധികാരികളോട് ആരോഗ്യവിഭാഗം നിര്‍ദേശിച്ചിട്ടുണ്ട്.\nസെപ്റ്റംബറില് രാജസ്ഥാനില് ഒരു സ്ത്രീക്ക് സിക്കാ വൈറസ് സ്ഥിരീകരിച്ചിരുന്നു. ഇതിന്റെ ചുവടുപിടിച്ച് വീടുവീടാന്തരം നടത്തിയ സര്‍വ്വേയില് ഏഴിലധികം വരുന്ന ഗര്‍ഭിണികള്‍ക്കും സിക്കാ വൈറസ് ബാധയുളളതായി സംശയിക്കുന്നു. ഗുജറാത്തിലെ ശാസ്ത്രി നഗര് മേഖലയില് നടത്തിയ സര്‍വേയിലാണ് ഇവരെ കണ്ടെത്തിയത്.


'സീറോ' പരാജയപ്പെട്ടാല് ചിലപ്പോള് എനിക്ക് സിനിമ കിട്ടില്ലായിരിക്കാം-ഷാരൂഖ് - metromatinee.com Lifestyle Entertainment & Sports\n‘സീറോ’ പരാജയപ്പെട്ടാല് ചിലപ്പോള് എനിക്ക് സിനിമ കിട്ടില്ലായിരിക്കാം-ഷാരൂഖ്\nഏറെ പ്രതീക്ഷകളോടെ പ്രേക്ഷകര് കാത്തിരിക്കുന്ന ഷാരൂഖ് ചിത്രമാണ് ‘സീറോ’.ചിത്രത്തില് ഒരു കുള്ളനായാണ് ഷാരൂഖ് ഖാന് എത്തുന്നത്. ഈ ചിത്രം കൂടി പരാജയപ്പെടുകയാണെങ്കില് അടുത്ത ആറ് മുതല് പത്ത് മാസം വരെ തനിക്ക് വേറെ അവസരങ്ങള് കിട്ടില്ലായിരിക്കുമെന്ന് ഷാരൂഖ് ഒരു മാധ്യമത്തിന് നൽകിയ അഭിമുഖത്തിൽ പറഞ്ഞു. ‘ജബ് ഹാരി മെറ്റ് സേജല്’ ഉള്‍പ്പെടെ സമീപകാലത്തിറങ്ങിയ ഷാരൂഖ് ചിത്രങ്ങളെല്ലാം പരാജയപ്പെട്ടതിന്റെ പശ്ചാത്തലത്തിലാണ് ചോദ്യങ്ങൾ ഉയരുന്നത്. ഡിസംബർ 21 നാണ് ചിത്രത്തിന്റെ റിലീസ്\nസീറോയും ബോക്‌സ് ഓഫീസില് പ്രതീക്ഷിച്ച വിജയം നേടിയില്ലെങ്കില് എന്തു ചെയ്യുമെന്ന ചോദ്യത്തിനായിരുന്നു ഷാരൂഖിന്റെ മറുപടി.\n‘എനിക്കത് മാറ്റാന് കഴിയില്ല, എനിക്ക് മാറ്റാന് കഴിയാത്ത ഒന്നിനെക്കുറിച്ച് ഞാന് എന്തിനാണ് ചിന്തിക്കുന്നത്. ‘സീറോ’ എനിക്ക് വളരെ പ്രധാനപ്പെട്ട ചിത്രമാണെന്ന് പ്രേക്ഷകര്‍ക്ക് തോന്നുന്നെങ്കില്, അത് അവരുടെ തോന്നലാണ്. ഈ ചിത്രം പരാജയപ്പെട്ടാല്, എന്തു സംഭവിക്കും? ചിലപ്പോള് അടുത്ത ആറോ പത്തോ മാസത്തേക്ക് എനിക്ക് സിനിമ കിട്ടില്ലായിരിക്കാം. പക്ഷെ എന്റെ കഴിവിലും കലയിലും വിശ്വാസമുണ്ടെങ്കില് വീണ്ടും ഞാന് അഭിനയിക്കും,’ ഷാരൂഖ് പറഞ്ഞു.\n‘കഴിഞ്ഞ 15 വര്‍ഷത്തേതു പോലെ തന്നെ ഞാന് ചിലപ്പോള് ഒരു തിരിച്ചുവരവ് നടത്തിയേക്കാം. അല്ലെങ്കില് ഒരുപക്ഷെ ഒരിക്കലും തിരിച്ചു വരില്ലായിരിക്കാം. വ്യവസായ ലോകത്തിന് സിനിമയെക്കുറിച്ച് ഒരു വീക്ഷണമുണ്ട്, അവരുടെ കാഴ്ചപ്പാടില് നിന്നും അവര് പറയുന്നത് ശരിയുമാണ്,’ അദ്ദേഹം കൂട്ടിച്ചേര്‍ത്തു.\nആനന്ദ് എല്.റായ് ആണ് ചിത്രത്തിന്റെ സംവിധായകന്. അനുഷ്‌ക ശര്‍മ്മ, കത്രീന കെയ്ഫ് തുടങ്ങിയവരും ചിത്രത്തില് പ്രധാന വേഷങ്ങളിലെത്തുന്നുണ്ട്. സല്‍മാന് ഖാന്, റാണി മുഖര്‍ജി, കജോള്, ദീപിക പദുക്കോണ്, ആലിയ ഭട്ട്, കരിഷ്മ കപൂര്, ജൂഹി ചൗള എന്നിവരും ചിത്രത്തില് അതിഥി വേഷങ്ങളിലെത്തുന്നുണ്ട്.\nzero is set to release on december 21\n‘പത്താന് നിങ്ങള്‍ക്ക് ഇഷ്ടപ്പെട്ടാല് ഉറപ്പായും അതിന്റെ രണ്ടാം ഭാഗവും നിങ്ങളിലേക്ക് എത്തും’; 30 വര്‍ഷത്തെ സിനിമാ ജീവിതം ആഘോഷമാക്കുന്നതിനിടെ ലൈവിലെത്തി ഷാരൂഖ് ഖാന്\nRelated Topics:anushka sarma, imtiaz ali, kathreena kaif, sharukh khan, zero


'സുപ്രീം കോടതിയെ അനുസരിക്കാത്തവര് രാജ്യം വിടണം'; ബിജെപിയെ കുരുക്കിലാക്കി വി. മുരളീധരന്റെ പഴയ വീഡിയോ - ഇ വാർത്ത | evartha\n‘സുപ്രീം കോടതിയെ അനുസരിക്കാത്തവര് രാജ്യം വിടണം’; ബിജെപിയെ കുരുക്കിലാക്കി വി. മുരളീധരന്റെ പഴയ വീഡിയോ\nഇന്ത്യയില് ജീവിക്കുന്നവര് സുപ്രീം കോടതിയുടെ ഉത്തരവ് അനുസരിക്കാന് ബാധ്യസ്ഥരാണെന്നും അല്ലാത്തപക്ഷം ഇന്ത്യന് പൗരത്വം ഉപേക്ഷിക്കാന് തയ്യാറാവണമെന്നുമുള്ള ബിജെപി എംപി വി. മുരളീധരന്റെ പഴയ പ്രസ്താവന പാര്‍ട്ടിക്ക് തലവേദനയാകുന്നു.\nമൂന്നു വര്‍ഷം മുമ്പ് 2015 ല് ബിജെപി സംസ്ഥാന പ്രസിഡന്റായിരുന്ന കാലത്താണ് വി മുരളീധരന് ഈ പരാമര്‍ശം നടത്തിയത്. അന്ന് ഓള് ഇന്ത്യ പ്രീ മെഡിക്കല് പ്രവേശന പരീക്ഷ ഹിജാബ് ധരിച്ച് എഴുതാനുള്ള അനുമതി തേടി നല്‍കിയ ഹര്‍ജി സുപ്രീം കോടതി തള്ളിയതോടെ അതിനെ അനുകൂലിച്ചാണ് വി മുരളീധരന് രംഗത്ത് വന്നത്.\nഹിജാബ് ഒരു ദിവസം ധരിച്ചില്ലെന്നു വെച്ച് മതവിശ്വാസം ഇല്ലാതാകില്ലെന്ന് ചീഫ് ജസ്റ്റിസ് എച്ച്.എല് ദത്ത അന്ന് അഭിപ്രായപ്പെട്ടത്. ഈ പരാമര്‍ശത്തെ എതിര്‍ത്ത് മുസ്ലിം ലീഗും കോണ്‍ഗ്രസും രംഗത്ത് വന്നിരുന്നു. ഭരണഘടന ഉറപ്പു നല്‍കുന്ന മതവിശ്വാസത്തിനെതിരാണ് സുപ്രീം കോടതിയുടെ പരാമര്‍ശമെന്ന് യുഡിഎഫ് നേതാക്കളായ വി.എം സുധീരനും ഇ.ടി. മുഹമ്മദ് ബഷീറും നിലപാട് സ്വീകരിച്ചു. തൊട്ടുപിന്നാലെയാണ് ഈ നിലപാടിനെ വിമര്‍ശിച്ച് വി. മുരളീധരന് രംഗത്ത് വന്നത്.\n”കേരളത്തില് മുസ്‌ലിം ലീഗ് നേതാക്കള് പറഞ്ഞിരിക്കുകയാണ്, സുപ്രീം കോടതി പറഞ്ഞാലും ഞങ്ങള്‍ക്കത് ബാധകമല്ല എന്ന്. എന്നുപറഞ്ഞാല് ഈ നാട്ടില് എല്ലാവര്‍ക്കും ബാധകമായ നിയമങ്ങള് ഞങ്ങള് അംഗീകരിക്കില്ല, ഞങ്ങളുടെ മതം അനുസരിച്ചുള്ള നിയമങ്ങള് മാത്രമെ ഞങ്ങള് അനുസരിക്കൂ എന്ന്. ഇത് ഭരണഘടനയോടുള്ള വെല്ലുവിളിയാണ്.\n”എന്താണ് ഇതിന്റെ ഉദ്ദേശ്യമെന്ന് മനസ്സിലാക്കണം. അതിന് പകരം ഒരു രാഷ്ട്രീയപാര്‍ട്ടി പൊതുനിയമത്തിനെതിരെ, സുപ്രീം കോടതി നിര്‍ദേശത്തിനെതിരെ പരസ്യമായി രംഗത്തുവരുമ്പോള് അത് കോടതിയെ വെല്ലുവിളിക്കലാണ്. ഇന്ത്യന് ഭരണഘടനയെ വെല്ലുവിളിക്കലാണ്. അത് രാജ്യദ്രോഹക്കുറ്റമാണ്.\n”ഇന്ത്യന് ഭരണഘടന എനിക്ക് ബാധകമല്ല എന്ന് പറയുന്നവര്‍ക്കെതിരെ സര്‍ക്കാര് നടപടിയെടുക്കണം. അല്ലെങ്കില് അവര് പറയട്ടെ, ഇന്ത്യന് പൗരത്വം വേണ്ടെന്ന്.”, മുരളീധരന് പറയുന്നു.\nവീഡിയോ കടപ്പാട്: മനോരമ


സംസ്ഥാനത്ത് ഇന്ന് 5848 പേര്‍ക്ക് കൊവിഡ് സ്ഥിരീകരിച്ചു,5137 പേര്‍ക്ക് രോഗം സമ്പര്‍ക്കത്തിലൂടെ - Pravasishabdam\nHome News Kerala സംസ്ഥാനത്ത് ഇന്ന് 5848 പേര്‍ക്ക് കൊവിഡ് സ്ഥിരീകരിച്ചു,5137 പേര്‍ക്ക് രോഗം സമ്പര്‍ക്കത്തിലൂടെ\nതിരുവനന്തപുരം: സംസ്ഥാനത്ത് ഇന്ന് 5848 പേര്‍ക്ക് സ്ഥിരീകരിച്ചു. മലപ്പുറം 920, കോഴിക്കോട് 688, എറണാകുളം 655, കോട്ടയം 567, തൃശൂര് 536, കൊല്ലം 405, പാലക്കാട് 399, ആലപ്പുഴ 365, തിരുവനന്തപുരം 288, കണ്ണൂര് 280, വയനാട് 258, പത്തനംതിട്ട 208, ഇടുക്കി 157, കാസര്‍ഗോഡ് 112 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.കഴിഞ്ഞ 24 മണിക്കൂറിനിടെ 60,503 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.67 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 65,56,713 സാമ്പിളുകളാണ് പരിശോധനയ്ക്കായി അയച്ചത്.\nഇന്ന് രോഗം സ്ഥിരീകരിച്ചവരില് 53 പേര് സംസ്ഥാനത്തിന് പുറത്ത് നിന്നും വന്നവരാണ്. 5137 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 613 പേരുടെ സമ്പര്‍ക്ക ഉറവിടം വ്യക്തമല്ല. മലപ്പുറം 880, കോഴിക്കോട് 645, എറണാകുളം 509, കോട്ടയം 561, തൃശൂര് 518, കൊല്ലം 400, പാലക്കാട് 198, ആലപ്പുഴ 338, തിരുവനന്തപുരം 195, കണ്ണൂര് 244, വയനാട് 246, പത്തനംതിട്ട 173, ഇടുക്കി 121, കാസര്‍ഗോഡ് 109 എന്നിങ്ങനേയാണ് സമ്പര്‍ക്കത്തിലൂടെ രോഗം ബാധിച്ചത്.45 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. തിരുവനന്തപുരം 7, എറണാകുളം, കണ്ണൂര്6വീതം, തൃശൂര്, കോഴിക്കോട്, വയനാട്5വീതം, പാലക്കാട് 4, മലപ്പുറം 3, കൊല്ലം, കാസര്‍ഗോഡ്2വീതം എന്നിങ്ങനെ ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്.\nസംസ്ഥാനത്തെ വിവിധ ജില്ലകളിലായി 3,15,024 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,99,962 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 15,062 പേര് ആശുപത്രികളിലും നിരീക്ഷണത്തിലാണ്. 1721 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.ഇന്ന് പുതിയ2ഹോട്ട് സ്പോട്ടുകളാണുള്ളത്. ആലപ്പുഴ ജില്ലയിലെ ദേവികുളം (കണ്ടെന്‍മെന്റ് സോണ് സബ് വാര്‍ഡ് 2), വയനാട് ജില്ലയിലെ തറിയോട് (9) എന്നിവയാണ് പുതിയ ഹോട്ട് സ്പോട്ടുകള്.2 പ്രദേശങ്ങളെ ഹോട്ട് സ്പോട്ടില് നിന്നും ഒഴിവാക്കിയിട്ടുണ്ട്. ഇതോടെ ആകെ 444 ഹോട്ട് സ്പോട്ടുകളാണുള്ളത്.\nPrevious articleപ്രൊമോഷണല് ഓഫറുമായി നെറ്റ്ഫ്‌ളിക്‌സ്, ഇന്നും നാളെയും തികച്ചും സൗജന്യ൦\nNext articleകേരളത്തിലുള്ളത് നട്ടെല്ലില്ലാത്ത പ്രതിപക്ഷമാണ്, എടുത്ത് അറബിക്കടലില് എറിയണം;സുരേഷ് ഗോപി


പ്രവാസി മലയാളികളുടെ മൃതദേഹം നാട്ടിലെത്തിക്കാനുള്ള ചെലവ് നോര്‍ക്ക വഹിക്കും\nHomeKERALAപ്രവാസി മലയാളികളുടെ മൃതദേഹം നാട്ടിലെത്തിക്കാനുള്ള ചെലവ് നോര്‍ക്ക വഹിക്കും\nElettil Online January 31, 2019\nതിരുവനന്തപുരം: വിദേശത്ത് മരിക്കുന്ന മലയാളികളുടെ മൃതദേഹം നാട്ടിലെത്തിക്കുന്നതിനുള്ള ചെലവ് നോര്‍ക്ക വഹിക്കുമെന്ന് ബജറ്റ് പ്രഖ്യാപനം. പ്രവാസി മലയാളികള്‍ക്ക് ഏറെ ആശ്വാസകരമായ തീരുമാനമാണിത്.\nമൃതദേഹം കൊണ്ടുവരുന്നതിനുള്ള ചെലവ് സര്‍ക്കാര് വഹിക്കണമെന്ന പ്രവാസികളുടെ ഏറെക്കാലത്തെ ആവശ്യത്തിനാണ് പരിഹാരമാകുന്നത്.\nമൃതദേഹം നാട്ടിലെത്തിക്കാന് വിമാനക്കമ്പനികള് വലിയ തുക ഈടാക്കുന്നത് പ്രവാസികള്‍ക്ക് തിരിച്ചടിയായിരുന്നു.\nമൃതദേഹം തൂക്കി നോക്കിയാണ് നേരത്തെ ഇതിനുള്ള തുക വിമാനക്കമ്പനികള് നിശ്ചയിച്ചിരുന്നത്.എന്നാല് ഇതിനെതിരെ പ്രതിഷേധം ശക്തമായതോടെ നിരക്കുകള് എയര് ഇന്ത്യ ഏകീകരിച്ചിരുന്നു.\n*📲 ബജറ്റ് ഒറ്റനോട്ടത്തില്*\n∙ 👉 ഉയർന്ന ജിഎസ്ടി സെസ് സ്ലാബിലെ ഉൽപന്നങ്ങൾക്ക് ഒരു ശതമാനം പ്രളയസെസ് ചുമത്തും. 12, 18, 28 ശതമാനം ജിഎസ്ടിയുള്ള ഉൽപന്നങ്ങൾക്കാണു സെസ്.\n∙ 👉ധനക്കമ്മി ഒരു ശതമാനമായും റവന്യൂകമ്മി 3.30 ശതമാനമായും കുറയ്ക്കും. ജീവനക്കാർക്ക് രണ്ടു ഗഡു ഏപ്രിലിൽ നൽകും.\n∙👉 യുവാക്കളുടെ പുതിയ സംരംഭങ്ങള്‍ക്ക് പ്രോത്സാഹനം\n∙👉 സ്റ്റാർട്ടപ് സംരംഭങ്ങള്‍ക്ക് 70 കോടി രൂപ\n∙ 👉ഐടി പാര്‍ക്കുകളില് ജോലി ചെയ്യുന്നവരുടെ എണ്ണം 1 ലക്ഷത്തില്‍നിന്ന്2ലക്ഷമായി ഉയര്‍ത്തും\n∙👉 1.16 ലക്ഷം ചതുരശ്ര അടി ഐടി പാര്‍ക്ക് സ്ഥലം സൃഷ്ടിക്കും\n∙ 👉വ്യവസായ പാര്‍ക്കുകള്‍ക്ക് 15,600 കോടി\n∙ 👉പെട്രോ കെമിക്കല് പാര്‍ക്കിന് 600 ഏക്കര് ഈ വര്‍ഷം ഏറ്റെടുക്കും\n∙👉 ജിഎസ്ടി വരുമാനം അടുത്ത സാമ്പത്തികവർഷം 30 ശതമാനം ഉയരും. ഇത്തവണ ബജറ്റിൽ ചെലവ് 13.88 ശതമാനം വർധിക്കും.\n∙ 👉ഗൾഫിൽനിന്നുള്ള വരുമാനം കുറയും. ജിഎസ്ടി സംവിധാനങ്ങളിലെ പാളിച്ചയും പ്രശ്നമാകുന്നു. ചെലവുചുരുക്കൽ ആത്മഹത്യാപരമാണെന്നും തോമസ് ഐസക്.\n∙👉 2019 – 20 വർഷം ലോട്ടറി വരുമാനം 11,863 കോടിയായി ഉയരും\n∙👉സാമ്പത്തിക പ്രതിസന്ധി മറികടക്കാൻ ചെലവു ചുരുക്കില്ല. സർക്കാർ ചെലവ് കുറയ്ക്കുന്നത് സാമ്പത്തിക മുരടിപ്പ് വർധിപ്പിക്കും.\n∙👉 പ്ലാസ്റ്റിക് – ഇ വേസ്റ്റ് സംസ്കരണത്തിന് വിപുലമായ പദ്ധതികൾ. തൊഴിലുറപ്പ് തൊഴിലാളികൾക്ക് 260 കോടി വകയിരുത്തി.\n∙ 👉തദ്ദേശസ്ഥാപനങ്ങൾക്ക് സംസ്ഥാന ബജറ്റിൽ 11,867 കോടി വകയിരുത്തി. ഇതോടെ തദ്ദേശസ്ഥാനപനങ്ങൾക്ക് കേന്ദ്രസഹായമടക്കം 21,000 കോടിയായി.\n∙ 👉ഗ്രാമപഞ്ചായത്തുകൾ 6,384 കോടി. ബ്ലോക്ക്/ജില്ലാ പഞ്ചായത്തുകൾക്ക് 2,654 കോടി.\n∙ 👉വയനാട് – ബന്ദിപ്പൂര് എലിവേറ്റഡ് പാതയുടെ പകുതി ചെലവ് സംസ്ഥാന സർക്കാർ വഹിക്കും. കൊല്ലം ബൈപ്പാസിലെ കല്ലുംതാഴത്ത് ഫ്ലൈഓവർ വരും.\n∙ 👉കെഎസ്ആർടിസിക്ക് 1000 കോടിയുടെ സഹായം.\n∙ 👉തിരുവനന്തപുരം ആർസിസിക്ക് 73 കോടി അനുവദിച്ചു.\n∙👉 മലബാർ കാൻസർ സെന്ററിന് 35 കോടി\n∙👉 കശുവണ്ടി മേഖലയ്ക്ക് പാക്കേജ്\n∙ 👉പൂട്ടിയ സ്ഥാപനങ്ങളുടെ കടം പുനഃക്രമീകരിക്കും.\n∙ 👉തിരുവിതാംകൂര് ദേവസ്വത്തിന് 100 കോടി പ്രത്യേകമായി അനുവദിച്ചു. കൊച്ചി, മലബാർ ദേവസ്വം ബോർഡുകൾക്ക് 36 കോടി\n∙ 👉ശബരിമലക്ഷേത്രം തിരുപ്പതി മാതൃകയില് സംവിധാനം ഒരുക്കും. പമ്പയിൽ ഒരു കോടി ലീറ്റർ ശേഷിയുള്ള മാലിന്യസംസ്കരണ പ്ലാന്റ് സ്ഥാപിക്കും. ശബരിമലയിലെ റോഡുകള്‍ക്ക് 200 കോടി. പമ്പ, നിലയ്ക്കൽ അടിസ്ഥാന വികസനത്തിന് 147.75 കോടി. റാന്നിയിലും നിലയ്ക്കലിലും പുതിയ പാർക്കിങ് സൗകര്യം.\n∙👉 പ്രളയംമൂലം നഷ്ടമുണ്ടായ വ്യാപാരികൾക്ക് 20 കോടി വകയിരുത്തി. മാർച്ച് 31 വരെ എടുക്കുന്ന വായ്പകളുടെ ഒരു വർഷത്തെ പലിശ സർക്കാർ വഹിക്കും.\n∙ 👉എന്‍ഡോസള്‍ഫാന് ദുരിത ബാധിതര്‍ക്ക് 20 കോടി\n∙ 👉ക്ഷേമപെൻഷൻ നൂറുരൂപ വർധിപ്പിച്ചു. ‘സ്നേഹിത കോളിങ് ബെൽ’ പദ്ധതി നടപ്പാക്കും. കുടുംബശ്രീയ്ക്ക് ചുമതല.\n∙👉 ടൂറിസം മേഖലയ്ക്ക് 270 കോടി. 82 കോടി ടൂറിസം മാർക്കറ്റിങ്ങിന്. 132 കോടി പശ്ചാത്തല വികസനത്തിനും വകയിരുത്തി\n∙👉 2500 കോടി രൂപ കാർഷിക മേഖലയിൽ വിനിയോഗിക്കും. കാർഷിക ഉൽപ്പന്നങ്ങൾക്ക് വിപണി കണ്ടെത്തും. പ്രളയത്തിൽ തകർന്ന കാർഷികമേഖലയെ പുനരുദ്ധരിക്കും.\n∙ 👉ആരോഗ്യ സുരക്ഷാ പദ്ധതിയില് 40 ലക്ഷം പേരുടെ ഇന്‍ഷുറന്‍സ് പ്രീമിയം സര്‍ക്കാര് അടയ്ക്കും. മറ്റുള്ളവര്‍ക്ക് പ്രീമിയം അടച്ച് പദ്ധതിയില് ചേരാം. ഒരു ലക്ഷം രൂപയുടെ ചികിൽസാ ചെലവ് ഇൻഷുറൻസ് കമ്പനികൾ നൽകും. ജീവിതശൈലീ രോഗങ്ങൾക്ക് അഞ്ചു ലക്ഷം രൂപവരെ നൽകും.\n∙👉 200 പ്രാഥമികാരോഗ്യ കേന്ദ്രങ്ങളെ കുടുംബാരോഗ്യ ആശുപത്രികളാക്കും. ഉച്ചയ്ക്കുശേഷവും ഒപി ലാബും ഒപിയും സ്ഥാപിക്കും. എല്ലാ മെഡിക്കൽ കോളജുകളിലും ഓങ്കോളജിസ്റ്റുകളെ നിയമിക്കും. ലോട്ടറി വരുമാനവും പദ്ധതിക്കായി ഉപയോഗിക്കും. ഓരോ പഞ്ചായത്തിലും ആരോഗ്യസേനയെ നിയമിക്കും.\n∙👉 സംസ്ഥാനത്ത് സമഗ്ര ആരോഗ്യ സുരക്ഷാ പദ്ധതി നടപ്പിലാക്കും. നാലു ഭാഗങ്ങളുള്ള സമഗ്ര ആരോഗ്യ ഇൻഷുറൻസ് പദ്ധതിയാണു പ്രഖ്യാപിച്ചിരിക്കുന്നത്\n∙👉 സ്കൂളുകളുടെ പശ്ചാത്തല വികസനത്തിന് 170 കോടി\n∙ 👉സർക്കാർ സ്കൂളുകൾ ആധുനികവൽക്കരിക്കും. പൊതുവിദ്യാലയങ്ങളിൽ രണ്ടരലക്ഷം കുട്ടികൾ പുതുതായെത്തി. ഇതിൽ 94 ശതമാനം പേരും മറ്റു സ്കൂളുകളിൽനിന്ന് മാറിവന്നവരാണ്.\n∙👉 1000 കോടി കുടുംബശ്രീക്ക് വകയിരുത്തി. കുടുംബശ്രീ 12 പുതിയ ഉല്‍പ്പന്നങ്ങള് പുതുതായി പുറത്തിറക്കും.\n∙👉ലോകകേരളസഭയ്ക്ക് അ‍ഞ്ചുകോടി രൂപ വകയിരുത്തി.\n∙ 👉കേരള ബാങ്ക് ഈ വർഷം. നിക്ഷേപശേഷി 57,000 കോടിയിൽനിന്ന് 64,000 കോടിയായി ഉയരും.\n∙👉 തൊഴിൽ നഷ്ടപ്പെട്ട് തിരിച്ചുവരുന്ന പ്രവാസികൾക്ക് സാന്ത്വനം പദ്ധതി. 25 കോടി വകയിരുത്തി. പ്രവാസി സംരംഭകർക്ക് പലിശ സബ്സിഡിക്ക് 15 കോടി. മൃതദേഹങ്ങൾ കൊണ്ടുവരാനുള്ള ചെലവ് നോർക്ക വഹിക്കും\n∙👉 സ്ത്രീ ശാക്തീകരണത്തിന് 1420 കോടി രൂപ വകയിരുത്തി\n∙ 👉തിരുവനന്തപുരം – കാസർകോട് സമാന്തര അതിവേഗ റയിൽപാത നിർമാണം ഈവർഷം. 515 കിലോ മീറ്റർ പാതയ്ക്ക് 55,000 കോടി രൂപ ചെലവ്.\n∙👉 1000 കോടി രൂപയുടെ രണ്ടാം കുട്ടനാട് പാക്കേജ് പ്രഖ്യാപിച്ചു. കുടിവെള്ള പദ്ധതിക്ക് 250 കോടി. പുറംബണ്ട് അറ്റകുറ്റപ്പണിക്ക് 43 കോടി. കൃഷിനാശം നേരിടാൻ 20 കോടി\n∙👉 റബര് താങ്ങുവില 500 കോടി രൂപ. സിയാല് മോഡല് കമ്പനി റജിസ്റ്റര് ചെയ്യും.\n∙ 👉നാളികേരത്തിന്റെ വില വര്‍ധിപ്പിക്കുന്നതിന് പദ്ധതി. 20 കോടി വകയിരുത്തി. വര്‍ഷത്തില് 10 ലക്ഷം തെങ്ങിന് തൈകള് നട്ടുപിടിപ്പിക്കും.\n∙ 👉വയനാട്ടിലെ കർഷകരുടെ വരുമാനം ഇരട്ടിയാക്കാൻ പദ്ധതി. കുരുമുളക് കൃഷിക്ക് 10 കോടി, പൂക്കൃഷിക്ക് അഗ്രി സോൺ.\n∙ 👉കൊച്ചിയില് അമരാവതി മാതൃകയിൽ ജിഡിസിഎ ടൗൺഷിപ്പുകൾ സ്ഥാപിക്കും.\n∙👉 ഐടി പാര്‍ക്കുകളില് ജോലി ചെയ്യുന്നവരുടെ എണ്ണം ഒരു ലക്ഷത്തില്‍നിന്ന് രണ്ടു ലക്ഷമായി ഉയര്‍ത്തും.\n∙ 👉കൊച്ചി–കോയമ്പത്തൂർ വ്യവസായ ഇടനാഴി സ്ഥാപിക്കും.\n∙ 👉പാരിപ്പള്ളി, വെങ്ങോട് തുടങ്ങിയ സ്ഥലങ്ങളിൽ വ്യവസായ, വൈജ്ഞാനിക വളർച്ചാ ഇടനാഴി.\n∙ 👉വ്യവസായ പാർക്കുകളും കോർപ്പറേറ്റ് നിക്ഷേപങ്ങളും വരും. കിഫ്ബിയിൽനിന്നുള്ള 15,600 കോടി ഉപയോഗിച്ച് 6700 ഏക്കർ ഭൂമി ഏറ്റെടുക്കും. കണ്ണൂർ വിമാനത്താവള പരിസരത്ത് വ്യവസായ സമുച്ചയങ്ങൾ പണിയും.\n∙ 👉ജീവനോപാധി വികസനത്തിന് 4500 കോടി. തൊഴിലുറപ്പു പദ്ധതിയിൽ വിഹിതം 250 കോടി. അയ്യങ്കാളി തൊഴിലുറപ്പ് പദ്ധതിക്ക് 75 കോടി.\n∙ 👉മൽസ്യത്തൊഴിലാളികൾക്ക് 1000 കോടി. കടലാക്രമണമുള്ള തീരത്തുനിന്ന് മാറിത്താമസിക്കുന്നവർക്ക് വീടിന് 10 ലക്ഷം വീതം ലഭ്യമാക്കും. ഇവരുടെ പുനരധിവാസത്തിന് 100 കോടി രൂപ നീക്കിവച്ചു.\n∙👉 പുളിങ്കുന്നിൽ ഹെലികോപ്റ്റർ ഇറങ്ങാവുന്ന ആശുപത്രിക്ക് 150 കോടി. 2019–20 ൽ 500 കോടി രൂപയെങ്കിലും ചെലവഴിക്കും\n∙ 👉കർഷകരുടെ വരുമാനം ഇരട്ടിയാക്കാൻ പദ്ധതി. കാപ്പിക്കുരു സംഭരിക്കുമ്പോൾ 20 മുതല് 100 ശതമാനം വരെ അധികവില\n∙ 👉കുടിയൊഴിപ്പിക്കൽ ഒഴിവാക്കും. അടഞ്ഞ വ്യവസായ സ്ഥാപനങ്ങളുടെ ഭൂമി ഉപയോഗിക്കും\n∙ 👉കേരള ബോട്ട് ലീഗ് തുടങ്ങും. പുതിയ ടൂറിസം സീസണാക്കി മാറ്റും. സ്പൈസ് റൂട്ട് പദ്ധതി നടപ്പാക്കും, വിദേശപങ്കാളിത്തം ഉറപ്പാക്കും\n∙ 👉പൊതുമരാമത്ത് വകുപ്പിന് ബജറ്റിൽ 1367 കോടി. പ്രാദേശിക പ്രത്യേകതകൾ കണക്കിലെടുത്ത് ഡിസൈനര് റോഡുകൾ നിർമിക്കും.\n∙ 👉585 കിലോമീറ്റര് ദൈര്‍ഘ്യമുള്ള ജലപാത ഈ സാമ്പത്തിക വര്‍ഷം പൂര്‍ത്തിയാക്കും\n∙👉 അടുത്ത രണ്ടു വർഷം കൊണ്ട് റോഡുകളുടെ മുഖച്ഛായ തന്നെ മാറും. അടുത്ത അഞ്ചുവര്‍ഷം കൊണ്ട് 6000 കിലോമീറ്റർ റോഡ് നിര്‍മിക്കും\n∙👉 ഇലക്ട്രിക്ക് വാഹനങ്ങളുടെ എണ്ണം 10 ലക്ഷമാക്കാന് നടപടി. കെഎസ്ആർടിസി തിരുവനന്തപുരം കോര്‍പ്പറേഷനിലെ മുഴുവന് ബസുകളും ഇലക്ട്രിക് ബസുകളാക്കും.\nജീവകാരുണ്യ പ്രവർത്തകൻ പി. സി.നാസർ നിര്യാതനായി


ആളുകള് പോകുവാന് കാത്തിരിക്കുന്ന ഇടങ്ങള്.. സ്പിതി മുതല് വാരണാസി വരെ | From Varanasi To Spiti:Top Rated Bucket List Travel Destinations In India To Travel Post Pandemic - Malayalam Nativeplanet\n»ആളുകള് പോകുവാന് കാത്തിരിക്കുന്ന ഇടങ്ങള്.. സ്പിതി മുതല് വാരണാസി വരെ\nആളുകള് പോകുവാന് കാത്തിരിക്കുന്ന ഇടങ്ങള്.. സ്പിതി മുതല് വാരണാസി വരെ\nPublished: Monday, November 15, 2021, 10:48 [IST]\n12 hrs ago ഐആര്‍സി‌ടിസിയോടൊപ്പം വിദേശത്തേയ്ക്കു പറക്കാം.. ചിലവ് കുറഞ്ഞ ആറ് പാക്കേജുകള്.. ആഘോഷമാക്കാം യാത്രകള്\nയാത്രകളും ആഘോഷങ്ങളും പഴയരീതിയിലേക്കായതിന്‍റെ സന്തോഷത്തിലാണ് ഇപ്പോള് സഞ്ചാരികള്. യാത്രകളില് എടുക്കേണ്ട മുന്‍കരുതലുകളെക്കുറിച്ചും മഹാമാരിക്കു ശേഷമുള്ള യാത്രകള് എങ്ങനെ ആയിരിക്കണം എന്നതിനെക്കുറിച്ചും കൃത്യമായ ധാരണകള് ആളുകള്‍ക്കുള്ളതിനാല് യാത്രകള് സുഗമമായി‌ട്ടുണ്ട്.\nകൊവിഡിന് ശേഷം കാര്യങ്ങൾ മെച്ചപ്പെടുകയും ധാരാളം ആളുകൾ വാക്സിനേഷൻ എടുക്കുകയും ചെയ്യുന്നതിനാൽ, കൂടുതൽ യാത്ര ചെയ്യുന്നത് നിങ്ങളുടെ ബക്കറ്റ് ലിസ്റ്റിൽ ഉൾപ്പെട്ടേക്കാം. അതിനാൽ, ഇന്ത്യയില് സന്ദർശിക്കാൻ പറ്റിയ സ്ഥലങ്ങളുടെ മികച്ച പട്ടിക ഇതാ...\nഹിമാചല് പ്രദേശിന്‍റെ സാധ്യതകള് ഏറ്റവുമധികം തുറക്കുന്ന ചെറുനഗരമാണ് ചിത്കുല്. ജില്ലയിൽ സ്ഥിതി ചെയ്യുന്ന ഈ ഗ്രാമം മറ്റൊരു ആകർഷകമായ വിനോദസഞ്ചാര കേന്ദ്രമായ സങ്കോളയിൽ നിന്ന് 24 കിലോമീറ്റർ വടക്കായാണ് ഉള്ളത്. പഴയ ഹിന്ദുസ്ഥാൻ - ടിബറ്റ് വ്യാപാര പാതയിലെ അവസാന ഗ്രാമം കൂടിയാണിത്. പ്രകൃതിഭംഗി നിറഞ്ഞ കാഴ്ചകളാണ് ഇവിടുത്തെ ഏറ്റവും വലിയ പ്രത്യേകത. നടന്നു ഗ്രാമങ്ങള് കണ്ടുതീര്‍ക്കുക എന്നതിനൊപ്പം നിരവധി സാഹസിക പ്രവര്‍ത്തികള്‍ക്കും ഇവിടെ സാധ്യതകളുണ്ട്. ക്ഷേത്രങ്ങളുടെ സന്ദര്‍ശനം മുതല് മലമ്പാതയിലേക്കുള്ള ട്രക്കിങ്ങും നദിക്കരയിലെ താമസവും ഒക്കെ ഇവിടെ ചെയ്യുവാന് പറ്റിയ കാര്യങ്ങളാണ്.\nആളുകളു‌ടെ യാത്രാ ലിസ്റ്റില് പൊതുവേ ഇ‌ടം പി‌ടിക്കാത്ത സ്ഥലങ്ങളില് ഒന്നായാണ് അഹമമ്ദാബാദിനെ കണക്കാക്കുന്നത്. ഇന്ത്യയിലെ പൈതൃകത്തിന്റെ സൗന്ദര്യത്തെ പ്രതിഫലിപ്പിക്കുന്ന വൈവിധ്യത്തിന്റെ ഒരു പ്രതീകമായി അഹമ്മദാബാദിനെ കാണുന്നവര് നിരവധിയുണ്ട്. ഗരം വളരെ സുരക്ഷിതവും വൃത്തിയുള്ളതും അതേസമയം ആകർഷകവുമാണ്. ഗംഭീരമായ ക്ഷേത്രങ്ങൾ, ശ്രദ്ധേയമായ മസ്ജിദുകൾ, രസകരമായ മ്യൂസിയങ്ങൾ, മനോഹരമായ തടാകങ്ങൾ, ശാന്തമായ നദിയുടെ മുൻഭാഗം, ഗാന്ധി ചരിത്രത്തിന്റെ ഭാഗങ്ങൾ തു‌ടങ്ങിയവയാണ് ഇവിടുത്തെ പ്രധാന കാഴ്ചകള്\nസബര്‍മതി ആശ്രമവും അദ്ലജ് പടവു കിണറും യാത്രയില് വിട്ടുപോകാതെ കരുതുക.\nഎക്കാലവും ഏതു കാലാവസ്ഥയിലും ഏതു സീസണിലും സഞ്ചാരികള് ഇഷ്ടപ്പെടുന്ന നഗരമാണ് പോണ്ടിച്ചേരി. ബംഗാൾ ഉൾക്കടലിൽ പ്രൗഢിയോടെ നിലകൊള്ളുന്ന മുൻ ഫ്രഞ്ച് കോളനിയായ പോണ്ടിച്ചേരി പൗരാണിക കാഴ്ചകള് പകര്‍ന്നു നല്‍കുന്ന ഇടമാണ്. വർഷം മുഴുവനും വർണ്ണാഭമായ ഉത്സവങ്ങൾ, നിരവധി മുസ്ലീം പള്ളികൾ, ശ്രീ അരബിന്ദോ ആശ്രമം, പുരാതനമായ ക്ഷേത്രങ്ങള്, ഫ്രഞ്ച് സ്മരണകള് നിര്‍മ്മിതികള് എന്നിങ്ങനെ കാണുവാന് ഏറെയുണ്ട് പോണ്ടിച്ചേരിയില്. ചെന്നൈയിൽ നിന്നുള്ള വാരാന്ത്യ അവധിക്കാല കേന്ദ്രമാണ് പോണ്ടിച്ചേരി.വൃത്തിയുള്ളതും ശാന്തവുമായ ബീച്ചുകൾ ആണിവിടുത്തെ മറ്റൊരു ആകര്‍ഷണം.\nജീവിതത്തില് ഒരിക്കവും മറക്കാത്ത ഒരു യാത്ര സമ്മാനിക്കുമെന്ന കാര്യത്തില് ഒരു സംശയവും വേണ്ടാത്ത നാടാണ് സ്പിതി വാലി. തണുത്ത മരുഭൂമിയുടെയും മഞ്ഞ് കിരീടം ചൂടിയ പർവതങ്ങളുടെയും അവിസ്മരണീയമായ കാഴ്ചകൾ ആണ് സ്പിതിയെ വ്യത്യസ്തമാക്കുന്നത്. വളഞ്ഞുതിരിയുന്ന റോഡുകളും താഴ്വരകളും ഇവിടേക്കുള്ള യാത്ര സാഹസികമാക്കുന്നു. സ്പിതി വാലി ഇന്ത്യയെ ടിബറ്റിൽ നിന്ന് വേർതിരിക്കുന്ന ഇ‌ടമാണ്. അങ്ങനെ നോക്കുമ്പോള് സ്പിതിയുടെ അര്‍ത്ഥമായ മധ്യഭൂമി എന്ന പേര് ഇതിന് ഏറെ യോജിക്കുന്നു എന്നു മനസ്സിലാക്കാം. സാഹസികത ഇഷ്ടപ്പെടുന്നവരുടെ പറുദീസയാണ് സ്പിതി, വിനോദസഞ്ചാരികൾക്ക് തിരഞ്ഞെടുക്കാൻ കഴിയുന്ന നിരവധി ട്രെക്കിംഗ് പാതകളുണ്ട്. സാഹസികത തേടുന്നവർക്കും ട്രെക്കിംഗ് നടത്തുന്നവർക്കും ഇത് ഒരു സ്വർഗമാണ്.\nപ്രകൃതി സൗന്ദര്യം നിറഞ്ഞു നില്‍ക്കുന്ന കാഴ്ചകളാണ് ഉദയ്പൂരിന്‍റെ പ്രത്യേകത. രാജസ്ഥാനിലെ അതിമനോഹരമായ ആരവലി പർവതനിരകൾക്കിടയിലുള്ള ഇത് മനോഹരമായ തടാകങ്ങൾക്ക് പേരുകേട്ടതാണ്. ഇതിനെ 'തടാകങ്ങളുടെ നഗരം' എന്നും വിളിക്കുന്നു. എല്ലായിടത്തും സാന്നിധ്യമുള്ള ആകർഷകമായ തടാകങ്ങൾ നഗരത്തിന് പ്രത്യേക ഭംഗി നല്കുന്നു. കൊട്ടാരങ്ങളും ക്ഷേത്രങ്ങളും ഹവേലികളും കൊണ്ട് നിറഞ്ഞതാണ് ഈ ആകർഷകമായ നഗരം. സംസ്കാരത്തിനും പേരുകേട്ട ഇത് പെർഫോമിംഗ് ആർട്‌സ്, പെയിന്റിംഗ്, ക്രാഫ്റ്റ്‌സ് എന്നിവയുടെ കേന്ദ്രമായി പ്രവർത്തിക്കുന്നു. ലോകത്തിലെ റൊമാന്റിക് നഗരങ്ങളുടെ കൂട്ടത്തിൽ ഉദയ്പൂർ ഇപ്പോൾ പരിഗണിക്കപ്പെടുന്നു.\nഭൂമിയിലെ സ്വര്‍ഗ്ഗം എന്നു വിളിക്കപ്പെടുന്ന കാശ്നീര് ആല്‍പൈന് പ്രകൃതി ദൃശ്യങ്ങളാല് സമ്പന്നമാണ്. മഞ്ഞുമൂടിയ കൊടുമുടികൾ, വേനൽക്കാലത്ത് മരതകം നിറഞ്ഞ പച്ച താഴ്‌വരകൾ, പുരാതനമായ ആശ്രമങ്ങൾ, വെള്ളച്ചാട്ടങ്ങൾ, തടാകങ്ങൾ, പൂന്തോട്ടങ്ങൾ തു‌ടങ്ങിയ കാഴ്ചകളാണ് ഇവിടെയുള്ളത്. അത്യാകര്‍ഷകമായ, പ്രകൃതിയിലേക്ക് കൂടുതല് ഇറങ്ങിച്ചെല്ലുവാന് സഹായിക്കുന്ന നിരവധി ട്രക്കിങ് റൂട്ടുകള്ഡ ഇവിടെയുണ്ട്. പലപ്പോഴും പ്രധാന യാത്രാപാതകളില് നിന്നും മാറി നില്‍ക്കുന്ന ഗ്രാമങ്ങളിലാണ് കാശ്മിരിന്‍റെ യഥാര്‍ത്ഥ സൗന്ദര്യം കണ്ടെത്തുവാന് സാധിക്കുക.\nഇന്ത്യയുടെ ആത്മീയതയിലേക്കുള്ള യാത്രയാണ് തേടുന്നതെങ്കില് അതിനു പറ്റിയ സ്ഥലം വാരണാസിയാണ്. ആത്മാക്കള്‍ക്ക് മോക്ഷം നല്‍കുന്നു എന്നു വിശ്വസിക്കപ്പെ‌ടുന്ന ഇവി‌ടെ തീര്‍ത്ഥാടകരാണ് കൂടുതലായും എത്തുന്നത്. പുരാതനങ്ങളായ ക്ഷേത്രങ്ങള്, ഗംഗാ നദിയുടെ സാന്നിധ്യം, ഘാട്ടുകള്, അപൂര്‍വ്വമായ പൂജകള് എന്നിങ്ങനെ നിരവധ കാര്യങ്ങള് ഇവിടെ ആസ്വദിക്കുവാനുണ്ട്.\nസംഖ്യകളുടെ ഭാഗ്യം നോക്കി യാത്ര ചെയ്യാം.. പോകാം അക്കങ്ങള് വഴികാണിക്കുന്ന ഇടങ്ങളിലേക്ക്\nമഞ്ഞുപുതച്ച പര്‍വ്വതങ്ങള്‍ക്കിടയിലൂടെ ഉദിച്ചുയരുന്ന സൂര്യന്.. പോകാം ഈ കാഴ്ചകളിലേക്ക്\nഓഫ് റോഡ് യാത്രകളുടെ അന്യായ സൗന്ദര്യലഹരി... കയറിച്ചെല്ലാം റോസ്മലയിലേക്ക്!\nRead more about: travel india adventure


അനധികൃത കുഴല്‍ക്കിണര്: തദ്ദേശ സ്ഥാപനങ്ങള് നടപടി സ്വീകരിക്കണം\nTue Aug 11 2020 00:22:42 GMT+0530 (India Standard Time)\nഉപയോഗശൂന്യമായതും ഉപേക്ഷിക്കപ്പെട്ടതുമായ കുഴല്‍ക്കിണറുകള് അതത് തദ്ദേശസ്ഥാപനങ്ങളുടെ ഉദ്യോഗസ്ഥര് പരിശോധിച്ച് സുപ്രീം കോടതി പുറപ്പെടുവിച്ച സുരക്ഷാ മാനദണ്ഡങ്ങള്‍ക്കനുസരിച്ച് മൂടി ഭൂജല വകുപ്പിന്റെ ജില്ലാ ഓഫീസുകളെ അറിയിക്കണം.\nSDR21 Nov 2019 9:30 AM GMT\nതിരുവനന്തപുരം: അനധികൃത കുഴല്‍ക്കിണര് നിര്‍മാണത്തിനെതിരെ തദ്ദേശ സ്ഥാപനാധികാരികള് ജാഗരൂകരാകണമെന്നും അത്തരം പ്രവൃത്തികള് ശ്രദ്ധയില്‍പ്പെട്ടാല് നടപടി സ്വീകരിക്കണമെന്നും ഭൂജലവകുപ്പ് നിര്‍ദ്ദേശിച്ചു. ഉപയോഗശൂന്യമായതും ഉപേക്ഷിക്കപ്പെട്ടതുമായ കുഴല്‍ക്കിണറുകള് അതത് തദ്ദേശസ്ഥാപനങ്ങളുടെ ഉദ്യോഗസ്ഥര് പരിശോധിച്ച് സുപ്രീം കോടതി പുറപ്പെടുവിച്ച സുരക്ഷാ മാനദണ്ഡങ്ങള്‍ക്കനുസരിച്ച് മൂടി ഭൂജല വകുപ്പിന്റെ ജില്ലാ ഓഫീസുകളെ അറിയിക്കണം.\nനിലവിലെ മാര്‍ഗനിര്‍ദ്ദേശങ്ങള് അനുസരിച്ച് കുഴല്‍ക്കിണര് നിര്‍മിക്കുന്നതിന് ഭൂജലവകുപ്പിന്റെ അംഗീകാരത്തോടെ തദ്ദേശസ്ഥാപനങ്ങളാണ് പെര്‍മിറ്റ് നല്‍കുന്നത്. നിയമപരമായി കുഴല്‍ക്കിണര് നിര്‍മിക്കുമ്പോള് ഉടമസ്ഥന് 15 ദിവസം മുമ്പ് തദ്ദേശസ്ഥാപനത്തിലെ ബന്ധപ്പെട്ട അധികാരികളെ രേഖാമൂലം അറിയിക്കണം. അനധികൃതമായും അശാസ്ത്രീയമായും കുഴല്‍ക്കിണറുകള് നിര്‍മിക്കുന്നത് തദ്ദേശസ്ഥാപനം തടയണം. നിര്‍മാണത്തിനിടെ ഉപേക്ഷിക്കപ്പെടുന്ന കുഴല്‍ക്കിണറുകള് സംബന്ധിച്ച് കര്‍ശനനടപടി വേണം. ഉപയോഗശൂന്യമായതും ഉപേക്ഷിക്കപ്പെട്ടതുമായ സ്വകാര്യ/പൊതു കുഴല്‍ക്കിണറുകള് നിലവിലുണ്ടെങ്കില് അവയുടെ സുരക്ഷിതത്വം ഉറപ്പാക്കണം.\nകുഴല്‍ക്കിണര് നിര്‍മാണവേളയില് സ്വീകരിക്കേണ്ട നടപടിക്രമങ്ങളെക്കുറിച്ച് സുപ്രീംകോടതി ഉത്തരവ് പ്രകാരമുള്ള സുരക്ഷാരീതികളും കുഴല്‍ക്കിണറില് കുട്ടികള് വീണുപോയാല് സ്വീകരിക്കേണ്ട നടപടികള് സംബന്ധിച്ച് ദേശീയ ദുരന്ത നിവാരണ പ്രതികരണസേന പുറപ്പെടുവിച്ച നിര്‍ദേശങ്ങളും പൊതുജനങ്ങള് കര്‍ശനമായി പാലിക്കണമെന്നും ഭൂജലവകുപ്പ് അറിയിച്ചു.\nകുഴല്‍ക്കിണര് നിര്‍മ്മാണവേളയില് സ്വീകരിക്കേണ്ട സുരക്ഷാ നടപടികള്\nകുഴല്‍ക്കിണര് നിര്‍മിക്കുന്നതിന് 15 ദിവസം മുമ്പ് പ്രദേശത്തെ അധികാരികളെ രേഖാമൂലം അറിയിക്കണം. ജില്ലാ ഭരണകൂടം മുമ്പാകെ എല്ലാ ഡ്രില്ലിങ് ഏജന്‍സികളും (സര്‍ക്കാര്, അര്‍ധസര്‍ക്കാര്, സ്വകാര്യ തുടങ്ങിയവ) രജിസ്റ്റര് ചെയ്യണം. ഡ്രില്ലിങ് ഏജന്‍സിയുടെ പേരും മേല്‍വിലാസവും കിണറിന്റെ ഉപഭോക്തൃ ഏജന്‍സിയുടേയോ/ ഉടമയുടേയോ മുഴുവന് പേരും മേല്‍വിലാസവും ഉള്‍പ്പെടെ വിശദാംശങ്ങളടങ്ങിയ ബോര്‍ഡ് കിണര് നിര്‍മിക്കുന്നതിനായി സ്ഥാപിക്കണം.\nകിണര് നിര്‍മിക്കുന്നതിന് ചുറ്റുമായി മുള്ളുവേലിയോ, മറ്റേതെങ്കിലും വേര്‍തിരിവോ ചെയ്യണം. കിണറിന്റെ കേസിങ്ങിന് ചുറ്റുമായി സിമന്റ്/ കോണ്‍ക്രീറ്റ് നിര്‍മിത പ്ലാറ്റ്‌ഫോം നിര്‍മിക്കണം. വെല് അസംബ്ലി അടയ്ക്കാന് സ്റ്റീല് അടപ്പ് വെല്‍ഡ് ചെയ്ത് പിടിപ്പിക്കുകയോ ബോള്‍ട്ടും നട്ടും ഉപയോഗിച്ച് കട്ടികൂടിയ അടപ്പ് പിടിപ്പിക്കുകയോ ചെയ്യണം.\nപമ്പിന് അറ്റകുറ്റപ്പണി ചെയ്യുമ്പോള് കിണര് മൂടി സംരക്ഷിക്കണം. കിണര് നിര്‍മാണം പൂര്‍ത്തിയായാലുടന് മഡ്പിറ്റുകളും ചാനലുകളും മൂടി ചുറ്റുപാടുമുള്ള പ്രദേശം പൂര്‍വസ്ഥിതിയിലാക്കണം. ഉപേക്ഷിക്കപ്പെട്ട തുരപ്പന് കിണറുകള് ചെളി/ മണല്‍ബോര്‍ഡേഴ്‌സ്/ പെബിള്‍സ്/ കട്ടിക്ക് ഉപയോഗിച്ച് അടി മുതല് തറമട്ടം വരെ നിറയ്ക്കണം.\nഈ മാര്‍ഗനിര്‍ദേശങ്ങള് പാലിക്കുന്നുണ്ടോ എന്നും തുരപ്പന്/ കുഴല്‍ക്കിണറുകളുടെ നിര്‍മാണസ്ഥിതി വിലയിരുത്താനുമുള്ള മോണിറ്റിങ് ചെക്ക് കേന്ദ്ര/ സംസ്ഥാന ഏജന്‍സികള് നടത്തുന്നുണ്ടോ എന്നും വിലയിരുത്താനുള്ള അധികാരം ജില്ലാ കലക്ടര്‍ക്കാണ്.\nജില്ലാ/ ബ്ലോക്ക്/ പഞ്ചായത്ത് തലത്തില് എത്ര തുരപ്പന്/ കുഴല്‍ക്കിണറുകള് ഉപയോഗത്തിലുണ്ട്, എത്രയെണ്ണം മൂടാനുണ്ട്, എത്രയെണ്ണം മൂടിയിട്ടുണ്ട് എന്നുള്ള വിവരങ്ങള് ലഭ്യമാക്കണം. ഗ്രാമീണമേഖലയില് വില്ലേജ് ഓഫീസര്‍മാരും കൃഷി ഓഫീസര്‍മാരും ഇത് നിരീക്ഷിക്കണം. നഗരമേഖലയില് ഇതിന്റെ ചുമതല ഭൂജല വകുപ്പിലേയോ പൊതുജനാരോഗ്യ/ മുനിസിപ്പല് കോര്‍പ്പറേഷനിലെ ജൂനിയര് എഞ്ചിനീയറോ എക്‌സിക്യൂട്ടീവ് എഞ്ചിനീയറോ വഹിക്കണം.\nകുഴല്‍ക്കിണര് ഉപേക്ഷിക്കപ്പെടുകയാണെങ്കില് അത് വൃത്തിയായി മൂടിയിട്ടുണ്ടെന്ന് ബന്ധപ്പെട്ട ഭൂജല/ പൊതുആരോഗ്യ/ മുനിസിപ്പല് കോര്‍പറേഷന്/ പഞ്ചായത്ത് സര്‍ട്ടിഫിക്കറ്റ് നല്‍കണം. ഇതുസംബന്ധിച്ച വിവരം ജില്ലാ കളക്ടറോ ബിഡിഒയോ സൂക്ഷിക്കണം.\nകൊച്ചുകുട്ടികള് കുഴല്‍ക്കിണറുകള് വീണുപോയാല് സ്വീകരിക്കേണ്ട നടപടികള്\nകുട്ടികള് തുറന്നുകിടക്കുന്ന ഏതെങ്കിലും കുഴല്‍ക്കിണറുകളില് വീണാല് മറ്റെന്തെങ്കിലും വീണ് രക്ഷാപ്രവര്‍ത്തനം തടസ്സപ്പെടാത്ത രീതിയില് ആ സ്ഥലം സുരക്ഷിതവലയത്തിലാക്കണം. കിണറിനുചുറ്റും ജനങ്ങള് തടിച്ചുകൂടി രക്ഷാപ്രവര്‍ത്തനം തടസ്സപ്പെടാതിരിക്കാന് സുരക്ഷിതവേലി സ്ഥാപിക്കണം.\nകയറിന്റെയോ ചരടിന്റെയോ സഹായത്തോടെ കിണറ്റില് അകപ്പെട്ട കുട്ടിയെ വീണ്ടും താഴോട്ടുപോകാത്തവിധം സുരക്ഷിതമായി ഉറപ്പിച്ചുനിര്‍ത്തണം. പൈപ്പിന്റെ സഹായത്തോടെ കുഴല്‍ക്കിണറില് ഓക്‌സിജന് എത്തിക്കണം. രാത്രിയില് രക്ഷാപ്രവര്‍ത്തനത്തിന് ആവശ്യമായ വെളിച്ചത്തിനുള്ള സജ്ജീകരണങ്ങള് നടത്തണം.\nദേശീയ ദുരന്ത നിവാരണ സേനയെ അടിയന്തരമായി വിവരം അറിയിക്കണം. ദേശീയ ദുരന്ത നിവാരണ സേനയുടെ നിര്‍ദേശപ്രകാരം ദുരന്തം നടന്ന കുഴല്‍ക്കിണറിനു സമാന്തരമായി സുരക്ഷിത അകലത്തില് മറ്റൊരു കിണര് ആവശ്യമായ താഴ്ചയില് കുഴിക്കണം. കുഴല്‍കിണറില് അകപ്പെട്ട കുട്ടിയോട് ബന്ധുക്കളും രക്ഷിതാക്കളും തുടര്‍ച്ചയായി സംസാരിച്ച് കുട്ടിയുടെ മനോബലം വര്‍ധിപ്പിക്കാന് ശ്രമിക്കണം.\nകുട്ടിക്ക് കമ്പാര്‍ട്ട്‌മെന്റ് കമ്പ്രഷന് സിന്‍ഡ്രോം ബാധിച്ചാല് സ്വീകരിക്കേണ്ട നടപടികള് ജില്ലാ മെഡിക്കല് ഓഫീസറില്‍നിന്ന് അറിവ് നേടിയിരിക്കണം. അറ്റകുറ്റപണികള്‍ക്കോ ദിനംപ്രതിയുള്ള മറ്റേതെങ്കിലും പ്രവൃത്തികള്‍ക്കോ ശേഷം ട്യൂബ്വെല്/ കുഴല്‍ക്കിണര് തുറന്നിടാന് പാടില്ല. കുഴല്‍കിണറിലേക്ക് വെള്ളം ഒഴുക്കുകയോ ഭക്ഷണസാധനങ്ങള് ഇട്ടുകൊടുക്കുകയോ ചെയ്യരുത്. അടിഭാഗത്തുനിന്ന് കുഴല്‍ക്കിണറിലേക്ക് വെള്ളം ഊര്‍ന്നിറങ്ങുന്നത് തടയണം. ദുരന്തം ഉണ്ടായ കുഴല്‍കിണറിന് സമീപം വന്‍യന്ത്രങ്ങള് പ്രവര്‍ത്തിപ്പിക്കരുത്. ശക്തിയേറിയ യന്ത്രങ്ങളുടെ പ്രവര്‍ത്തനഫലമായുണ്ടാകുന്ന പ്രകമ്പനം മൂലം മണ്ണ് ഇളകി കുഴല്‍ക്കിണര് തകരാനിടയുണ്ട്.\nIllegal borewell Local authorities Take action


Murder |മദ്യപിച്ച് വീട്ടില് വഴക്കുണ്ടാക്കുന്നത് പതിവ്; 23കാരനെ മാതാപിതാക്കള് കഴുത്ത് ഞെരിച്ച് കൊലപ്പെടുത്തി | parents strangled their alcohol addicted son to death in telangana – News18 Malayalam\nMurder |മദ്യപിച്ച് വീട്ടില് വഴക്കുണ്ടാക്കുന്നത് പതിവ്; 23കാരനെ മാതാപിതാക്കള് കഴുത്ത് ഞെരിച്ച് കൊലപ്പെടുത്തി\nമകന് ഉണ്ടാക്കുന്ന പ്രശ്നങ്ങള് സഹിക്കാന് വയ്യാതെയാണ് കടുംകൈ ചെയ്യാന് മാതാപിതാക്കളെ പ്രേരിപ്പിച്ചതെന്ന് പൊലീസ് പറഞ്ഞു.\nLast Updated : April 26, 2022, 14:46 IST\nഹൈദരാബാദ്: മദ്യത്തിന് അടിമയായ മകന്റെ ശല്യം സഹിക്കാന് വയ്യാതെ മാതാപിതാക്കള് 23കാരനെ കഴുത്തുഞെരിച്ച് കൊലപ്പെടുത്തി. മറ്റു രണ്ടു മക്കളുടെ കൂടി സഹായത്തോടെയാണ് മാതാപിതാക്കള് യുവാവിനെ കൊലപ്പെടുത്തിയത്.\nതെലങ്കാന രാജണ്ണ സിര്‍സില ജില്ലയില് തിങ്കളാഴ്ചയാണ് സംഭവം. 23 വയസ്സുള്ള നിഖിലിനെ മാതാപിതാക്കളായ ജി ബാലയ്യ ഗൗഡും ലാവണ്യയും ചേര്‍ന്നാണ് കൊലപ്പെടുത്തിയതെന്ന് പൊലീസ് പറഞ്ഞു.\nമദ്യത്തിനും മയക്കുമരുന്നിനും അടിമയായിരുന്നു നിഖില്. ഇതുമൂലം മകന് ഉണ്ടാക്കുന്ന പ്രശ്നങ്ങള് സഹിക്കാന് വയ്യാതെയാണ് കടുംകൈ ചെയ്യാന് മാതാപിതാക്കളെ പ്രേരിപ്പിച്ചതെന്ന് പൊലീസ് പറഞ്ഞു. മദ്യപിച്ച് വീട്ടില് വന്ന് നിഖില് വഴക്കുണ്ടാക്കുന്നത് പതിവായിരുന്നു.\nഒമാനിലും മലേഷ്യയിലും മൂന്ന് വര്‍ഷക്കാലം പൊലീസ് ഉദ്യോഗസ്ഥനായിരുന്നു നിഖില്. രണ്ടുവര്‍ഷം മുന്‍പ് നാട്ടിലെത്തിയ നിഖില് പിന്നീട് ഡ്രൈവറായി ജോലി ചെയ്ത് വരികയായിരുന്നു. മദ്യപിച്ച് വീട്ടിലെത്തി പതിവായി പ്രശ്നം ഉണ്ടാക്കുന്ന മകനെ കൗണ്‍സിലിങ്ങിന് വിധേയമാക്കണമെന്ന് അപേക്ഷിച്ച് മാതാപിതാക്കള് പൊലീസിനെ സമീപിച്ചിരുന്നു. എന്നാല് പ്രശ്നത്തിന് പരിഹാരമുണ്ടായില്ല.\nതിങ്കളാഴ്ച മദ്യപിച്ച് വീട്ടിലെത്തിയ നിഖില് മാതാപിതാക്കളുമായി വഴക്കുണ്ടാക്കി. നിഖില് ഉലക്ക കൊണ്ട് അച്ഛനെ ആക്രമിക്കാന് ശ്രമിച്ചു. ആക്രമണത്തില് നിന്ന് തലനാരിഴയ്ക്ക് രക്ഷപ്പെട്ട അച്ഛന് മകനെ അതേ ഉലക്ക കൊണ്ട് തന്നെ തിരിച്ചു തല്ലി. ഇതില് കുപിതനായ നിഖില് വീണ്ടും ആക്രമിക്കുമെന്ന് ഭയന്നാണ് മാതാപിതാക്കള് മറ്റു മക്കളുടെ സഹായത്തോടെ കഴുത്തുഞെരിച്ച് കൊന്നതെന്ന് പൊലീസ് പറയുന്നു. സംഭവത്തില് നാലുപേരെയും പൊലീസ് അറസ്റ്റ് ചെയ്തു.\nCrime News | മക്കളെ മർദ്ദിച്ചയാളെ പിതാവ് വെട്ടി പരിക്കേൽപ്പിച്ചു; പ്രതി ഒളിവിൽ\nഇടുക്കി: പ്രായപൂർത്തിയാകാത്ത മക്കളെ മർദ്ദിച്ചയാളെ പിതാവ് വെട്ടി പരിക്കേൽപ്പിച്ചു. ഇടുക്കി ജില്ലയിലെ ശാന്തന്‍പാറയിലാണ് സംഭവം. പേത്തൊട്ടി സ്വദേശി പുളിയ്ക്കല് പ്രസാദിനാണ് വെട്ടേറ്റത്. പ്രതിയായ രാജേഷ് ഒളിവിലാണെന്ന് പൊലീസ് പറയുന്നു.\nകഴിഞ്ഞ ദിവസം വൈകിട്ടാണ് സംഭവം. മീന് വിറ്റ വകയില് ലഭിയ്ക്കാനുള്ള പണം, ആവശ്യപെട്ട്, പ്രസാദിന്റെ അടുത്തേയ്ക്ക് രാജേഷ് മക്കളെ പറഞ്ഞയച്ചിരുന്നു. എന്നാല് പണം നല്‍കാതെ, പ്രസാദ്, രാജേഷിന്റെ മക്കളെ മര്‍ദ്ദിയ്ക്കുകയായിരുന്നു. വിവരം അറിഞ്ഞെത്തിയ, രാജേഷ് വാഹനത്തില് കരുതിയിരുന്ന കത്തി ഉപയോഗിച്ച്, പ്രസാദിന്റെ കൈയില് വെട്ടി പരുക്കേല്‍പ്പിച്ചു.\nമീന് വെട്ടുന്ന കത്തി ഉപയോഗിച്ചാണ് ആക്രമണം നടത്തിയത്. പരുക്കേറ്റ പ്രസാദ് കോലഞ്ചേരി മെഡിക്കല് കോളജില് ചികിത്സ തേടി. മര്‍ദ്ദനമേറ്റ കുട്ടികള് നെടുങ്കണ്ടം താലൂക്ക് ആശുപത്രിയില് ചികിത്സയിലാണ്. സംഭവത്തിന് ശേഷം രാജേഷ് ഒളിവില് പോയി. ശാന്തന് പാറ പോലിസ് കേസെടുത്ത് അന്വേഷണം ആരംഭിച്ചു.\nFirst published: April 26, 2022, 14:41 IST


Critique on UDF election manifesto | യുഡിഎഫ് തെരഞ്ഞെടുപ്പ് പ്രകടനപത്രികയോടുള്ള വിമര്‍ശനം | LDF Keralam\nഇത് കൊടുക്കാന് കൂട്ടിയ നേര്‍ച്ചയോ ?\nLDF Keralam (Sat, 26/03/2011 - 23:24)\nഇ കെ പത്മനാഭന് / ദേശാഭിമാനി\n"എണ്ണയാട്ടുന്നിടത്ത് ചെന്നാല് പുണ്ണാക്ക് തരാത്തവനാണ് വീട്ടില് ചെന്നാല് എണ്ണ തരുന്നത് ". യുഡിഎഫ് പ്രകടനപത്രികയിലെ വാഗ്ദാനങ്ങള് കേള്‍ക്കുമ്പോള് ഈ പഴഞ്ചൊല്ല് ഓര്‍ത്തുപോകും. എല്‍ഡിഎഫ് സര്‍ക്കാര് രണ്ടു രൂപ അരി എപിഎല് വിഭാഗത്തിനുകൂടി കൊടുക്കാന് തുനിഞ്ഞപ്പോള് അതില് മണ്ണുവാരിയിട്ടവരാണ് ഇപ്പോള് ഒരു രൂപയ്ക്ക് അരി കൊടുക്കുമെന്നു പറയുന്നത്. കോണ്‍ഗ്രസ് എപ്പോഴും അങ്ങനെയാണ്; തെരഞ്ഞെടുപ്പുകാലത്ത് വാഗ്ദാനങ്ങള്‍ക്ക് ഒരു പഞ്ഞവുമുണ്ടാകില്ല. "ഗരീബി ഹഠാവോ"" മുതല് എന്തെല്ലാം കേട്ടിരിക്കുന്നു. വോട്ട് പെട്ടിയിലാകുന്നതോടെ കോണ്‍ഗ്രസുകാര് പ്രകടനപത്രിക മറക്കും. അടുത്ത തെരഞ്ഞെടുപ്പിന് പിന്നെയും പൊടിതട്ടിയെടുക്കും.\nഎന്തായാലും ഇത്തവണ കിടിലന് പ്രകടനപത്രികതന്നെ. ഇത് തമിഴ്നാട്ടില്‍നിന്നുള്ള ഇറക്കുമതിയാണെന്നു പറയുന്നവരുമുണ്ട്. ഒരു രൂപയ്ക്ക് മാസം 35 കിലോ അരി. പത്താംക്ലാസിലെ കുട്ടികള്‍ക്കെല്ലാം സൈക്കിള്. പ്ലസ്ടു വിദ്യാര്‍ഥികള്‍ക്ക് സൗരോര്‍ജ വിളക്ക്, ബൈക്കിനും കംപ്യൂട്ടറിനും പലിശരഹിത വായ്പ, അവശ കര്‍ഷകര്‍ക്ക് രണ്ടു ലക്ഷം രൂപയും പെന്‍ഷനും, കര്‍ഷകര്‍ക്ക് മൂന്നുശതമാനം പലിശയ്ക്ക് വായ്പ... കുറ്റം പറയരുതല്ലോ കേട്ടാല് ആരും സ്തംഭിച്ചുപോകും. മൂന്നു രൂപയ്ക്ക് അരി നല്‍കുമെന്ന് കേന്ദ്രസര്‍ക്കാര് പ്രഖ്യാപിച്ചിട്ട് വര്‍ഷങ്ങള് കഴിഞ്ഞു. ഇതുവരെ നടപ്പാക്കിയില്ലെന്നു മാത്രമല്ല, കേരളത്തിനുള്ള റേഷന്‍വിഹിതം വെട്ടിക്കുറയ്ക്കുകയാണ് ചെയ്തത്.\nസംസ്ഥാന സര്‍ക്കാര് ഇതിനെതിരെ ശക്തമായ പ്രതിഷേധമുയര്‍ത്തിയപ്പോള് കേന്ദ്രസര്‍ക്കാരില് സമ്മര്‍ദം ചെലുത്താന് പോയിട്ട് സര്‍വകക്ഷി സംഘമായി കേന്ദ്രത്തിന് നിവേദനം കൊടുക്കാന്‍പോലും യുഡിഎഫ് വിസമ്മതിക്കുകയായിരുന്നു. ഏറ്റവുമൊടുവില് പാചകഗ്യാസിന് കിട്ടിക്കൊണ്ടിരിക്കുന്ന സബ്സിഡിതന്നെ എടുത്തുകളയാനാണ് കേന്ദ്രം ഒരുങ്ങുന്നത്. ഇപ്പോള് 345 രൂപയുള്ള ഒരു സിലിണ്ടര് ഗ്യാസിന് തെരഞ്ഞെടുപ്പ് കഴിയുന്നതോടെ 650 രൂപയിലധികമാകും. യുഡിഎഫ് പത്രികയില് പക്ഷേ ഇതേക്കുറിച്ചൊന്നും ഒരക്ഷരവുമില്ല. യുഡിഎഫ് ഭരണത്തില് വയനാട്ടിലും ഇടുക്കിയിലുമടക്കം കേരളത്തിലെ കര്‍ഷകര് കടക്കെണിയില്‍പ്പെട്ട് നിത്യേന ആത്മഹത്യചെയ്തത് മറക്കാറായിട്ടില്ല. കടക്കെണികൊണ്ടല്ല, മദ്യപാനവും വിഷാദരോഗവും കാരണമാണ് ആത്മഹത്യയെന്നു പറഞ്ഞ് മുഖംതിരിക്കുകയാണ് മുഖ്യമന്ത്രിയായിരുന്ന എ കെ ആന്റണി ചെയ്തത്. കടംകയറി മുടിഞ്ഞ ഒരു കര്‍ഷകനുപോലും എന്തെങ്കിലും സഹായം ഇവര് ചെയ്തില്ല. ബാങ്കുകളുടെ ജപ്തിനടപടി മുടക്കമില്ലാതെ മുന്നേറുകയും ചെയ്തു.\nഒടുവില് എല്‍ഡിഎഫ് സര്‍ക്കാരാണ് ആത്മഹത്യചെയ്ത കര്‍ഷകരുടെ കടം എഴുതിത്തള്ളിയത്. കടാശ്വാസപദ്ധതിയും പാക്കേജും നടപ്പാക്കി കര്‍ഷകരെ ജീവിതത്തിലേക്ക് തിരിച്ചുകൊണ്ടുവന്നു. ഒടുവിലിപ്പോള് യുഡിഎഫും കര്‍ഷകരെക്കുറിച്ച് പറഞ്ഞുതുടങ്ങുന്നു. പലിശരഹിത വായ്പ, അവശപെന്‍ഷന്, രണ്ടു ലക്ഷം ധനസഹായം അങ്ങനെ പലതും. പ്രൊഫഷണല് കോഴ്സ് വിദ്യാര്‍ഥികള്‍ക്ക് ബൈക്കിനും കംപ്യൂട്ടറിനും പലിശരഹിത വായ്പയാണ് മറ്റൊരു വാഗ്ദാനം. വിദ്യാഭ്യാസവായ്പ പ്രതീക്ഷിച്ച് പ്രൊഫഷണല് കോഴ്സിന് ചേര്‍ന്ന് ഒടുവില് വായ്പ കിട്ടാതെ പഠനം മുടങ്ങി അപമാനഭാരത്താല് മനംനൊന്ത് ആത്മാഹുതിചെയ്ത രജനി എസ് ആനന്ദിനെ നമുക്ക് മറക്കാനാകുമോ. ബൈക്കും കംപ്യൂട്ടറും അല്ല, ഫീസും പഠനച്ചെലവും നിര്‍വഹിക്കാനാണ് രജനി എസ് ആനന്ദ് വായ്പയ്ക്ക് ബാങ്കുകള് കയറിയിറങ്ങിയത്. പണമുള്ളവര് പഠിച്ചാല്‍മതിയെന്നായിരുന്നു യുഡിഎഫ് സര്‍ക്കാരിന്റെ നിലപാട്. ഈ നയത്തിന്റെ രക്തസാക്ഷിയാണ് രജനി എസ് ആനന്ദ്.\nജീവനക്കാര്‍ക്കും പെന്‍ഷന്‍കാര്‍ക്കുമുണ്ട് ഓഫർ - കേന്ദ്രതുല്യത. എന്നാല്,ഇത് കേള്‍ക്കുമ്പോള് ജീവനക്കാരുടെ മനസ്സില് ഇടിത്തീപോലെയെത്തുന്ന ഓര്‍മയുണ്ട്; എ കെ ആന്റണിയുടെ ധവളപത്രം. ജീവനക്കാരുടെ ശമ്പളം വെട്ടിക്കുറയ്ക്കാനും ആനുകൂല്യങ്ങള് നിഷേധിക്കാനും ആന്റണി തയ്യാറാക്കിയ തിരക്കഥ. 32 ദിവസം നീണ്ട പോരാട്ടത്തിന്റെ ഓര്‍മ ഇന്നും അവരുടെ മനസ്സിലുണ്ട്. ഒരു രൂപയ്ക്ക് അരി നല്‍കണമെങ്കില് കുറഞ്ഞത് 10,000 കോടി രൂപയെങ്കിലും വേണ്ടിവരുമെന്നാണ് സാമ്പത്തിക ശാസ്ത്ര വിദഗ്ധര് ചൂണ്ടിക്കാട്ടുന്നത്.\nശരാശരി നാലര ലക്ഷം വിദ്യാര്‍ഥികളാണ് എസ്എസ്എല്‍സി പരീക്ഷ എഴുതുന്നത്. ഇവര്‍ക്ക് സൈക്കിള് നല്‍കാന് 100 കോടിയിലേറെ രൂപവേണ്ടിവരും. എട്ടു ലക്ഷത്തോളം പ്ലസ്ടു വിദ്യാര്‍ഥികള്‍ക്ക് സൗരോര്‍ജവിളക്ക് നല്‍കണമെങ്കില് 240 കോടിയിലേറെ രൂപയും വേണം. പക്ഷേ ഒന്നുണ്ട്, നടപ്പാക്കാനുദ്ദേശിക്കുന്നവര്‍ക്കേ ഇതിന്റെയൊക്കെ കണക്ക് നോക്കേണ്ടതുള്ളൂ. ഉത്സവപ്പറമ്പില് ആനമയില്‍ഒട്ടകം കളിക്കുമ്പോലെ നാട്ടുകാരെ പറ്റിച്ച് വോട്ട് പെട്ടിയിലാക്കാമെന്നു കരുതുന്നവര് അറബിക്കടലിന് പാലം കെട്ടുമെന്നൊക്കെ പറയും. അത്രതന്നെ.\nതോട്ടം തുറക്കുമെന്ന് യുഡിഎഫ് പ്രകടന പത്രിക; പ്രഖ്യാപനം അപഹാസ്യമാകുന്നു\nകേരളത്തില് പൂട്ടിക്കിടക്കുന്ന മുഴുവന് തേയില തോട്ടങ്ങളും തുറക്കാന് നടപടി സ്വീകരിക്കുമെന്ന പ്രകടന പത്രികയിലെ വാഗ്ദാനത്തിലൂടെ യുഡിഎഫ് സ്വയം പരിഹാസ്യമാകുന്നു. കേരളത്തില് 2006ല് എല്‍ഡിഎഫ് സര്‍ക്കാര് അധികാരത്തില് വരുമ്പോള് 22 തേയില തോട്ടങ്ങളാണ് പൂട്ടിക്കിടന്നത്. ഇതില് 21ഉം ഇടുക്കി ജില്ലയിലായിരുന്നു. എല്‍ഡിഎഫ് സര്‍ക്കാര് നടത്തിയ ഇടപെടലിനെ തുടര്‍ന്ന് പീരുമേട് ടീ കമ്പനി ഒഴികെ മുഴുവന് തോട്ടങ്ങളും തുറക്കാന് കഴിഞ്ഞു. പീരുമേട് ടീ കമ്പനി ഏറ്റെടുക്കാനുള്ള നടപടികളുമായി ഗവണ്‍മെന്റ് മുന്നോട്ട് പോകുകയാണ്. ഇങ്ങനെയിരിക്കെയാണ് പൂട്ടിയ തോട്ടങ്ങള് മുഴുവന് തുറക്കുമെന്ന് പ്രഖ്യാപനം നടത്തി യുഡിഎഫും കോണ്‍ഗ്രസും അപഹാസ്യമായിരിക്കുന്നത്.\n2001ല് എല്‍ഡിഎഫ് സര്‍ക്കാര് അധികാരത്തില് നിന്നും പോകുമ്പോള് പീരുമേട് ടീ കമ്പനി മാത്രമാണ് പൂട്ടിയിരുന്നത്. കേന്ദ്രം ഭരിച്ച കോണ്‍ഗ്രസ് നേതാക്കളായ പ്രധാനമന്ത്രി നരസിംഹ റാവുവിന്റെയും ധനകാര്യമന്ത്രി മന്‍മോഹന്‍സിങിന്റെയും തലതിരിഞ്ഞ ഇറക്കുമതി നയങ്ങളാണ് തോട്ടങ്ങള് പൂട്ടുന്നതിന് കാരണമായത്. 2001ലെ നിയമസഭാ തെരഞ്ഞെടുപ്പില് യുഡിഎഫ് പീരുമേട്ടില് ഉയര്‍ത്തിയ പ്രധാന മുദ്രാവാക്യം എല്‍ഡിഎഫ് സര്‍ക്കാരാണ് തോട്ടം മേഖലയില് പ്രതിസന്ധി സൃഷ്ടിച്ചതെന്നും യുഡിഎഫ് വന്നാല് പ്രതിസന്ധി പരിഹരിക്കുമെന്നുമായിരുന്നു. യുഡിഎഫ് വന്നതോടെ പീരുമേട്ടിലെ പ്രബല തോട്ടമായ ആര്‍ബിടി ഉള്‍പ്പെടെ മുഴുവന് തോട്ടങ്ങളും പൂട്ടി.\n2006ല് എല്‍ഡിഎഫ് അധികാരത്തില് വന്നപ്പോള് പൂട്ടിയ തോട്ടങ്ങള് തുറക്കുകയോ പകരം ഉടമകളെ ഏല്‍പിക്കുകയോ ചെയ്യണമെന്ന് ഗവണ്‍മെന്റ് ഉടമകളോട് ആവശ്യപ്പെട്ടു. പിന്നീട് തൊഴില്‍വകുപ്പും മന്ത്രി പി കെ ഗുരുദാസനും നടത്തിയ നിരന്തര ഇടപെടല് മൂലമാണ് തോട്ടങ്ങള് ഒന്നൊന്നായി തുറന്നത്. ഇക്കാര്യത്തില് തോട്ടം തുറക്കുന്നതിന് സഹായകരമായ നിലപാടായിരുന്നില്ല കേന്ദ്രത്തിന്റേത്. തോട്ടം വ്യവസായത്തില് ഏര്‍പ്പെട്ടവരും നിശ്ചിത തുക ടേണ് ഓവര് ഉള്ളവരേയും മാത്രമേ തോട്ടങ്ങള് ഏല്‍പിക്കു എന്ന നിലപാടിലായിരുന്നു കേന്ദ്രത്തിന്റേത്. അവശേഷിച്ച പീരുമേട് ടീ കമ്പനിയുടെ തോട്ടം ഏറ്റെടുക്കുന്നതിന് സംസ്ഥാന ഗവണ്‍മെന്റ് ഓര്‍ഡിനന്‍സ് പുറപ്പെടുവിച്ചിരുന്നു. കഴിഞ്ഞ ഡിസംബര് 30ന് മുമ്പ് തോട്ടം തുറക്കണമെന്ന് സുപ്രീം കോടതി അന്ത്യശാസനവും നല്‍കി. കേന്ദ്ര ടീ ബോര്‍ഡ് ആക്ട് അനുസരിച്ച് തോട്ടം ഏറ്റെടുക്കുന്നതിനുള്ള നടപടികള് പുരോഗമിക്കുകയാണ്.\nകെ എ അബ്ദുള് റസാഖ് / ദേശാഭിമാനി 27. 3. 2011\nയു ഡി എഫ് പ്രകടനപത്രിക വോട്ടിന്നു വേണ്ടിയുള്ള തട്ടിപ്പ്.\nSun, 27/03/2011 - 18:48\nയു ഡി എഫ് പ്രകടനപത്രിക വോട്ടിന്നു വേണ്ടിയുള്ള തട്ടിപ്പ് മാത്രമാണു .തിരിച്ചറിയുക ഈ തട്ടിപ്പ് വീരന്മാരെ... ആറ്റിന് വക്കില് വീമാനമിറക്കുമെന്നും അറബിക്കടലിന് പാലം കെട്ടുമെന്നൊക്കെ മോഹന വാഗ്ദാനം നല്‍കുന്നവര് കഴിഞ്ഞ കാലങളില് കേരളത്തിലും ഇന്ത്യയിലും എന്താണു നടത്തിയതെന്ന് കണ്ടും കേട്ടും അനുഭവിച്ചും അറിഞ്ഞവരോടാണു യു ഡി എഫ് പ്രകടനപത്രിയിലിലൂടെ വഞ്ചിക്കാന് ഒരുങുന്നത്.\nയു ഡി എഫ് ഭരണകാലത്തെ ദുഷ്ചെയ്തകളുടേ ഞെട്ടലിന്ന് ഇന്നും ജനം മോചിതരായിട്ടില്ല..ഇന്നും അതൊക്കെ ഒരു ദുഃസ്വപനം പോലെ കേരളത്തിലെ ജനങളെ വേട്ടയാടിക്കൊണ്ടിരിക്കുകയാണു. അഴിമതി, ജനവഞ്ചന,ഖജനാവ് കൊള്ളയടിക്കല്, രാഷ്ട്രിയത്തിലെ മാഫിയാവല്‍ക്കരണം, പെണ്‍വാണിഭം,സ്ത്രിപീഡനമടക്കമുള്ള ക്രിമിനല് കുറ്റങള് ,വര്‍ഗ്ഗിയ കലാപങള്,തീവ്രവാദികളുടെ അഴിഞ്ഞാട്ടം,ക്രമസമാധാന തകര്‍ച്ച,കര്‍ഷക ആത്മഹത്യ,പൊതുമേഖല സ്ഥാപനങള് അടച്ചുപൂട്ടല് ,പവര്‍ക്കട്ട് ഇതിനൊക്കെ പുറമെ കോണ്‍ഗ്രസ്സിലെ തമ്മില് തല്ലും കൊണ്ട് ജനം പൊറൂതിമുട്ടിയ\nകാലഘട്ടം യു ഡി എഫ് മറന്നാലും കേരള ജനത ഒരിക്കലും മറക്കില്ല... കേരളത്തെ ആന കയറിയ കരിമ്പിന് തോട്ടം പോലെ തകര്‍ത്ത് തരിപ്പണമാക്കിയ യു ഡി എഫ് എന്ത് മോഹന വാഗ്ദാനം നില്‍കിയാലും അത് ചതിയുടെതാണെന്നും വഞ്ചനയുടേതാണെന്നും തിരിച്ചറിയാനുള്ള വിവേകം കേരളത്തിലെ വോട്ടര്‍മാര്‍ക്കുണ്ട്...ഇത് തമിഴ്നാടല്ല...കേരളമാണു. തമിഴ്നാട്ടിലെ പ്രകടന പത്രികയുടെ ഫോട്ടോ കോപ്പി ഇവിടെ വിലപ്പൊവില്ല...\nകഴിഞ്ഞ അഞ്ചു വര്‍ഷക്കാലത്തെ എല് ഡി എഫ് ഭരണകാലത്തെ നേട്ടങളെ വിലയിരുത്തിആയാണു കേരളത്തിലെ ജനത വോട്ട് ആര്‍ക്ക് നല്‍കണമെന്ന് തീരുമാനിക്കുക.എല് ഡി എഫ് ഭരണകാലം കേറളത്തിന്ന് സമ്മാനിച്ചത് നേട്ടങളുടെ പെരുമഴക്കാലമാണു.എന്നാല് ഈ ഈ നേട്ടങള് വിഘാതം സൃഷ്ടിക്കാന് കുതന്ത്രങള് മെനഞ്ഞവരാണു കേരളത്തിലെ യു ഡി എഫ്..\nജനകീയ പ്രശ്നങ്ങള് മിണ്ടാതെ യുഡിഎഫ്\nമുഖ്യമന്ത്രിയുടെ ഔദ്യോഗിക വെബ്സൈറ്റുവഴി തെരഞ്ഞെടുപ്പു പ്രചാരണം.


Ernakulam Citizen News-തെരുവുനായ കടിച്ചുകീറിയ കുഞ്ഞിന് ശസ്ത്രക്രിയ നടത്തി- Mathrubhumi\nതെരുവുനായ കടിച്ചുകീറിയ കുഞ്ഞിന് ശസ്ത്രക്രിയ നടത്തി\nഅങ്കമാലി: തെരുവുനായയുടെ കടിയേറ്റ് മുഖത്തും കണ്ണിലും മുറിവേറ്റ് അങ്കമാലി ലിറ്റില്‍ഫ്ലവര് ആശുപത്രിയില് പ്രവേശിപ്പിച്ച കുഞ്ഞിന് അടിയന്തര ശസ്ത്രക്രിയ നടത്തി. തിങ്കളാഴ്ച ഉച്ചയ്ക്കുശേഷം നടന്ന ശസ്ത്രക്രിയ മൂന്നര മണിക്കൂര് നീണ്ടുനിന്നു.\nകുഞ്ഞിന്റെ കണ്‍പോളകള്‍ക്കും കണ്ണീര് നാളിക്കും ഗുരുതര മുറിവേറ്റിട്ടുണ്ട്. മൂക്കും കവിള്‍ത്തടങ്ങളും ചുണ്ടും മുറിഞ്ഞിട്ടുണ്ട്. ജില്ലാ കളക്ടര് എം.ജി. രാജമാണിക്യം ആശുപത്രിയിലെത്തി കുഞ്ഞിനെ സന്ദര്‍ശിച്ചു. കുട്ടിയുടെ ചികിത്സാ ചെലവ് സര്‍ക്കാര് ഏറ്റെടുക്കുമെന്ന് അദ്ദേഹം അറിയിച്ചു. ജില്ലയില് ഇത്തരം സംഭവങ്ങള് ആവര്‍ത്തിക്കാതിരിക്കാന് കര്‍ശന നടപടികള് സ്വീകരിക്കുമെന്നും അദ്ദേഹം പറഞ്ഞു. ജില്ലാ പഞ്ചായത്ത്് പ്രസിഡന്റ്് എല്‍ദോസ് കുന്നപ്പിള്ളിയും കുട്ടിയെ സന്ദര്‍ശിച്ചിരുന്നു.\nകോതമംഗലം തൃക്കാരിയൂര് ആമല അമ്പോലിക്കാവിനു സമീപം തൃക്കാരുകുടിയില് വീട്ടില് രവിയുടെയും അമ്പിളിയുടെയും മകന് മൂന്നു വയസ്സുള്ള ദേവാനന്ദിനാണ് (അമ്പാടി) നായയുടെ കടിയേറ്റത്. ഞായറാഴ്ച ഉച്ചയ്ക്ക് 1.45-നായിരുന്നു സംഭവം. വീടിന് മുന്‍ഭാഗത്ത് വരാന്തയില് കളിച്ചു കൊണ്ടിരിക്കുമ്പോഴാണ് നായ ആക്രമിച്ചത്. അമ്മ അമ്പിളി കുഞ്ഞിന് ചോെറടുക്കാന് അടുക്കളയിലേക്കു പോയപ്പോഴാണ് കുട്ടിക്കുനേരേ നായയുടെ ആക്രമണം ഉണ്ടായത്. വരാന്തയില് നിന്ന് നായ കുട്ടിയെ കടിച്ചുവലിച്ച് മുറ്റത്തേക്കിട്ട് ആക്രമിക്കുകയായിരുന്നു.\nകുഞ്ഞിന്റെ ചികിത്സയ്ക്കായി വിദഗ്ദ്ധ ഡോക്ടര്‍മാരുടെ സംഘത്തെ നിയോഗിച്ചതായി എല്‍എഫ് ആശുപത്രി ഡയറക്ടര് ഫാ. ഡോ. പോള് വി. മാടന് അറിയിച്ചു.\nനേത്രചികിത്സാ വിഭാഗം മേധാവി ഡോ. എലിസബത്ത് ജോസഫ്, ഒക്കുലോ പ്ലാസ്റ്റി സര്‍ജന് ഡോ. ജെ.കെ. ആന്, സീനിയര് ഇഎന്‍ടി സര്‍ജന് ഡോ. രാജേഷ് രാജു ജോര്‍ജ്, ഓറല് ആന്‍ഡ് മാക്‌സിലോ ഫേഷ്യല് സര്‍ജന് ഡോ. സജു സൈമണ്, പീഡിയാട്രിക് വിഭാഗം മേധാവി ഡോ. ചെറിയാന് ജോസഫ്, സീനിയര് പീഡിയാട്രീഷ്യന് ഡോ. സജു സാമുവല്, സീനിയര് അനസ്തറ്റിസ്റ്റ് ഡോ. എലിസബത്ത് പൗലോസ് എന്നിവരാണ് സംഘത്തിലുള്ളത്.\nവൈപ്പിന്: ബാലന് അയ്യമ്പിള്ളി സ്മാ


bike-accident-two-death-in-alappuzha | സ്കൂട്ടറിൽ കാറിടിച്ച് രണ്ട് യുവാക്കൾ മരിച്ചു; അജിയും സൂര്യയും മരിച്ചത് സൂപ്പർമാർക്കറ്റിലെ ജോലിക്കു ശേഷം സ്കൂട്ടറിൽ വീട്ടിലേക്കു മടങ്ങവെ - MarunadanMalayalee.com\nAugust 10, 202007:56 AM IST Permalink\nആലപ്പുഴ: സ്കൂട്ടറിൽ കാറിടിച്ച് രണ്ട് യുവാക്കൾ മരിച്ചു. കറ്റാനം കെപി റോഡിൽ നടന്ന അപകടത്തിൽ കറ്റാനം കട്ടച്ചിറ കുറ്റിലേത്ത് അച്ചൻകുഞ്ഞിന്റെ മകൻ അജി (21), തമിഴ്‌നാട് തേനി അരുൺമയി സ്ട്രീറ്റ് സ്വദേശി സൂര്യ (കറുപ്പയ്യ-25) എന്നിവരാണു മരിച്ചത്.\nഇന്നലെ വൈകിട്ട് 5.45ന് കെപി റോഡിൽ കറ്റാനം കോയിക്കൽ മാർക്കറ്റിനു സമീപമായിരുന്നു അപകടം. ഇരുവരും മൂന്നാംകുറ്റി ജംക്‌ഷനിലെ കാട്ടൂർ സൂപ്പർ മാർക്കറ്റിലെ ജീവനക്കാരാണ്.\nകറ്റാനം ഭാഗത്തേക്കുവന്ന കാറും മൂന്നാംകുറ്റിയിലേക്കുപോയ സ്‌കൂട്ടറുമാണു അപകടത്തിൽപെട്ടത്. സൂപ്പർമാർക്കറ്റിലെ ജോലിക്കു ശേഷം സ്കൂട്ടറിൽ വീട്ടിലേക്കു മടങ്ങും വഴിയായിരുന്നു അപകടം. മൃതദേഹം കായംകുളം ഗവ.ആശുപത്രി മോർച്ചറിയിലേക്കു മാറ്റി. അജിയുടെ മാതാവ് മിനി. സഹോദരൻ അജു.


സൗദി അറേബ്യ എക്സ്പ്രസ് വേകളിലെ നിലവിലുളള വേഗ പരിധി തുടരുo\nറിയാദ്: സൗദി അറേബ്യ എക്സ്പ്രസ് വേകളിലെ വേഗ പരിധി നിലവിലുളളത് തുടരുമെന്ന് പൊതു സുരക്ഷാ വകുപ്പ്. മാറ്റം വരുത്തിയെന്ന വാര്‍ത്തകള് അടിസ്ഥാന രഹിതമാണ്. സാമൂഹിക മാധ്യമങ്ങളില് പ്രചരിക്കുന്ന വാര്‍ത്തകള് ശരിയല്ല. ഏതാനും എക്സ്പ്രസ് വേകളില് വേഗപരിധി കൂട്ടാന് ആലോചനയുണ്ട്. റോഡിന്റെ ഗുണനിലവാരം, തിരക്ക് എന്നിവ പരിശോധിച്ച് തീരുമാനം പിന്നീട് പ്രഖ്യാപിക്കും. ഒരേ റോഡിലെ വ്യത്യസ്ഥ സ്ഥലങ്ങളില് വിവിധ തരത്തിലായിരിക്കും വേഗപരിധി ബാധകമാക്കുക. ഇതുസംബന്ധിച്ച് വിശദമായ പഠനം നടക്കുന്നുണ്ട്. രാജ്യത്തെ എല്ലാ റോഡുകളിലും വേഗപരിധി സംബന്ധിച്ച് സൈന് ബോര്‍ഡുകള് സ്ഥാപിച്ചിട്ടുണ്ടെന്നുo വകുപ്പ് അറിയിച്ചു.\nഅബുദാബിയില് പാര്‍ക്കിങ്ങിന് ഇനി മൊബൈല് പേയ്‌മെന്റ്\nദുബായ് റോഡിലൂടെ ഇനി രാജകീയ യാത്ര ; റോഡുകള്‍ക്ക് ചുവപ്പ്നിറം നല്‍കി ആര്.ടി.എ


ശ്രീലേഖയ്ക്കും തച്ചങ്കരിയ്ക്കും ഡിജിപി റാങ്ക്\nWednesday 20 September 2017 4:17 pm IST\nതിരുവനന്തപുരം: എ.ഡി.ജി.പി ടോമിന് തച്ചങ്കരിക്ക് ഡിജിപി റാങ്ക് നല്‍കാന് ഇന്ന് ചേര്‍ന്ന മന്ത്രിസഭായോഗം തീരുമാനിച്ചു.തച്ചങ്കരിക്ക് പുറമേ നാല് പേര്‍ക്ക് കൂടി ഡിജിപി പദവി നല്‍കാന് തീരുമാനിച്ചിട്ടുണ്ട്. അരുണ്‍കുമാര് സിന്‍ഹ, ശ്രീലേഖ, സുദേഷ് കുമാര് സിന്‍ഹ എന്നിവരാണിവര്. സംസ്ഥാനത്ത് പുതിയ ഏഴ് പോലീസ് സ്റ്റേഷനുകൾ ആരംഭിക്കുന്നതിന് ഭരണാനുമതി നൽകാനും ഇന്ന് ചേർന്ന മന്ത്രിസഭാ യോഗം തീരുമാനിച്ചു. അച്ചൻകോവിൽ, കൈപ്പമംഗലം, കൊപ്പം, തൊണ്ടർനാട്, നഗരൂർ, പിണറായി, പുതൂർ എന്നിവിടങ്ങളിലാണ് പോലീസ് സ്റ്റേഷനുകൾ ആരംഭിക്കുന്നത്. ആർദ്രം പദ്ധതിയുടെ ഭാഗമായി 610 പുതിയ തസ്തികകൾ സൃഷ്ടിക്കാനും മന്ത്രിസഭാ യോഗം തീരുമാനിച്ചു. പദ്ധതിയുടെ ഭാഗമായി ജില്ലാ, ജനറൽ, താലൂക്ക് ആശുപത്രികളിൽ പുതിയ തസ്തികകൾ സൃഷ്ടിക്കുന്നത്. ഡോക്ടർമാരെയും പാരാമെഡിക്കൽ സ്റ്റാഫിനെയും തസ്തികയിൽ ഉൾപ്പെടുത്തും. സംസ്ഥാനത്ത് പുതിയ മൂന്ന് ഐടിഐകൾ ആരംഭിക്കുവാനും സർക്കാർ തീരുമാനിച്ചു. കാസർകോട് ജില്ലയിലെ കോടോം-ബേളൂരും കോഴിക്കോട് ജില്ലയിലെ ചാത്തമംഗലത്തും കൊല്ലം ജില്ലയിലെ കൊട്ടാരക്കരയിലുമാണ് ഐടിഐകൾ ആരംഭിക്കുന്നത്. ഇതിനാവശ്യമായ തസ്തികൾ സൃഷ്ടിക്കാനും സർക്കാർ തീരുമാനിച്ചു.\nബാലസുബ്രഹ്മണ്യം പുതിയ ഡിജിപി\nബീഹാറിൽ സർക്കാർ ജീവനക്കാരോട് സംസ്ഥാനത്ത് പുറത്ത് പോയി മദ്യപിക്കരുതെന്നും നിർദ്ദേശം\nപോലീസ് കോണ്‍സ്റ്റബിള് ഡ്രൈവര്; 400 പുതിയ തസ്തികകള്\nമന്ത്രിഓഫീസുകളില് കുറ്റവാളികള് കയറിയിറങ്ങുന്നു: ഡിജിപി\nപിഎസ്‌സി റാങ്ക് പട്ടികകള് ആറുമാസത്തേക്ക് നീട്ടി\nഇനി കടികൊള്ളുമ്പോഴറിയുമെന്ന് ഡിജിപി ജേക്കബ് തോമസ്\nകാര്‍ഷിക കടം: മോറട്ടോറിയം ഒരു വര്‍ഷത്തേക്ക് കൂടി നീട്ടി


തളർന്നിരുന്ന ചിത്രം മദ്യപിച്ചെന്ന രീതിയിൽ പ്രചരിപ്പിച്ചു; പൊലീസിനെതിരെ പഞ്ചായത്ത് പ്രസിഡന്‍റ്– News18 Malayalam\nPANCHAYAT PRESIDENT AGAINST POLICE FOR SPREADING DEFAMATORY PHOTO\nതളർന്നിരുന്ന ചിത്രം മദ്യപിച്ചെന്ന രീതിയിൽ പ്രചരിപ്പിച്ചു; പൊലീസിനെതിരെ പഞ്ചായത്ത് പ്രസിഡന്‍റ്\nകഴിഞ്ഞ ദിവസം പുലർച്ചെ വഴിയരികിൽ തളർന്നുവീണപ്പോഴുള്ള ധനീഷിന്‍റെ ചിത്രം മദ്യപിച്ച് ലക്കുകെട്ടെന്ന രീതിയിൽ സമൂഹമാധ്യമങ്ങളിൽ പ്രചരിച്ചത്.\nLast Updated : August 21, 2021, 19:34 IST\nതൃശൂർ: ശാരീരിക ബുദ്ധിമിട്ട് അനുഭവപ്പെട്ടപ്പോൾ വഴിയരികിൽ തളർന്നിരുന്ന ചിത്രം പൊലീസ് മോശമായി പ്രചരിപ്പിച്ചതായി പഞ്ചായത്ത് പ്രസിഡന്‍റിന്‍റെ പരാതി. തൃശൂര് വേളൂക്കര പഞ്ചായത്ത് പ്രസിഡന്‍റ് കെ എസ് ധനീഷാണ് ഡി ഐ ജിയ്ക്ക് പരാതി നല്‍കിയത്. കഴിഞ്ഞ ദിവസം പുലർച്ചെ വഴിയരികിൽ തളർന്നുവീണപ്പോഴുള്ള ധനീഷിന്‍റെ ചിത്രം മദ്യപിച്ച് ലക്കുകെട്ടെന്ന രീതിയിൽ സമൂഹമാധ്യമങ്ങളിൽ പ്രചരിച്ചത്.\nഅർദ്ധരാത്രിയിൽ ആരോഗ്യനില മോശമായ കോവിഡ് രോഗികളെ ആശുപത്രിയിലാക്കി വീട്ടിലേക്ക് മടങ്ങുന്നവഴിയിലാണ് തളർച്ചയും ക്ഷീണവും മൂലം വഴിയരികിൽ വീണത്. അബോധാവസ്ഥയിലായ തന്നെ പുലർച്ചെ അതുവഴി വന്ന പൊലീസ് തട്ടിയുണർത്തിയെങ്കിലും ഫോട്ടോ എടുത്ത ശേഷം അവിടെ നിന്ന് പോയി. പിന്നീട് ആ ചിത്രം പഞ്ചായത്ത് പ്രസിഡന്‍റ് മദ്യപിച്ച് വഴിയരികിൽ എന്ന രീതിയിൽ സോഷ്യൽ മീഡിയയിൽ പ്രചരിക്കുകയായിരുന്നു. ആബോധാവസ്ഥയിലായിരുന്ന തനിക്ക് ബോധം വന്നത് പൊലീസ് തട്ടിവിളിച്ചപ്പോഴാണ്. എന്നാൽ പൊലീസ് തനിക്ക് വൈദ്യസഹായം എത്തിക്കാതെ അവിടെനിന്ന് പോകുകയായിരുന്നുവെന്നും ധനീഷ് പറയുന്നു.\nപിന്നീട് അതുവഴി വന്നവരുടെ സഹായത്തോടെ ആശുപത്രിയിൽ ചികിത്സ തേടിയെന്ന് എൽ ഡി എഫ് ഭരിക്കുന്ന പഞ്ചായത്തിന്‍റെ പ്രസിഡന്‍റും ഡി വൈ എഫ് ഐ പ്രാദേശിക നേതാവും കൂടിയായ ധനീഷ് പറയുന്നു. അബോധാവസ്ഥയിലായിരുന്ന തന്‍റെ ചിത്രം പൊലീസ് മൊബൈലിൽ ചിത്രീകരിക്കുകയും എതിർ രാഷ്ട്രീയ കക്ഷി നേതാക്കൾക്ക് അയച്ചു നൽകുകയുമായിരുന്നുവെന്ന് ധനീഷ് ആരോപിക്കുന്നു. ഇക്കാര്യം ചൂണ്ടിക്കാട്ടിയാണ് ധനീഷ് ഡി ഐ ജിയ്ക്ക് പരാതി നൽകിയത്.\nഎൽഡിഎഫിനും യുഡിഎഫിനും തുല്യകക്ഷിനിലയുള്ള പഞ്ചായത്താണ് വേളൂക്കര. ഇവിടെ നറുക്കെടുപ്പിലൂടെയാണ് എൽ ഡി എഫിന് പഞ്ചായത്ത് പ്രസിഡന്‍റ് സ്ഥാനം ലഭിച്ചത്. കോവിഡ് പ്രതിരോധ രംഗത്ത് രാവും പകലും നിറഞ്ഞുനിന്ന് പ്രസിഡന്‍റിനെ കുറിച്ച് നേരത്തെ പത്രമാധ്യമങ്ങളിൽ വാർത്തകൾ വന്നിരുന്നു. അതിനിടെയാണ് മദ്യപിച്ച് ലക്കുകെട്ടെന്ന രീതിയിൽ പ്രചരണം നടന്നത്. സംഭവത്തിൽ ഡി ഐ ജിയുടെ നിർദേശ പ്രകാരം പൊലീസ് കേസെടുത്ത് അന്വേഷണം ആരംഭിച്ചിട്ടുണ്ട്.\nFirst published: August 21, 2021, 19:34 IST\nIringalakkudakerala newskerala policespreading defamatory photothrissur


വാഹനാപകടത്തിൽ പരിക്കേറ്റ് ചികിത്സയിലായിരുന്ന യുവാവിൽ നിന്ന് കള്ളനോട്ടുകൾ പിടികൂടി - Media Malayalam (മീഡിയ മലയാളം)\nവാഹനാപകടത്തിൽ പരിക്കേറ്റ് ചികിത്സയിലായിരുന്ന യുവാവിൽ നിന്ന് കള്ളനോട്ടുകൾ പിടികൂടി\nതൃശൂർ : വാഹനാപകടത്തിൽ പരിക്കേറ്റ് ചികിത്സയിലായിരുന്ന യുവാവിൽ നിന്ന് കള്ളനോട്ടുകൾ പിടികൂടി . മേത്തല വടശേരി കോളനിയിൽ കോന്നാടത്ത് ജിത്തുവിന്‍റെ പക്കൽനിന്നാണ് കള്ളനോട്ടുകൾ കണ്ടെടുത്തത്.\nഇന്നലെ രാത്രി പതിനൊന്നു മണിയോടെയാണ് കരൂപടന്നയിൽ വച്ച് ജിത്തു സഞ്ചരിച്ച ബൈക്ക് അപകടത്തിൽപ്പെടുന്നത് . ഓടിക്കൂടിയ യാത്രക്കാർ ചേർന്നാണ് ജിത്തുവിനെ സമീപത്തെ മോഡേൺ ആശുപത്രിയിലെത്തിച്ചത് .\nമരുന്നുകൾക്കും , ടെസ്റ്റുകൾക്കുമുള്ള പണം അടയ്ക്കാൻ ആവശ്യപ്പെട്ടപ്പോൾ ജിത്തു അഞ്ഞൂറിന്റെ ഒരു കെട്ട് നോട്ടാണ് നൽകിയത് . നോട്ട് മെഷീൻ വഴി എണ്ണവേ കള്ളനോട്ടാണെന്ന് ബോദ്ധ്യപ്പെട്ടു . തുടർന്നാണ് ആശുപത്രി അധികൃതർ വിവരം കൊടുങ്ങല്ലൂർ പോലീസിൽ അറിയിച്ചത് . പോലീസ് എത്തി നടത്തിയ പരിശോധനയിൽ യുവാവിൽ നിന്ന് വീണ്ടും അഞ്ഞൂറിന്റെ നോട്ടുകൾ കണ്ടെടുത്തു . 1,79,000 രൂപയുടെ കള്ളനോട്ടാണ് ഇയാളിൽ നിന്ന് കണ്ടെടുത്തത് . തുടർന്ന് പോലീസ് ജിത്തുവിന്‍റെ വീട്ടിലും റെയ്ഡ് നടത്തി.\nപരിക്ക് ഗുരുതരമാണെന്ന് കണ്ടെത്തിയതോടെ ജിത്തുവിനെ കൊച്ചിയിലെ ആസ്റ്റർ മെഡിസിറ്റിയിലേക്ക് മാറ്റിയിരുന്നു . പരിക്ക് ഭേദമായാൽ ഉടൻ ഇയാളെ കസ്റ്റഡിയിലെടുക്കുമെന്ന് പോലീസ് പറഞ്ഞു. മാസങ്ങൾക്ക് മുമ്പ് ഒരു സ്ത്രീയെ ആക്രമിച്ച കേസിലെ പ്രതിയാണ് ജിത്തു.\nCounterfeit notes were seized\nfor injuries inacar accident\nfromayoung man who was being treated\nPrevious articleമലയാളി നഴ്സിനെ മുംബൈയിൽ മരിച്ച നിലയിൽ കണ്ടെത്തി\nNext articleസംസ്ഥാനത്ത് ഇന്ധനവിലയിൽ വീണ്ടും വർദ്ധനവ്


Saturday 24 September 2011 11:50 am IST\nകണ്ണൂര്: തലശേരിയില് കമിതാക്കള് ട്രെയിനിന് മുന്നില് ചാടി ആത്മഹത്യ ചെയ്തു. പയ്യന്നൂര് കോറോം വനിതാ പോളിടെക്‌നിക്ക് വിദ്യാര്‍ത്ഥിനി ശ്രീകണ്ഠപുരം നിടിയേങ്ങയിലെ കൃഷ്‌ണന്റെ മകള് അശ്വതി (20), പയ്യന്നൂര് കാങ്കോല് ആലക്കാട് ദേവീസഹായം യു.പി.സ്കൂളിനടുത്തെ കീരന്‍കൂലോത്ത് കൃഷ്‌ണന് നമ്പൂതിരിയുടെ മകന് ഓട്ടോ ഡ്രൈവര് രാജേഷ് (28) എന്നിവരെയാണ് ഇന്ന് പുലര്‍ച്ചെ കുയ്യാലി റെയില്‍വെ ഗേറ്റിനടുത്ത് റെയില്‍വെ ട്രാക്കില് മരിച്ചനിലയില് കണ്ടെത്തിയത്. റെയില്‍വെ സ്റ്റേഷനില് ട്രെയിന് കയറാന് വരന്നവരാണ് ഇരുവരെയും മരിച്ച നിലയില് കണ്ടത്. തുടര്‍ന്ന് സ്റ്റേഷന് മാസ്റ്ററെ വിവരമറിയിക്കുകയായിരുന്നു. പോലീസ് അന്വേഷണം ആരംഭിച്ചു. ട്രെയിന് വരുമ്പോള് ഇരുവരും റെയില്‍പാളത്തില് കെട്ടിപ്പിടിച്ച് കിടന്നതായാണ് പോലീസ് നടത്തിയ പ്രാഥമിക തെളിവെടുപ്പില് വ്യക്‌തമായത്. ശരീരത്തിന്റെ ചില ഭാഗങ്ങള് ചിന്നിചിതറിയിട്ടുണ്ട്. സമീപത്ത് നിന്ന് ചുവന്ന ബാഗും കണ്ടെടുത്തു. സുശീലയാണ് അശ്വതിയുടെ അമ്മ. ഒരു സഹോദരനുണ്ട്. രാജേഷിന്റെ അമ്മ സൂഭാഷിണി. ജയകൃഷ്‌ണന്, ശ്രീജേഷ് എന്നിവര് സഹോദരങ്ങളാണ്.


തളരാതെ മുന്നോട്ടുപോകാൻ അമ്പിളി ദേവിക്ക് ധൈര്യം പകർന്ന് ആരാധകർ... അർജുന്റെ ജന്മദിനത്തിൽ ഏറെ സന്തോഷവതിയായി അമ്പിളി ദേവി ...\nസിനിമയിലും സീരിയലിലും ഒരേപോലെ തിളങ്ങിയ താരമാണ് നടി അമ്പിളി ദേവി. ചെറിയ ഇടവേളയ്ക്കുശേഷം തുമ്പപ്പൂ എന്ന പുതിയ പരമ്പരയിലൂടെ അഭിനയത്തിൽ സജീവമാകുകയാണ് താരം. താരത്തിന്റെ കുടുംബജീവിതം അത്ര സുഖകരമായ ഒന്നായിരുന്നില്ല. ആദ്യദാമ്പത്യം പരാജയമായിരുന്നെങ്കിലും നടൻ ആദിത്യൻ ജയൻ താരത്തെ തന്റെ ജീവിതത്തിലേക്ക് കൂടെക്കൂട്ടിയതോടെ ആരാധകരും ഏറെ സന്തോഷിച്ചിരുന്നു. എന്നാൽ\nകഴിഞ്ഞയിടെ നടന്ന സംഭവങ്ങൾ താരത്തിന്റെ ജീവിതത്തിൽ വീണ്ടും പ്രതിസന്ധികൾ സൃഷ്ടിച്ചു. ആദിത്യനുമായുള്ള ബന്ധവും പാതിവഴിയിൽ നിലച്ചതോടെ അമ്പിളിയുടെ വേദന കണ്ട് ആരാധകരും സങ്കടത്തിലായി. ഇപ്പോൾ രണ്ടാമത്തെ മകൻ അർജുന്റെ ജന്മദിനത്തിന് അമ്പിളി ദേവി പങ്കുവെച്ച ഫേസ്ബുക് പോസ്റ്റ് കണ്ട് താരത്തിന് മുന്നോട്ടുള്ള യാത്രയിൽ ധൈര്യം പകരുകയാണ് ആരാധകർ. “എന്റെ കുഞ്ഞിന് എല്ലാവിധ നന്മകളും, പൂർണമായ സന്തോഷവും\nജീവിതത്തിൽ ഉണ്ടാകട്ടെ. സന്തോഷകരമായ ജന്മദിനം മോന് നേരുന്നു”, എന്ന ആശംസയോടെയോടെയാണ് അർജുന്റെ പിറന്നാൾ ദിനത്തിൽ അമ്പിളി ദേവി കുറിപ്പ് പങ്കുവെച്ചത്. ജന്മദിനത്തിൽ പുലർച്ചെ പന്ത്രണ്ട് മണിക്ക് താരം പങ്കുവെച്ച പോസ്റ്റ് കണ്ട് ആരാധകർ അർജുന് ജന്മദിനാശംസകൾ നേരുകയായിരുന്നു. പല പ്രമുഖ താരങ്ങളും അർജുന് ആശംസകൾ നേർന്ന് പോസ്റ്റിന് താഴെ കമ്മന്റുകളുമായെത്തിയിരുന്നു. ഇക്കൂട്ടത്തിൽ നടി ജീജ സുരേന്ദ്രന്റെ കമ്മന്റ് പ്രേക്ഷകർ\nചർച്ച ചെയ്തിരുന്നു. നൃത്തത്തിലും അഭിനയത്തിലും പ്രതിഭ തെളിയിച്ച കലാകാരിയാണ് അമ്പിളി. പുതിയ പരമ്പര തുമ്പപ്പൂവിലെ ക്യാരക്ടർ ഇഷ്ടപ്പെട്ടതിനാലും കംഫർട്ടായി വർക്ക് ചെയ്യാനുള്ള ഒരു സാഹചര്യം ഉണ്ടെന്നുറപ്പായതിനാലുമാണ് വീണ്ടും അഭിനയിക്കാം എന്ന് തീരുമാനിച്ചതെന്ന് നേരത്തെ അമ്പിളി പറഞ്ഞിരുന്നു. അച്ഛനും അമ്മയ്ക്കും രണ്ടു കുട്ടികൾക്കുമൊപ്പമാണ് ഇപ്പോൾ അമ്പിളി ഷൂട്ടിംഗ് സെറ്റിലെത്തുന്നത്.


കോയമ്പത്തൂർ കനത്ത സുരക്ഷാവലയത്തില്; പുതുതായി 50ഓളം ചെക്ക്പോസ്റ്റുകൾ സ്ഥാപിച്ചു | National | Deshabhimani | Saturday Aug 24, 2019\nകോയമ്പത്തൂർ കനത്ത സുരക്ഷാവലയത്തില്; പുതുതായി 50ഓളം ചെക്ക്പോസ്റ്റുകൾ സ്ഥാപിച്ചു\nകോയമ്പത്തൂർ > ഭീകരർ എത്തിയെന്ന ഇന്റലിജൻസ് റിപ്പോർട്ടിനെ തുടർന്ന് തമിഴ്‌നാട്ടിലും കോയമ്പത്തൂരും കനത്ത സുരക്ഷ. ശനിയാഴ്ച പ്രധാനകേന്ദ്രങ്ങളിൽ കർശന പരിശോധന നടത്തി. ബസ് സ്റ്റാൻഡുകൾ, റെയിൽവേ സ്റ്റേഷൻ, വിമാനത്താവളം, മാളുകൾ, വ്യാപാര സ്ഥാപനങ്ങൾ, മാർക്കറ്റ്, സിനിമാ തിയറ്റർ എന്നിവിടങ്ങളിൽ പരിശോധനകൾ ശക്തമായി തുടരുകയാണ്. ക്ഷേത്രങ്ങൾ കേന്ദ്രീകരിച്ചും കൂടുതൽ പരിശോധനകൾ നടത്തി.\nഞായറാഴ്ച ക്രിസ്ത്യൻ പള്ളികളിൽ കൂടുതൽ ആളുകൾ എത്തുന്നതിനാൽ മുഴുവൻ പള്ളികളിലെയും സുരക്ഷ വർധിപ്പിച്ചു.പരിശോധനകൾക്ക് ശേഷമേ വിശ്വാസികളെ പ്രവേശിപ്പിക്കു എന്ന് പൊലീസ് അറിയിച്ചു. ബോംബ് സ്‌ക്വാഡ് പള്ളികളിൽ പരിശോധന നടത്തി. റെയിൽവേ സ്റ്റേഷനിൽ മുഴുവൻ യാത്രക്കാരെയും പരിശോധനകൾക്ക് വിധേയമാക്കി. ഇതിനെ തുടർന്ന് അര മണിക്കൂർവരെ ട്രെയിനുകള് വൈകി. കോയമ്പത്തൂരിലെ വിവിധ ഭാഗങ്ങളിലായി 50ഓളം ചെക്ക് പോസ്റ്റുകൾ പുതുതായി സ്ഥാപിച്ചു.\nസൂലൂർ വ്യോമസേനാകേന്ദ്രം, ഊട്ടി, വെല്ലിങ്ടൺ സൈനിക കേന്ദ്രം എന്നിവിടങ്ങളിൽ സുരക്ഷ ബലപ്പെടുത്തി. ചെക്‌പോസ്റ്റിൽ നിന്നും മേട്ടുപ്പാളയം ബസ് സ്റ്റാൻഡ് വരെ കമാന്‍ഡോകള് റൂട്ട് മാര്‍ച്ചും നടത്തി.


പതിവുകാഴ്ചകള്: വിലയിടിയുന്ന സര്‍ക്കാര് മരുന്നുകള്\nPosted by അനില്@ബ്ലോഗ് // anil at 8:12:00 PM\nമരുന്നുകളുടെ ഗുണനിലവാരം കുറയ്ക്കാതെ തന്നെ കുറഞ്ഞ വില സാധ്യമാണ്.കാരണം മരുന്നുകളുടെ വിലയുടെ നല്ലൊരു ഭാഗം വിപണനത്തിനാവശ്യമായ പരസ്യത്തിനും വിവിധ തലത്തിലുള്ള കമ്മീഷനുകള്‍ക്കുമാണ് ചെലവഴിക്കപ്പെടുന്നത്.ധാരാളം മരുന്നുകള് ഒരുമിച്ച് ഗവണ്മെന്റിനു നല്‍കുമ്പോള് ഈ ചെലവുകള് കുറക്കാന് സാധിക്കുന്നു.പക്ഷെ,യുക്തിക്കു നിരക്കാത്ത നിലയില് വില കുറഞ്ഞു വില്‍ക്കപ്പെടുന്നു എന്നത് സത്യമാണ്.\nകൂടുതല് കാര്യക്ഷമമായ പര്‍ചേസ് നിയമങ്ങള് നടപ്പാക്കേണ്ട കാലം കഴിഞ്ഞിരിക്കുന്നു.\n‘സ്റ്റോര് പര്‍ച്ചേസ് റൂള്‍സ്‘ അത് ഏട്ടിലെ പശുവാണെന്ന് ആർക്കാ അറിയാത്തത്:)\nഇതാ ഒരറിവു കൂടി ഇരിക്കട്ടെ:)\nഈയിടെ കേരളത്തിൽ ഡിസ്പോസിബിൾ സിറിഞ്ചിന്റെ നിർമ്മാണവും വിപണനവും നടത്തുന്നത് ഒരു മന്ത്രി പുത്രനാണ്. ശ്രീമാൻ മന്ത്രി പുത്രൻ കച്ചവടത്തിൽ ഇറങ്ങുന്നതിൽ പരാതിയില്ല. പക്ഷെ ഉപയോഗ ശേഷം വലിച്ചെറിയുന്ന ഡിസ്പോസിബിൾ സിറിഞ്ച് ശേഖരിച്ച് പുതിയ കവറിലാക്കി വിൽക്കുന്ന തന്ത്രത്തെ എന്ത് തത്വശാസ്ത്രം കൊണ്ട് പ്രതിരോധിക്കും.......\nഎന്റെ ഉപ്പക്ക് കേൻസർ ആണെന്നറിഞ്ഞ് കോഴിക്കോട് മെഡി: കോളേജിൽ കീമിയോ തെറാപ്പി നടത്തുമ്പോൾ അവിടെ നിന്നും ഫ്രീ മരുന്ന് ലഭിച്ചിരുന്നു. പക്ഷെ ഞങ്ങളെക്കാളും പവപ്പെട്ടവർ ആ മരുന്ന് വേണ്ടെന്ന് പറഞ്ഞ് അഞ്ചും ആറും ആയിരം രൂപ കൊടുത്ത് പുറത്ത് നിന്നും മരുന്ന് വാങ്ങുന്നത് കാണാമായിരുന്നു. അന്വേഷണത്തിൽ സർക്കാർ തരുന്ന മരുന്ന് ഗൂണമില്ലാത്തതാണ് എന്നറിയാൻ കഴിഞ്ഞു. അന്ന് കരുതിയത് പ്രൈവറ്റ് മെഡിക്കൽ സ്റ്റോറുകളുടെ സൃഷ്ടിയായിരിക്കാമെന്നായിരുന്നു.\nഇപ്പോൾ ഈ വാർത്തകൾ കേൾക്കുമ്പോൾ അത് സത്യമാണെന്ന ഒരു തോന്നൽ...\nഇനി മരുന്ന് ഗുണനിലവാരം നോക്കപ്പെടുന്നവരും മായം ചേർക്കില്ല എന്ന് ആര് കണ്ടു?\nപർച്ചേസ് എങ്ങനെ കണ്ട്രോൾ ചെയ്യും?\nVENDIYANU KANATHATHU KANDENNUM\nKELKKATHATHU KETTENNUM PUKAMARA\nSRISHTICHU MANUSHYRE BHINNIPPIKKAN\nITHARAM THALACHORUKAL ILLATHA LOVE\nENNATHANU IVARUDE RKSHAMARGAM.\nDUSHTA MUTHALALIYHATHINDE MATHRAM\nനമ്മുടെ നാട് എങ്ങനെ നന്നാവാനാണ് മാഷേ?\nചാണക്യന് മാഷ് പറഞ്ഞതു കൂടെ കണക്കിലെടുത്താല്... ഭയങ്കരം!\nനമുക്ക് മരുന്നു നിർമ്മാണത്തിലേർപ്പെട്ടിരിക്കുന്ന രണ്ട് പൊതുമേഖലാ സ്ഥാപനങ്ങളുണ്ട്. ഒന്നു, ‘കേരളാ സ്റ്റേറ്റ് ഡ്രഗ്സ് & ഫാർമസ്യൂട്ടിക്കത്സ് ലിമിറ്റഡ്’ വ്യവസായ വകുപ്പിന്റെ കീഴിലും, മറ്റൊന്നു ‘ദി ഫാർമസ്യൂട്ടിക്കൽ കോർപ്പറേഷൻ (ഇൻഡ്യൻ മെഡിസിൻസ് കേരളാ) ലിമിറ്റഡ്‘ ആരോഗ്യ വകുപ്പിന്റെ കീഴിലും പ്രവർത്തിക്കുന്നു.\nമരുന്നു നിർമ്മാണത്തിലേർപ്പെട്ടിരിക്കുന്ന ആദ്യത്തെ കമ്പനി ലാഭമെന്തെന്നു ഇതു വരെ അറിഞ്ഞിട്ടില്ല. 2007-08 ലെ കണക്കുകൾ പൂർത്തികരിച്ചപ്പോൾ ഇതുവരെ യുള്ള സഞ്ചിത നഷ്ടം 2078.83 ലക്ഷം രൂപയാണു.\nകഴിഞ്ഞ കുറച്ചു ദിവസങ്ങളായി മനോരമ പത്രത്തിലൂടെ ഓരോ മരുന്നിനും ഈടാക്കുന്ന ലാഭത്തിന്റെ കണക്കുകളും ഉണ്ടായിരുന്നു. എന്നാൽ എന്തുകൊണ്ട് നമുടെ നികുതിപണം മുടക്കി പ്രവർത്തിപ്പിക്കുന്ന ഒരു മരുന്നു കമ്പനി മാത്രം വർഷങ്ങളായി നഷ്ടത്തിലോടുന്നു?\n‘സ്റ്റോർസ് പർച്ചേസ് മാന്വൽ’ ആണൊ കാരണം?\nപക്ഷേ ഇതില് നിന്നു് രക്ഷപ്പെടാന് എന്താ മാര്‍ഗ്ഗം? നമുക്കും വേണ്ടേ ഗുണനിലവാരമുള്ള നല്ല മരുന്നുകള്!\nമരുന്നിനു പോലും അത്മാര്തത ഇല്ലാത്ത മനുഷ്യര് വാഴുമ്പോള് ...എന്ത് മരുന്ന് ഏതു മരുന്ന് ...മരുന്നില്ലാതെ മരിക്കാന പച്ച മനുഷ്യന്റെ വിധി ....\nഒരേ ജെനറിക് പേരിലുള്ള മരുന്നുകള് വിവിധ കമ്പനികള് മാര്‍ക്കറ്റില് ഇറക്കുന്നത് വ്യത്യസ്ഥമായ വിലക്കാണെന്നത് ശ്രദ്ധിച്ചിട്ടുണ്ട്. എന്നാല് അതില് നിന്നും ഒരുപാട് താഴെ, പ്രായോഗികമായി വിതരണം ചെയ്യാന് സാദ്ധ്യമല്ലാത്ത അത്രയും താഴെയാണ് പല കമ്പനികളും സര്‍ക്കാര് മരുന്നുകള്‍ക്ക് ക്വോട്ട് ചെയ്യുന്നത്. എന്താവും ഇതിനു അടിസ്ഥാന കാരണം എന്ന് ഈ മേഖലയില് പ്രവര്‍ത്തിക്കുന്ന താങ്കളുടെ വിലയിരുത്തല് വിലപ്പെട്ടതാവും. അത് പ്രതീക്ഷിക്കുന്നു.\nസ്റ്റോര് പര്‍ച്ചേസ് റൂള്‍സ് ഏട്ടിലെ പശുവല്ല, സര്‍ക്കാര് പര്‍ച്ചേസുകളെ വെള്ളം കുടിപ്പിക്കുന്ന സാധനമാണത്. അത് പാലിക്കാതെ നടത്തപ്പെട്ട എല്ലാ വാങ്ങലുകളും അത് എത്രമാത്രം സത്യസന്ധമായാലും കുരിശായിട്ടേ ഉള്ളൂ.\nപിന്നെ വളരെ സീരിയസായ ഒരു ആരോപണം താങ്കള് ഉന്നയിച്ചിരിക്കുന്നു. ഒരു മന്ത്രിപുത്രന് ഈ ആക്രിക്കച്ചവടം ചെയുന്നു എന്ന്, മതിയായ തെളിവില്ലാതെ വിശ്വസിക്കാന് പ്രയാസമാണ്.വിശദാംശങ്ങള് പ്രതീക്ഷിക്കാമല്ലോ അല്ലെ?\nഅങ്ങിനെ ഒക്കെ ആണ് കാര്യങ്ങള്.പലപ്പോഴും പരിചയക്കാരോട് പുറത്തുനിന്നും മരുന്നു വാങ്ങിയാല് മതിയെന്ന് ഡോക്ടര്‍മാര്‍ക്ക് പറയേണ്ടുന്ന സാഹചര്യം ഉണ്ടാവാറുണ്ട്.\nഎന്തെങ്കിലു ചെയ്യാതെ പറ്റില്ലല്ലോ.\nപൊതുമേഖലാ സ്ഥാപനങ്ങളില് സംഭവിക്കുന്നതെന്തെന്ന് വിശദമായി ചര്‍ച്ച ചെയ്യേണ്ട വിഷയം തന്നെയെന്നുള്ള കാഴ്ചപ്പാടാണ് എനിക്കും ഉള്ളത്. പൊതു ജനാരോഗ്യ രംഗത്ത് സര്‍ക്കാര് ഇടപെടലുകള്‍ക്ക് തടസ്സം സൃഷ്ടിക്കാന് ഒരുപാട് ശക്തികള് പ്രവര്‍ത്തിക്കുന്ന സാഹചര്യത്തില് ഈ രണ്ട് സ്ഥാപനങ്ങളുടെ കാര്യം വേറിട്ട് തന്നെ ചര്‍ച്ച ചെയ്യേണ്ടതുമാണ്. പക്ഷെ മരുന്നുവാങ്ങലുമായി ബന്ധപ്പെട്ട കോമ്പ്ലിക്കേഷന്‍സിന്റെ അടിസ്ഥാന കാരണം സ്റ്റോര് പര്‍ച്ചെസ് റൂള് ആണെന്ന് കാര്യത്തില് സംശയമില്ല. പ്രായോഗിക സമീപനങ്ങള് ഉരുത്തിരിഞ്ഞേ മതിയാവൂ.കേന്ദ്രീകൃത വാങ്ങലുകള് അവസാനിപ്പിക്കുകയും , ലോക്കല് ബോഡീസിന് കൈമാറ്റം ചെയ്ത സ്ഥാപനങ്ങള്‍ക്ക് മരുന്നു വാങ്ങാനുള്ള അധികാരം ഡെലിഗേറ്റ് ചെയ്തു കൊടുക്കുകയും ചെയ്യുക എന്നുള്ളതാണ് ആദ്യമായി ചെയ്യേണ്ടത്.\nഅങ്കിളിന്റെ അഭിപ്രായം പ്രതീക്ഷിക്കുന്നു.\nചേച്ചീ, സര്‍ക്കാര് തലത്തില് പരിഹാരം കാണാനാവും എന്ന് തോന്നുന്നില്ല, മറിച്ച് ജനങ്ങളും അവര് പങ്കാളികളായ രാഷ്ട്രീയ പ്രസ്ഥാനങ്ങളും കൂട്ടായ് ശ്രമിച്ചാലേ കാര്യമുള്ളൂ.\nnjan onnoode vayichittu varam...tto\nവളരെ നല്ല അറിവുകള്. നന്ദി.\nസാധാരണക്കാരന്റെ നികുതിപ്പണം ഒട്ടും നഷ്ടപ്പെടരുതെന്ന ആശയത്തില് സര്‍ക്കാര് കൊണ്ടുവരുന്ന പല മാര്‍ഗ്ഗനിര്‍ദ്ദേശങ്ങളും ഫലത്തോക്കാളേറെ ദോഷം ചെയ്യുന്നവയാണെന്നതില് ഞാനും യോജിക്കുന്നു. എന്നാല് സര്‍ക്കാര് ആശുപത്രികളിലും മറ്റ് വ്യാപാരസ്ഥാപനങ്ങളിലും വില്‍ക്കപ്പെടുന്ന മരുന്നുകളുടെ ഗുണനിലവാരം പരിശോധിക്കുന്നതിനുള്ള ഒരു സ്ഥിരം വ്യവസ്ഥയും ഇല്ലെന്നത് പുതിയ അറിവാണ്. ഡ്രഗ്സ കണ്ട്രോളര് പോലുള്ള വകുപ്പുകള് ഇക്കാര്യങ്ങള് ഇടയ്ക്ക് പരിശോധിച്ച് ഗുണനിലവാരം ഉറപ്പ് വരുത്തുന്നുണ്ടെന്നതായിരുന്നു എന്റെ ധാരണ.\nശ്രീ ചാണക്യന് പറഞ്ഞത് പലപ്പോഴും മധ്യമങ്ങള് പറഞ്ഞിട്ടുള്ള ഒരു കാര്യം തന്നെ. ഉപയോഗ ശേഷം വലിച്ചെറിയുന്ന സിറിഞ്ചുകള് തിരിച്ച ഉപയോക്താക്കളില് എത്തുന്നു എന്നത്. എന്നാല് മന്ത്രിപുത്രന്റെ സ്ഥാപനം പുതിയ അറിവാണ്. പണ്ട് ശ്രീ ടി എം ജേക്കബ്ബ് അദ്ദേഹത്തിന്‍് ഹെപ്പറ്റൈറ്റിസ് ബാധിച്ച വേളയില് ചികിത്സയില് ഇരിക്കുമ്പോള് ആശുപത്രികളില് നിന്നും ഉപയോഗിച്ച സിറീഞ്ചുകള് ശേഖരിക്കുന്നവരെ കണ്ടകാര്യം മാധ്യമങ്ങള് റിപ്പോര്‍ട്ട് ചെയ്തിരുന്നു.\nഅങ്കിള് പറഞ്ഞതില് ആലപ്പുഴയിലെ കേരള സ്‌റ്റേറ്റ് ഡ്രഗ്ഗ്‌സ് ആന്റ് ഫാര്‍മസ്യൂട്ടിക്കത്സ് എന്ന സ്ഥാപനം കുറേക്കാലം അടച്ചിട്ട ശേഷം ഇപ്പോള് പ്രവര്‍ത്തനം ആരംഭിച്ചിട്ടുണ്ടെന്ന് തോന്നുന്നു.\nഅനിലേട്ടാ അസ്വസ്ഥത ഉണ്ടാക്കുന്ന ചില പുതിയ വിവരങ്ങള് നല്‍കുന്ന പോസ്റ്റ്. മരുന്നിലും മായം.\n“പക്ഷെ മരുന്നുവാങ്ങലുമായി ബന്ധപ്പെട്ട കോമ്പ്ലിക്കേഷന്‍സിന്റെ അടിസ്ഥാന കാരണം സ്റ്റോര് പര്‍ച്ചെസ് റൂള് ആണെന്ന് കാര്യത്തില് സംശയമില്ല. പ്രായോഗിക സമീപനങ്ങള് ഉരുത്തിരിഞ്ഞേ മതിയാവൂ.കേന്ദ്രീകൃത വാങ്ങലുകള് അവസാനിപ്പിക്കുകയും , ലോക്കല് ബോഡീസിന് കൈമാറ്റം ചെയ്ത സ്ഥാപനങ്ങള്‍ക്ക് മരുന്നു വാങ്ങാനുള്ള അധികാരം ഡെലിഗേറ്റ് ചെയ്തു കൊടുക്കുകയും ചെയ്യുക എന്നുള്ളതാണ് ആദ്യമായി ചെയ്യേണ്ടത്“\nവീണ്ടും ‘സ്റ്റോർ പർച്ചേസ് റൂളുകളിലേക്ക്’:\nഇതു ജനാധിപത്യമാണു. നികുതിപ്പണം ചെലവിടുന്നത് സത്യസന്ധമായിരുന്നാൽ\nമാത്രം പോരാ. സത്യസന്ധമാണെന്ന് തോന്നിപ്പിക്കുകയും അതു ബോധ്യപ്പെടുത്താൻ കഴിയുകയും വേണം. അതിനു വേണ്ടിയാണു ഓരോ കാര്യങ്ങൾ ചെയ്യുമ്പോഴും ചില മാർഗ്ഗനിർദ്ദേശങ്ങൾ പാലിച്ചിരിക്കണമെന്നു\nനിയമപ്രകാരം അനുശാസിക്കുന്നത്. അത്തരത്തിലുള്ള മാർഗ്ഗനിർദ്ദേശങ്ങൾ\nഅടങ്ങിയതാണു അനിലിന്റെ പോസ്റ്റിൽ പരാമർശിക്കുന്ന ‘സ്റ്റോർ പർച്ചേസ്\nറൂളുകൾ’. ഇത് എഴുതി ഉണ്ടാക്കിയത് കൂറേ ഉദ്ദ്യോഗസ്ഥർ കൂടിയിരുന്നാകാം. എന്നാൽ അതിനെ പഠിച്ച്, ചർച്ചചെയ്ത് നിയമസഭയിൽ പാസ്സാക്കിയത് നാം തെരഞ്ഞെടുത്ത നമ്മുടെ ജനപ്രതിനിധികളാണു. അതനുസരിക്കാൻ\nബാധ്യസ്ഥരാണു നാമെല്ലാം. പാകതകളുണ്ടെങ്കിൽ പരിഹാരം നിർദ്ദേശിക്കാമെന്നല്ലാതെ അത്തരത്തിലുള്ള മാർഗ്ഗനിർദ്ദേശങ്ങളാണു ഇന്നത്തെ കുഴപ്പങ്ങൾക്ക് മുഴുവൻ കാരണമെന്നു കണ്ടെത്തുന്നത് ശരിയല്ല.\nനിയമസഭ പാസ്സാക്കിയ മാർഗ്ഗനിർദ്ദേശങ്ങൾ നിലനിൽക്കുന്നിടത്തോളം കാലം, കണക്കുകൾ പരിശോധിക്കാനെത്തുന്ന അധികാരികൾ (അക്കൌണ്ടന്റ് ജനറലടക്കം) executing ആപ്പീസർമാരുടെ നടപടിക്രമങ്ങൾ\nനിയമവിധേയമായിരുന്നു എന്നു ഉറപ്പ് വരുത്താൻ ശ്രമിക്കും. അതിന്റെ പേരിൽ നമുക്ക് പരിശോധകരേയോ, നടപടിക്രമങ്ങളേയോ കുറ്റപ്പെടുത്താൻ കഴിയില്ല.\nപഞ്ചായത്തുകൾക്ക് അവരുടെ കീഴിൽ പ്രവർത്തിക്കുന്ന ആരോഗ്യസ്ഥാപനങ്ങൾക്ക് വേണ്ടുന്ന മരുന്നുകൾ വാങ്ങാനുള്ള അധികാരം\nഉണ്ടാകണമെന്ന വാദം ഒരു പരിധി വരെ സമ്മതിക്കാം. എന്നാൽ സംസ്ഥാന\nലവലിൽ ഒരിടത്തിരുന്നു ഒന്നിച്ച് വാങ്ങുമ്പോഴുണ്ടാകുന്ന പ്രയോജനങ്ങൾ വളരെ\nവലുതാണു. വിസ്താരഭയം കാരണം ആ പ്രയോജനങ്ങൾ എന്തൊക്കെയാണെന്ന് വിശദീകരിക്കുന്നില്ല.\nആ പ്രയോജനങ്ങൾ ജനങ്ങൾക്ക് അനുഭവിക്കാൻ കഴിയണമെങ്കിൽ ഒരു കൂട്ടം സത്യസന്ധരായ അർപ്പണ ബോധമുള്ള ഉദ്ദ്യോഗസ്ഥർ ആവശ്യമാണെന്നു മറന്നുകൂടാ. അവരെ നിയന്ത്രിക്കാനായി ഒരു കൂട്ടം ഴിമതിരഹിതരായ,\nഇച്ഛാശക്തിയുള്ള രാഷ്ട്രിയ പ്രബുദ്ധതയുള്ള നേതാക്കളും വേണം.\nശരിയാണു ആലപ്പുഴയിലെ മരുന്നു കമ്പനി ഇപ്പോൾ പ്രവർത്തിക്കുന്നുണ്ട്.23-12-1971 ൽ തുടങ്ങിയ സർക്കാർ കമ്പനിയാണത്. ഇതിൽ സർക്കാരിന്റെ മുതൽ മുടക്ക് 757.94 ലക്ഷം രൂപയാണു. കേരളത്തിനു വെളിയിലുള്ള എല്ലാ മരുന്നുകമ്പനികളും കോടിക്കണക്കിനു ലാഭമുണ്ടാക്കിയപ്പോൾ നമ്മുടെ ഈ കമ്പനിമാത്രം നഷ്ടത്തിൽ നിന്നും നഷ്ടത്തിലേക്ക് കൂപ്പ് കുത്തി. അങ്ങനെ പ്രവർത്തന രഹിതമായി കിടക്കയായിരുന്നു. ഇപ്പോൾ സർക്കാർ 300 ലക്ഷം രൂപയുടെ വായ്പകൂടി കൊടുത്ത് അതിനെ ജീവൻ വയ്പിച്ചിരിക്കുകയാണു.\nമനോരമയിലെ ലേഖനങ്ങൾ നാം വായിച്ചില്ലേ. ഒരു മരുന്നു ഉല്പാദന കമ്പനി നഷ്ടത്തിലാകണമെനിൽ അതിന്റെ ഭരണാധികാരികൾ എന്തു മാത്രം പാടുപെടണമെന്നു ആ ലേഖനങ്ങളിൽ നിന്നും വ്യക്തമല്ലേ. ആലപ്പുഴയിലെ ഈ കമ്പനി ഇനിയെങ്കിലും കരകയരിയില്ലെങ്കിൽ നാം ആരെ പഴിക്കണം?\nവളരെ റാന്‍ഡമായി സാമ്പിളുകള് പരിശോധനക്ക് വിധേയമാക്കാറുണ്ട്, വല്ല പരാതികളു വന്നാലും പരിശോധിക്കും. എന്നിട്ട് എന്തു ചെയ്യുന്നു എന്നുള്ളതാണ് പ്രസക്തമായ സംഗതി - ആ കമ്പനിയുടെ ആ ഒരു ബാച്ച് മരുന്നു ഗുണനിലവാരം കുറഞ്ഞതാണെന്ന് പ്രഖ്യാപിക്കും, കമ്പനി ആ ബാച്ച് പിന്‍വലിക്കും- തീര്‍ന്നു കാര്യങ്ങള്. മറിച്ച് ഇപ്രകാരം ഗുണനിലവാരം മോശമായ കമ്പനികളുടെ ലൈസന്‍സ് റദ്ദുചെയ്യുക പോലത്തെ കടുത്ത പ്രയോഗങ്ങള് നടത്തിയാല് ഇത് ഒരു പരിധി വരെ നിയന്ത്രിക്കാനാവും.\nസ്റ്റോര് പര്‍ച്ചേസ് റൂള് എടുത്തുകളയണം എന്നല്ല ഈ പോസ്റ്റ് ലക്ഷ്യം വക്കുന്നത്. ഏതൊരു സംഭവവും ശരിയായ രീതിയില് പ്രവര്‍ത്തിക്കണമെങ്കില് തെറ്റായ കാര്യങ്ങള് തെറ്റാണ് എന്ന് തിരിച്ചറിഞ്ഞേ മതിയാകൂ. ഇരുമ്പാണി വാങ്ങാന് പ്രയോഗിക്കുന്ന ചട്ടങ്ങള് ഹോര്‍മോണ് മരുന്ന് വാങ്ങാനും പ്രയോഗിക്കുമ്പോഴുണ്ടാവാവുന്ന ചില പ്രായോഗിക പിശകുകള് തിരുത്തിയാല് മതി. ബയോളജിക്കത്സ്, ജീവജാലങ്ങള് തുടങ്ങി ജീവനുള്ളവയോ അവയെ സംബന്ധിക്കുന്നതോ ആയ ഒരു പര്‍ച്ചേസുകള്‍ക്കും നമ്മുടെ സ്റ്റോര് പര്‍ച്ചേസ് റൂള് പോരാ. അതില് വല്ല കൂട്ടിച്ചേര്‍ക്കല് നടത്തിയാല് മതിയാവാവുന്നതേ ഉള്ളൂ, പക്ഷെ അതിന് ഇതാണ് പ്രശ്നം എന്ന് തിരിച്ചറിയണമെന്ന് മാത്രം.\nമരുന്നെന്നല്ല, ഏതൊരു സര്‍ക്കാര് പരിപാടിയും ജനോപകാരപ്രദമായിത്തീരാന് ഇച്ഛാശക്തിയുള്ള ഒരു സര്‍ക്കാരും, അഴിമതി വിമുക്തമായ ഒരു ഉദ്യോഗസ്ഥ സംവിധാനവും കൂടിയേ കഴിയൂ, ഇതു രണ്ടും ഇല്ലാത്തതാണ് ഇന്ത്യയുടെ ശാപവും.\nഇന്നത്തെ മരുന്നു നിര്‍മ്മാണ വ്യവസായത്തെപ്പറ്റിയും സര്‍ക്കാര് സ്ഥാപനങ്ങളെപ്പറ്റിയും നമുക്ക് വേറൊരു പോസ്റ്റില് ചര്‍ച്ചയാകാമെന്ന് തോന്നുന്നു, ഒരെണ്ണം തയ്യാറാക്കാനുള്ള ശ്രമത്തിലാണ്.


Sukumaran's 24th Remembrance Day: When Mallika Sukumaran Opens Up About Sukumaran And Prithviraj's Character' | പൃഥ്വിരാജിനും അതേ സ്വഭാവമാണ് കിട്ടിയിരിക്കുന്നത്; ഭര്‍ത്താവ് സുകുമാരനെ കുറിച്ച് വെളിപ്പെടുത്തി നടി മല്ലിക സുകുമാരന് - Malayalam Filmibeat\n| Published: Wednesday, June 16, 2021, 18:07 [IST]\nഅനശ്വര നടന് സുകുമാരന്റെ ഓര്‍മ്മകള്‍ക്ക് 24 വര്‍ഷമായിരിക്കുകയാണ്. മലയാള സിനിമയ്ക്ക് അഭിമാനിക്കാവുന്ന രണ്ട് നടന്മാരെ സമ്മാനിച്ചതിന് ശേഷമാണ് അദ്ദേഹം വേര്‍പിരിയുന്നത്. സുകുമാരന്റെ വേര്‍പാടിന് ശേഷമാണ് പൃഥ്വിരാജും ഇന്ദ്രജിത്തും സിനിമയിലേക്ക് എത്തുന്നത്. ഇന്ന് മലയാള സിനിമയിലെ മുന്‍നിര നായകന്മാരായി ഇരുവരും വളര്‍ന്നു.\nനടന്മാര് എന്നതിലുപരി വ്യക്തി ജീവിതം കൊണ്ടും ഇരുവരും മിടുക്കന്മാരാണ്. സുകുവേട്ടന്റെ ചില നല്ല സ്വഭാവങ്ങള് പൃഥ്വിരാജിനും കിട്ടിയിട്ടുണ്ടെന്ന് പറയുന്ന മല്ലികയുടെ വാക്കുകളാണ് ഇപ്പോള് വൈറലാവുന്നത്. കഴിഞ്ഞ വര്‍ഷം കൗമുദിയ്ക്ക് നല്‍കിയ അഭിമുഖത്തില് പറഞ്ഞ കാര്യങ്ങളാണ് വീണ്ടും സോഷ്യല് മീഡിയയില് പ്രചരിക്കുന്നത്.\nസുകുവേട്ടന് ഉണ്ടായിരുന്നെങ്കില് അദ്ദേഹം സന്തോഷിക്കും. അടിസ്ഥാനപരമായി അവര് രണ്ട് പഠിക്കണം എന്നുള്ളതായിരുന്നു സുകുവേട്ടന്റെ ആദ്യത്തെ ആവശ്യം. അദ്ദേഹം അസിസ്റ്റന്റ് പ്രൊഫസറും ലക്ച്ചററുമൊക്കെ ആയിരുന്ന ആളാണ്. അതുകൊണ്ട് തന്നെ പഠിത്തം മുടക്കരുത്. എവിടെ കൊണ്ട് പോയി ഇട്ടാലും നാല് കാലില് വീഴണം എന്നുള്ളതാണ്. എന്തേലും ചോദിച്ചാല് സ്മാര്‍ട്ട് ആയി ഉത്തരം പറയണം. പിന്നെ കള്ളം പറയരുത് എന്നതാണ് ഏറ്റവും വലിയ ഉപദേശമായി കൊടുത്തത്.\nഷൂട്ടിങ്ങ് ഒക്കെ കഴിഞ്ഞ് വന്ന് ഉറങ്ങുകയാണെങ്കില് അയ്യോ പാവം ഉറങ്ങിക്കോട്ടേ എന്ന് വിചാരിക്കും. അങ്ങനെ ഉറങ്ങുന്ന സമയത്ത് മുതിര്‍ന്ന ആരെങ്കിലുമൊക്കെ അദ്ദേഹത്തെ കാണാന് വന്നാല് അയ്യോ ഉറങ്ങുകയാണെന്നും കാണാന് പറ്റത്തില്ലെന്നും പറയാന് എനിക്ക് ഭയങ്കര മടിയാണ്. അയ്യോ കാണാന് വരുമെന്ന് പറഞ്ഞായിരുന്നോ എന്ന് ചോദിക്കും. ഇല്ലെന്നാണ് ഉത്തരമെങ്കില് അതായിരിക്കും, ഇന്നലെ ഷൂട്ടിങ്ങ് കഴിഞ്ഞ് വന്ന് ഉറങ്ങി എഴുന്നേറ്റപ്പോള് നേരം വൈകി. ഇപ്പോള് വരാമെന്ന് പറഞ്ഞ് പുറത്തേക്ക് പോയതാണ്. ഒരു അഞ്ച് മണിക്ക് ചായ കുടിക്കാന് ആവുമ്പോഴെക്കും വരുമായിരിക്കും എന്നൊക്കെ ഞാന് പറയും.\nസുകുവേട്ടന് എഴുന്നേറ്റതിന് ശേഷം അഞ്ച് മണിയ്ക്ക് ശേഷം അവര് വീണ്ടും കാണാന് വരും. നേരത്തെ വന്നിരുന്നു, സാര് ഇവിടെ ഇല്ലെന്ന് പറഞ്ഞത് കൊണ്ടാണ് തിരിച്ച് പോയതെന്ന് അവര് പറയുമ്പോള്, ഞാനിവിടെ കിടന്ന് ഉറങ്ങുകയായിരുന്നുവെന്ന് സുകുവേട്ടന് പറയും. നിങ്ങളെ ഉണര്‍ത്തേണ്ടെന്ന് കരുതി ഞാനാണ് അങ്ങനെ പറഞ്ഞതെന്ന് പറയുമ്പോള് ഉറങ്ങുകയാണെന്ന് പറയുന്നത് വല്ലോ തെറ്റുമാണോന്ന് ചോദിക്കും. ഒരാള്‍ക്ക് ക്ഷീണം വന്നു. ഭക്ഷണം കഴിച്ചിട്ട് ഉറങ്ങുകയാണ്. അഞ്ച് മണിക്ക് ശേഷം വരാന് പറഞ്ഞാല് പോരെ എന്നായി സുകുവേട്ടന്.\nഅതൊക്കെ പറയാന് ഒരു പ്രായമുണ്ട് സുകുവേട്ടാ. എന്നെക്കാളും മുതിര്‍ന്ന ഞാന് ബഹുമാനിക്കുന്നൊരു വ്യക്തി വന്ന് നില്‍ക്കുമ്പോള്, ഇപ്പോള് ഉറങ്ങുകയാണ്. വിളിക്കാന് പറ്റില്ല. നിങ്ങള് പോയിട്ട് വരു. എന്ന് പറയാനുള്ള എന്റെ മടി കൊണ്ടാണ് അങ്ങനെ പറഞ്ഞതെന്ന് മല്ലിക വ്യക്തമാക്കുന്നു. ഇങ്ങനെ കള്ളം പറഞ്ഞിട്ട് വല്ല കാര്യമുണ്ടോന്ന് അദ്ദേഹം ചോദിക്കും. അങ്ങനെ പോലും നിരുപദ്രവമുള്ള നുണ പോലും പറയില്ല. എല്ലാം ഉള്ളത് ഉള്ളത് പോലെ തന്നെ പറയും.\nഅതാണിപ്പോള് രാജുവിന്റെ മേലെ ഉള്ള ആരോപണം. ഉള്ളത് ഉള്ളത് പോലെ പറയും. സുകുവേട്ടന് അത് വളരെ നിര്‍ബന്ധമാണ്. ആരെയും പ്രീതിപ്പെടുത്താനും സുഖിപ്പിക്കാനും തോളില് കൈയിടാനും കള്ളം പറയുന്നതുമൊക്കെ എന്തിനാണ്. പറയാനുള്ള കാര്യം പറഞ്ഞാല് അപ്പോഴുണ്ടാവുന്ന നൈമിഷികമായ ഒരു ബുദ്ധിമുട്ടേ മനസിനുണ്ടാവുകയുള്ളു. അതവിടെ തീരും. സുകുവേട്ടനെ പണ്ട് അഹങ്കാരി, ധിക്കാരി എന്നൊക്കെ വിളിച്ചതിന് കാരണം അതാണെന്നും മല്ലിക സുകുമാരന് പറയുന്നു.\nSukumaran's 24th Remembrance Day: When Mallika Sukumaran Opens Up About Sukumaran And Prithviraj's Character'\nStory first published: Wednesday, June 16, 2021, 18:07 [IST]


ഫെമിനിസ്റ്റ് വേഷത്തിൽ സുബി ; പൊങ്കാലയിട്ട് സോഷ്യൽമീഡിയ! അവസാനം വിശദീകരണവുമായി താരം! - Cine Kerala\nHome Social Media ഫെമിനിസ്റ്റ് വേഷത്തിൽ സുബി ; പൊങ്കാലയിട്ട് സോഷ്യൽമീഡിയ! അവസാനം വിശദീകരണവുമായി താരം!\nഫെമിനിസ്റ്റ് വേഷത്തിൽ സുബി ; പൊങ്കാലയിട്ട് സോഷ്യൽമീഡിയ! അവസാനം വിശദീകരണവുമായി താരം!\nഹാസ്യ താരം എന്ന നിലയിൽ ടെലിവിഷൻ രംഗത്തും സ്റ്റേജ് ഷോകളിലും മലയാളികളെ കുടുകുടെ ചിരിപ്പിച്ച താരമാണ് സുബി സുരേഷ്. ഏഷ്യാനെറ്റിൽ സംപ്രേഷണം ചെയ്തിരുന്ന സിനിമാല എന്ന ഹാസ്യ പരിപാടിയിലെ നിറ സാന്നിധ്യം ആയിരുന്നു താരം. തുടർന്ന് നിരവധി ചലച്ചിത്രങ്ങളിലും സുബി സുരേഷ് വേഷമിട്ടു. നർമ്മത്തിന് പ്രാധാന്യം നൽകുന്ന കഥാപാത്രങ്ങളെ അതിന്റെ സ്വാഭാവികത നഷ്ടപ്പെടുത്താത്ത രീതിയിലാണ് സുബി കൈകാര്യം ചെയ്തിരുന്നത് എന്നത് തന്നെയാണ് താരത്തിന്റെ ഏറ്റവും വലിയ ഒരു പ്ലസ് പോയിന്റ്. നിരവധി പരിപാടികളുടെ അവതാരകയായും സുബി പ്രത്യക്ഷപ്പെട്ടു. സൂര്യ ടിവിയിൽ സംപ്രേക്ഷണം ചെയ്യുന്ന കുട്ടിപ്പട്ടാളം എന്ന പരിപാടിയുടെ അവതാരക കൂടിയാണ് സുബി.\nചെറിയ കുട്ടികളെ പങ്കെടുപ്പിച്ചുകൊണ്ടുള്ള പരിപാടിയാണ് കുട്ടി പട്ടാളം. സമൂഹമാധ്യമങ്ങളിൽ സജീവമായ താരം പങ്കുവയ്ക്കുന്ന ചിത്രങ്ങൾക്കും വീഡിയോകൾക്കും എല്ലാം വലിയ സ്വീകാര്യതയാണ് ലഭിക്കാറുള്ളത്. അത്തരത്തിൽ കഴിഞ്ഞദിവസം താരം പങ്കു വച്ചിരുന്ന ഒരു ചിത്രം വലിയ രീതിയിൽ വിവാദത്തിന് തിരികൊളുത്തിയിരുന്നു. കൈരളി ടിവിയിലെ ഒരു പ്രോഗ്രാമിനു വേണ്ടി കഥാപാത്രമായി നിന്നപ്പോൾ താരം എടുത്ത ഒരു ചിത്രമാണ് ഫേസ്ബുക്ക് അക്കൗണ്ടിൽ പോസ്റ്റ് ചെയ്തത്. ചിത്രത്തിന് ക്യാപ്ഷൻ ആയി ഇട്ടത് ഫെമിനിസ്റ്റ് എന്നായിരുന്നു. ഈ ക്യാപ്ഷൻ തന്നെയാണ് പല തരത്തിൽ വളച്ചൊടിക്കപ്പെട്ടതും വിവാദമാക്കിയതും. എന്നാൽ ഇന്നിപ്പോൾ അതിന്റെ വാസ്തവം എന്താണ് എന്ന് വ്യക്തമാക്കി കൊണ്ട് തന്നെ രംഗത്തെത്തിയിരിക്കുകയാണ്.\nആ ചിത്രങ്ങൾ വിവാദമായതോടെ കൂടി സുബി ഡിലീറ്റ് ചെയ്തിരുന്നു. തുടർന്ന് ചിത്രത്തിന്റെ സ്ക്രീൻഷോട്ട് പങ്കുവെച്ചുകൊണ്ട് സുബി കുറിച്ചത് ഇപ്രകാരമാണ്. “കൈരളി ചാനലില് ഞാന് ചെയ്യുന്ന കോമഡി തില്ലാന എന്ന പ്രോഗ്രാമിലെ ഒരു ക്യാരക്ടര് ഫോട്ടോയാണിത്. വെറുതേ ‘ഫെമിനിസ്റ്റ്’ എന്ന് ക്യാപ്ഷനും ഇട്ടു. പിന്നെ ഒന്നും പറയേണ്ട… പലരും പല രീതിയിലാണ് ഈ പോസ്റ്റിനെ വ്യാഖ്യാനിച്ചത്. ഉള്ളതു പറയാമല്ലോ എനിക്ക് ഫെമിനിസ്റ്റുകളോട് എതിര്‍പ്പും ഇല്ല, അടുപ്പവും ഇല്ല. ഫെമിനിസം എന്താണെന്ന് ഗാഢമായ അറിവുമില്ല. വെറുതേ ഒരു വിവാദത്തിനു വഴി വെക്കേണ്ട എന്നു കരുതിയാണ് ആ പോസ്റ്റ് ഡിലീറ്റ് ചെയ്തത്.”\nനിരവധി എല്ലാ ലൈക്കുകളും കമന്റുകളും ആണ് ചിത്രത്തിനു താഴെയായി എത്തിയിരിക്കുന്നത്. സുബി പങ്കു വച്ചിരിക്കുന്ന ചിത്രം കാണുമ്പോൾ തന്നെ ഫെമിനിസ്റ്റ് ലുക്ക് ആണ് ഉള്ളത്. എന്നാൽ ഒരു പരിപാടിക്ക് വേണ്ടി കഥാപാത്രമാകുന്ന അതിനുവേണ്ടിയാണ് അത്തരത്തിലൊരു ലുക്ക് സ്വീകരിച്ചത് എന്നാൽ അതിനർത്ഥം ഫെമിനിസ്റ്റാണ് എന്നല്ല എന്ന് തന്നെയാണ് സുബി ഇതോടുകൂടി വ്യക്തമാക്കിയിരിക്കുന്നത്. എല്ലാ കാര്യങ്ങളിലും വ്യക്തത വരുത്തുന്നതിന് ശീലം ഉള്ളതാണ്. വെട്ടിത്തുറന്നു കാര്യങ്ങൾ പറയുന്ന സുബിയുടെ ആ ക്യാരക്ടർ തന്നെയാണ് തരത്തിനു ഇത്രയുമധികം ആരാധകരെ സമ്പാദിച്ച് കൊടുത്തതും.